title: বাংলার স্থাপত্য

text: বাংলার সমাধিক্ষেত্রগুলো আচ্ছাদনবিহীন মাটির কবর থেকে শুরু করে সুগঠিত সমাধিসৌধ পর্যন্ত দেখা যায়। বাংলায় কয়েকজন গুরুত্বপূর্ণ সাধকের সমাধি রয়েছে। সিলেটে শাহ জালাল (র) এবং পাকন্দুয়ায় আলাউল হক (র), নূর কুতুবুল আলাম (র) ও ছোট দরগাহ সমাধিসমূহ উন্মুক্ত স্থানে অবস্থিত এবং বিশ্বাস করা হয় যে ‘কেবল মৃতব্যক্তির সৎকর্মই তাকে সুরক্ষা ও ছায়া দিতে পারে’। মুন্সিগঞ্জের রামপালের বাবা আদম সাইদ (র) কে বাংলার প্রাচীনতম মুসলিম সাধক বলে মনে করা হয় যার সমাধিটিও কোন স্থাপনার আচ্ছাদনে নেই। প্রথমদিকের গাজীদের সমাধির মধ্যে ত্রিবেণীর জাফর খান এর সমাধিও উন্মুক্ত বা খোলা আকাশের নিচে। দুটি শিলালিপি ৬৯৮ হিজরি (১২৯৮ খ্রিস্টাব্দ) ও ৭১৩ হিজরি(১৩১৩ খ্রিস্টাব্দ) হতে সমাধিটি জাফর খানের বলে মনে হয়। এই সমাধিক্ষেত্রে পাথরের মেঝের উপর ছাদবিহীন দুটি বর্গাকার কক্ষ রয়েছে। এটি কেবল বাংলার প্রাচীনতম মুসলিম স্থাপনাই নয়, এটি পূর্বভারতের প্রাচীনতম টিকে থাকা স্থাপনা। সোনারগাঁর মোগরাপাড়ার পাঁচ পীরের মাজারের নিকট চমৎকার কারুকাজকৃত কালো ব্যাসল্ট পাথরের প্রস্তরসমাধিটি গিয়াসউদ্দিন আজম শাহ (মৃত্যু:১৪১১ খ্রিস্টাব্দ) এর সমাধি বলে জানা যায়। প্রস্তরসমাধির দুই পাশের কারুকাজ করা প্রদীপের কুলুঙ্গিগুলো গিয়াসউদ্দিনের পিতা সিকান্দার শাহ নির্মিত আদিনা মসজিদ(৭৭৬ হিজরি, ১৩৭৫-৭৬ খ্রিস্টাব্দ) এর নির্মিতি মনে করিয়ে দেয়। এর সমাধিস্তম্ভের প্রতীকসমূহ ইরান এর মধ্যযুগীয় সমাধির ন্যায়। সিকান্দার (মৃত্যু ১৩৮৯ খ্রিস্টাব্দ) কে নয়গম্বুজ বিশিষ্ট(বর্তমানে ভেঙে পড়েছে) বর্গাকার প্রকোষ্ঠে আদিনা মসজিদের পশ্চিম বহিঃপার্শ্বে সমাহিত করা হয়েছিল।


title: শাহ জালাল

text: শাহ জালাল মুজাররদ তাঁর মামা ও গুরু সৈয়দ আহমদ কবিরের আস্তানায় আরব দেশে ছিলেন। শাহজালাল ভারতবর্ষে ধর্ম প্রচারের স্বপ্ন দেখার পরে সৈয়দ আহমদ কবির-এর কাছে ব্যক্ত করেন। মামা ও মুর্শিদ সৈয়দ আহমদ কবিরকে তা জানান। কবির এই স্বপ্নের ব্যাখ্যা দিয়ে শাহজালালকে ভারতবর্ষে যাবার পরামর্শ দেন। যাত্রাকালে কবির শাহ জালালেরর হাতে এক মুঠো মাটি তুলে দিয়ে বললেনঃ যে স্থানে এই মাটির "স্বাদ" "গন্ধ" ও "বর্ণের" মিল এক হবে, সেখানেই ধর্ম প্রচারের জন্য আস্তানা গড়বে। মুর্শিদ সৈয়দ আহমদ কবির (রহ) এর দোয়া নিয়ে শাহ জালাল (রহ) ধর্মপ্রচার অভিযানে আরবের মক্কা শরিফ হতে একা-একাই যাত্রা শুরু করেন।


title: নওয়াব কামুরদ্দৌলা সমাধি

text:
বাংলাদেশে শিয়া সম্প্রদায়ের নির্দিষ্ট কিছু কবরস্থানের মধ্যে ইমামবাড়া হোসেনী দালান কবরস্থান অন্যতম। নওয়াব কামুরদ্দৌলা সমাধিটি , আরও ৩ জন নায়েবে নাজিমের সমাধি সহ এই কবরস্থানে অবস্থিত ।এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মুসলিম রীতিতে তৈরি , খুবই সাধারণ অবকাঠামোতে তৈরি বাহুল্যবর্জিত একটি সমাধি ।পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত ।


title: পীর সাহান্দীর দরগাহ

text:
পীর সাহান্দির দরগাহ হল পশ্চিমবঙ্গের উত্তর চব্বিশ পরগণার বসিরহাট মহকুমার হিঙ্গলগঞ্জ থানার বাঁকড়া গ্রামে অবস্থিত পীর সাহান্দী সাহেবের সমাধি দরগাহ।
খড়ের ছাউনি দেওয়া ইটের তৈরী দরগাহটি প্রায় দুশো বছর প্রাচীন। পাশে বনবিবির একটি থান আছে এবং পীর সাহেবের ছোট ভাইয়ের একটি মাজার আছে। দরগাহটি বড়-বড় গাছ-গাছালির মধ্যে একটি নির্জন স্থানে অবস্থিত। দরগাহের সমাধিস্তম্ভের গায়ে কয়েকটি গর্তের মধ্যে বিষধর সাপের আস্তানা আছে বলে লোকজনের বিশ্বাস। প্রতি শুক্রবার 'পীরের দয়া' লাভের জন্য কলাপাতা ও ফুল নিয়ে ভক্তরা সমবেত হন। পীরের সমাধির একপাশে ইটের ওপর কলাপাতা রেখে ফুলটি ঢেকে দেওয়া হয়। 'পীরের দয়া' হলে ফুলটি তাড়াতাড়ি ইটের তলা দিয়ে নীচে গড়িয়ে পড়ে এবং ঐ ফুলধোয়া জল খেলে মনোস্কামনা পূর্ণ হয় বলে ভক্তদের বিশ্বাস।
প্রতিবছর ১ মাঘ তারিখে বাঁকড়া গ্রামে পীর সাহান্দির উৎসব উপলক্ষে দরগাহ-প্রাঙ্গনে বিরাট মেলা বসে। মেলায় কাওয়ালি গান, নানারকম বাজনা ও অন্যান্য জিনিসপত্রের হাট বসে। পীরের কাছে হাজত-মানত করা হয়, ভক্তরা দুধ, ফল, মিষ্টি, শিরনি পীরের উদ্দেশ্যে নিবেদন করে। ইচ্ছাপূরণের জন্য অনেক ভক্ত পীরের কাছে 'হত্যে' দিয়ে থাকেন।


title: মহজমপুর শাহী মসজিদ

text:
মসজিদের পাশে শাহ আলমের সমাধি রয়েছে বলে স্থানীয় ব্যক্তিরা অভিমত প্রকাশ করেছে। তবে ঐতিহাসিকভাবে জানা যায় যে, এটি শাহ লংগরের সমাধি। তবে এ স্থানে আরো অনেকগুলো পাকা বাঁধানো রয়েছে যেগুলোর পরিচয় সম্পর্কে নিশ্চিত হইয়া যায় নি। শাহ লঙ্গরের মাযারটি মসজিদের দক্ষিণে অবস্থিত। এটি এক তলা ভবনের অভ্যন্তরে নির্মিত।
জনশ্রুতি অনুসারে শাহ লঙ্গর ছিলেন বাগদাদের এক শাহজাদা। সংসারের প্রতি অনাসক্তি হেতু তিনি দেশে ভ্রমন করতে করতে এখানে বসবাস শুরু করেন এবং এখানেই মৃত্যুমুখে পতিত হন। তাকে এখানে সমাহিত করা হয়েছে।


title: মাইকেল ডেল

text: মাইকেল সল ডেল (ইংরেজি: Michael Dell) (জন্ম: ২৩শে ফেব্রুয়ারি, ১৯৬৫) একজন মার্কিন শিল্পোদ্যোক্তা যিনি ডেল ব্র্যান্ডের কম্পিউটার কোম্পানিটির প্রতিষ্ঠাতা। ফোর্বস ৪০০-এর তালিকা (২০১০) অনুযায়ী তিনি মার্কিন যুক্তরাষ্ট্রের অন্যতম সম্পদশালী ব্যক্তিদের একজন।তাঁর আনুষ্ঠানিক পরিচয় তিনি ডেল ইনকরপোরেশনের চেয়ারম্যান ও প্রধান নির্বাহী। ছোটবেলায় জমানো ১ হাজার ডলার মূলধন নিয়ে ব্যবসায় শুরু করেন তিনি। ১৯৮৪-এ কম্পিউটার উৎপাদনের লাইসেন্স গ্রহণ করে তিনি। মাত্র ২৪ বছর বয়সে প্রধান নির্বাহী হিসেবে যোগ দেন নিজের প্রতিষ্ঠানেই। মাত্র ৪৬ বছর বয়সে (২০১১) তাঁর সম্পদের পরিমাণ প্রায় ১৭ বিলিয়ন ডলার। মাত্র দুই যুগে তিনি ডেলকে পৃথিবীর অন্যতম জনপ্রিয় কম্পিউটার ব্র্যান্ড-এ উন্নীত করেছেন তিনি।


title: এস এম নজরুল ইসলাম

text: এস এম নজরুল ইসলাম (জন্ম: ৭মে, ১৯২৪ | মৃত্যু: ১৭ ডিসেম্বর, ২০১৭) বাংলাদেশের প্রখ্যাত একজন ব্যবসায়ী। তিনি ইলেক্ট্রনিক্স কোম্পানি ওয়াল্টন গ্রুপ ও মার্সেল গ্রুপ দুটির প্রতিষ্ঠাতা। প্রথমে তিনি রেজভি এন্ড ব্রাদার্স নামে ১৯৭৭ সালে একটি কোম্পানি প্রতিষ্ঠা করেন। যার সংক্ষিপ্ত নাম ছিলো আরবি গ্রুপ।


title: এরোপ্লেন জেলি

text: অ্যাপলেরথের প্রতিষ্ঠান ট্রেডারস প্রোপাইটারি লিমিটেড পরে তার পুত্র বার্ট দ্বিতীয় কর্তৃক পরিচালিত হয়, এরপর পৌত্র বার্ট তৃতীয় এবং পরবর্তীতে বার্ট তৃতীয়ের মৃত্যুর পর মালিকানা চলে যায় তার স্ত্রী ভলের নিকট। কোম্পানির ব্যবস্থাপনা পরিচালক হিউ নক্সের সূত্রমতে অ্যাপলেরথ পরিবার ম্যাককরমিক অ্যান্ড কোম্পানির প্রাক্তন ব্যবস্থাপনা পরিচালকের বন্ধু ছিলেন, যা কোম্পানি বিক্রির ব্যাপারে দুই পক্ষের মধ্যে আলোচনার পথ খোলা রাখে। ১৯৯৫ সালে এরোপ্লেন জেলি যুক্তরাষ্ট্র ভিত্তিক ম্যাককরমিক অ্যান্ড কোম্পানির অস্ট্রেলীয় শাখা ম্যাককরমিক ফুডস অস্ট্রেলিয়ার নিকট বিক্রি হয়।


title: ট্রিপ হকিংস

text: ট্রিপ হকিংস (জন্মঃ ২৮ ডিসেম্বর, ১৯৫৩) হলেন একজন আমেরিকান ব্যবসায়ী এবং ইলেকট্রনিক আর্টস ও থ্রি ডি ও কোম্পানির প্রতিষ্ঠাতা।


title: ডানকান এবং মিলার কাঁচ কোম্পানি

text: ১৮৬৫ সালে জর্জ ডানকান তার ব্যাবসায়ি অংশীদার ডিসি রাইপলি থেকে 'রাইপলি এন্ড কোম্পানি' কাচ ফ্যাক্টরি ক্রয় করেন যা পিটসবার্গের ক্যার্সিন স্ট্রিটস এ অবস্থিত ছিল। কোম্পানিটি মনংগাহেলা নদী'র কাছাকাছি ছিল এর ফলে যোগাযোগ ব্যবস্থার সুবিধা ছিল। নতুন কোম্পানিটির নাম পড়লো 'জর্জ ডনকান এন্ড সন্স'। কোম্পানির প্রতিষ্ঠাতা ছিল ডনকান এবং তার পুত্র হ্যারি বি ডানকান ও জেমস ই ডানকান এবং তার কন্যা সুসান এর স্বামী অগাস্টাস এইচ হেইজি। ১৮৭৪ সালে ২০ বছর বয়সী জন আর্নেস্ট মিলার ডিজাইনার হিসেবে কাচ তৈরীর কোম্পানিটিতে যোগদান করেন। আর্নেস্ট মিলার পূর্বে কিং-এর ছাঁচ দোকান এবং 'সন এন্ড কোম্পানি'-এর মোড়ল ছিলেন। মিলারের যোগদান ছিল কোম্পানির উন্নতির একটি কারণ কেননা মিলারের ৫২ বছরের তৈরীকৃত ডিজাইনগুলো আন্তর্জাতিকভাবে খুবই বিখ্যাত হয়ে উঠেছিল। ১৮৭৭ সালে জর্জ ডানকান মারা যাওয়ার পর জেমস ই ডানকান কোম্পানিটির কর্তৃত্ব নেন।


title: এ কে খান এন্ড কোম্পানি

text: এ.কে খান এন্ড কোম্পানি লিমিটেড হচ্ছে বাংলাদেশের একটি মূখ্য পিন্ডীভূত ব্যবসায় কোম্পানি যার সদর দপ্তর চট্টগ্রামে অবস্থিত। ১৯৪৫-এ দ্বিতীয় বিশ্বযুদ্ধকালীন সময়ে আবুল কাসেম খান এটি প্রতিষ্ঠা করেন। সালাউদ্দিন কাশেম খান এই কোম্পানির ব্যবস্থাপনা পরিচালক ও সিইও।


title: উইলিয়াম হিউলেট

text: উইলিয়াম (বিল) রেডিংটন হিউলেট (মে ২০, ১৯১৩ - জানুয়ারি ১২, ২০০১) একজন প্রকৌশলী এবং হিউলেট প্যাকার্ড কোম্পানির সহ-প্রতিষ্ঠাতা।


title: আরি

text: আরি (The Arri Group) ১৯১৭ সাল থেকে বিশ্বের বৃহত্তম উচ্চমানের চলচ্চিত্র সরঞ্জাম প্রস্তুতকারক। প্রতিষ্ঠাতা আউগুস্ট আর্নল্ড ও রবার্ট রিশটারের নামে জার্মানির মিউনিখ-ভিত্তিক প্রতিষ্ঠানটির নামকরণ করা হয়ছে। বর্তমানে প্রায় সমস্ত চলচ্চিত্র ক্যামেরাতে আরি কোম্পানির উদ্ভাবিত প্রযুক্তি ব্যবহার করা হয়। কোম্পানিটি বহুবার কারিগরি বিভাগে অস্কার পুরস্কার লাভ করেছে।


title: ইন্টেল কর্পোরেশন

text: রবার্ট নয়েস ছিল ইন্টেলের সিইও যখন এটা প্রতিষ্ঠা করা হয় (১৯৬৮ সালে), এতে যোগ দেয় এর যুগ্ম প্রতিষ্ঠাতা গর্ডন মুর (১৯৭৫ সালে। এন্ডি গ্রুভ কোম্পানীর প্রধান হয় ১৯৭৯ সালে এবং সিইও হয় ১৯৮৭ সালে যখন গর্ডন মুর হয় চেয়্যারম্যান। ১৯৯৮ সালে, গ্রুভ গর্ডন মুর এবং ক্রেইগ বেরেট (তখন কোম্পানীর প্রধান) কে নিয়ে সফল হন এবং অব্যাহতি নেন। ১৮ই মে ২০০৫ সালে, বেরেট অব্যাহতি নেয়ার আগে পল ওটেলিনির কাছে কোম্পানীর দায়দায়িত্ব হস্তান্তর করেন। পল ওটেলিনি ছিলেন কোম্পানীর প্রধান এবং ইন্টেলের নকশার ডিজাইন এর দায়িত্বে ছিলেন যেটা আইবিএম পিসিতে ব্যবহার করা হয়। বোর্ড অব ডিরেক্টরস'রা ওটেলিনি কে সিইও নির্বাচন করেন, এবং বেরেটকে গ্রুভের জায়গায় পরিবর্তন করেন যিনি চেয়্যারম্যান ছিলেন। গ্রুভ যদিও চেয়্যারম্যান হিসেবে অব্যাহতি নেন তবুও কোম্পানীর একজন বিশেষ উপদেশদাতা হিসেবেও দায়িত্ব পালন করেন। ২০০৯ সালের মে মাসে, বেরেট চেয়্যারম্যান পদ থেকে অব্যাহতি নেন এবং জেন শ নতুন চেয়্যারম্যান নির্বাচিত হন।


title: হেনরি ফোর্ড

text: হেনরি ফোর্ড (৩০ জুলাই, ১৮৬৩ - ৭ এপ্রিল, ১৯৪৭) ফোর্ড মোটর কোম্পানির আমেরিকান প্রতিষ্ঠাতা এবং বহু উৎপাদন পদ্ধতিতে ব্যবহৃত বিন্যাসকরণ সজ্জার (Assembly Line) জনক। তার উদ্ভাবিত মডেল টি মোটরগাড়ি আমেরিকার শিল্প ও যোগাযোগ ক্ষেত্রে আমূল পরিবর্তন আনে। তিনি ছিলেন একজন বহুমুখী উদ্ভাবক এবং ১৬১ টি ইউ.এস পেটেন্টের অধিকারী। হেনরি ফোর্ডকে সস্তা পণ্যের বহু উৎপাদনশীলতার জনক বলা হয়ে থাকে কারণ তিনি তার কোম্পানিতে ব্যায়বহুল শ্রমশক্তি এবং যন্ত্র সমন্বয়ে অধিক উৎপাদন করতে সক্ষম হয়েছিলেন। হেনরি ফোর্ড হচ্ছেন পৃথিবীর প্রথম বিলিয়নিয়ার যিনি শিল্প বিপ্লবের পথিকৃৎ হিসেবে পরিচিত |এছাড়াও তিনি ফ্র‍্যাঞ্চাইজি এবং ডিলারশিপ ব্যাবস্থার প্রবর্তন করেন। ফোর্ড মোটর কোম্পানির মালিক হিসেবে তিনি পৃথিবীর অন্যতম ধনী ও সম্মানিত ব্যক্তিত্বে পরিণত হন। হেনরি ফোর্ড তার অর্জিত সমস্ত সম্পত্তি দিয়ে ফোর্ড ফাউন্ডেশন গঠন করেন এবং সেখানে চিরতরে তার পরিবারের কর্তৃত্ব স্থাপন করেন।


title: আবু সাঈদ চৌধুরী

text: আবু সাঈদ ১৯৪৭ সালে কলকাতা কলকাতা হাই কোর্টে আইন ব্যবসা শুরু করেন, দেশভাগের পরে ১৯৪৮ সালে ঢাকা হাই কোর্টে আইন ব্যবসা শুরু করেন। ১৯৬০ সালে আবু সাঈদ চৌধুরী পূর্বপাকিস্তানের অ্যাডভোকেট জেনারেল নিযুক্ত হন। তিনি ১৯৬১ সালের ৭ জুলাই তৎকালীন রাষ্ট্রপতি আইয়ুব খান তাকে অতিরিক্ত বিচারপতি নিয়োগ করেন এবং দুই পছর পরে ঢাকা হাই কোর্টে স্থায়ী নিয়োগ পান। তিনি পাকিস্তানের সাংবিধানিক কমিশনের সদস্য (১৯৬০-৬১) এবং বাংলা উন্নয়ন বোর্ডের চেয়ারম্যান (১৯৬৩-৬৮) হিসাবে দায়িত্ব পালন করেন।


title: আবু সাঈদ চৌধুরী

text: আবু সাঈদ চৌধুরী (জানুয়ারি ৩১, ১৯২১ - আগস্ট ১, ১৯৮৭) একজন বিচারক এবং ২য় রাষ্ট্রপতি রাষ্ট্রপতি ছিলেন। এছাড়া, তিনি ঢাকা বিশ্ববিদ্যালয়ের উপাচার্য, পররাষ্ট্রমন্ত্রী এবং যুক্তরাজ্যে বাংলাদেশের হাইকমিশনার ছিলেন।


title: আফগানিস্তান গণতান্ত্রিক প্রজাতন্ত্র

text: মুহাম্মদ দাউদ খান ১৯৭৩ থেকে ১৯৭৮ সাল পর্যন্ত আফগানিস্তানের রাষ্ট্রপতি ছিলেন। ১৯৭৮ সালে সংঘটিত সাওর বিপ্লবের ফলে তিনি ক্ষমতাচ্যুত হুন। খালক গ্রুপের হাফিজউল্লাহ আমিন ছিলেন অভ্যুত্থানের প্রধান পরিকল্পনাকারী। খালকপন্থিদের প্রধান নূর মুহাম্মদ তারাকি বিপ্লবী কাউন্সিলের প্রেসিডিয়ামের চেয়ারম্যান ও মন্ত্রীপরিষদের চেয়ারম্যান হন। পাশাপাশি তিনি পিডিপিএর কেন্দ্রীয় কমিটির মহাসচিবের পদেও বহাল থাকেন। তার অধীনে পারচামপন্থি বাবরাক কারমাল বিপ্লবী কাউন্সিলের ডেপুটি চেয়ারম্যান ও মন্ত্রীপরিষদের ডেপুটি চেয়ারম্যান, আমিন মন্ত্রীপরিষদের ডেপুটি চেয়ারম্যান ও পররাষ্ট্রমন্ত্রী এবং মুহাম্মদ আসলাম ওয়াতানজার মন্ত্রীপরিষদের ডেপুটি চেয়ারম্যান হিসেবে ছিলেন। কারমাল, আমিন ও ওয়াতানজারকে মন্ত্রীপরিষদের ডেপুটি চেয়ারম্যান হিসেবে নিয়োগ দেয়ার এই সিদ্ধান্ত অস্থিতিশীল হিসেবে দেখা দেয়। এর ফলে সরকারের ভেতরে তিনটি পৃথক সরকার প্রতিষ্ঠিত করে। খালকপন্থিদেরকে আমিনের নিকট, পারচামপন্থিদেরকে কারমালের নিকট এবং সামরিক অফিসারদেরকে (তারা পারচামপন্থি ছিলেন) ওয়াতানজারের নিকট জবাবদিহি করতে হত।


title: মিজানুর রহমান চৌধুরী

text: আশির দশকের শুরু দিকে হুসেইন মুহাম্মদ এরশাদের সামরিক সরকারকে সমর্থন দেন এবং জাতীয় পার্টিতে (সেসময়ের নাম জাতীয় দল)যোগ দেন (১৯৮৪)। ১৯৮৬ তে প্রধানমন্ত্রী হন। এরশাদের রাষ্ট্রপতি থাকা কালীন তিনি দুই বছর প্রধানমন্ত্রীর দায়িত্ব পালন করেন। মার্চ, ১৯৮৮ তে মওদুদ আহমেদ তার স্থলে প্রধানমন্ত্রী হন। ১৯৯০ সালে এরশাদ ক্ষমতা ছেড়ে দেন। ১৯৯০ তে এরশাদ সরকার পতনের পর এরশাদ জেলে থাকাকালীন তিনি জাতীয় পার্টির ভারপ্রাপ্ত চেয়ারম্যানের দায়িত্ব পালন করেন। ২০০১ সালে মিজানুর রহমান আওয়ামী লীগে যোগ দেন এবং মৃত্যুর আগ পর্যন্ত আওয়ামী লীগের উপদেষ্টা ছিলেন।


title: আবু সাঈদ চৌধুরী

text:
আবু সাঈদ ১৯৬৯ সালে ঢাকা বিশ্ববিদ্যালয়ের উপাচার্য নিয়োগ পান ১৯৬৯ সালে। একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নীরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসঙ্গত কারণ নেই। তাই আমি পদত্যাগ করলাম”। মুজিবনগরে অস্থায়ী বাংলাদেশ সরকারের বিশেষ দূত হিসেবে জেনেভা থেকে তিনি লন্ডন যান এবং বাংলাদেশের মুক্তিযুদ্ধের পক্ষে আন্তর্জাতিক সমর্থন আদায়ে সচেষ্ট হন। একাজে তিনি বিশেষ সাফল্য অর্জন করেন।
স্বাধীনতার পরে আবু সাঈদ বাংলাদেশে ফিরে আসেন এবং ১৯৭২ সালের ১২ জানুয়ারী রাষ্ট্রপতি হিসেবে শপথ গ্রহণ করেন। তিনি ১৯৭৩ সালের ১০ এপ্রিল রাষ্ট্রপতি হিসেবে পুনঃনির্বাচিত হন। একই বছর তিনি পদত্যাগ করেন এবং একজন মন্ত্রীর পদমর্যাদায় বৈদেশিক সম্পর্ক বিষয়ক বিশেষ দূত নিযুক্ত হন। ১৯৭৫ সালের ৮ আগষ্ট বঙ্গবন্ধু শেখ মুজিবুর রহমানের মন্ত্রিসভায় তিনি বন্দর ও নৌপরিবহন মন্ত্রী ছিলেন। ১৫ই আগস্ট, ১৯৭৫ সালে মুজিবুর রহমানের হত্যাকাণ্ডের পরে তিনি মোশতাক আহমেদ মন্ত্রীসভায় পররাষ্ট্র বিষয়ক মন্ত্রী হন এবং একই বছরের ৭ নভেম্বর পর্যন্ত দায়িত্বে ছিলেন।


title: মাহবুব আলী খান

text: ১৯৭৫ সালে বাংলাদেশে সিপাহী-জনতার বিপ্লবের পর জিয়াউর রহমানের সরকারের সময় নৌবাহিনী প্রধানের দায়িত্ব পালনের পাশাপাশি মাহবুব আলী খান তৎকালীন সরকারের ডাক ও টেলিযোগাযোগমন্ত্রী ছিলেন। তিনি রাষ্ট্রপতি জিয়াউর রহমানের গড়া ‘জাগদল’-এর সদস্য ছিলেন। তিনি সরকারি চাকরিরত অবস্থায় জাগদল-এ দায়িত্বশীল পদে আসীন হননি। ১৯৮২ সালে দেশে সামরিক আইন জারিকালে অ্যাডমিরাল মাহবুব আলী খান উপ-প্রধান সামরিক আইন প্রশাসক নিযুক্ত হন এবং যোগাযোগ মন্ত্রণালয়ের উপদেষ্টা ছিলেন। ১৯৮২ সালের ১০ জুলাই থেকে ১৯৮৪ সালের ১ জুন পর্যন্ত তিনি যোগাযোগ মন্ত্রণালয়ের মন্ত্রী হিসেবে দায়িত্ব পালন করেন। মৃত্যুর আগ পর্যন্ত তিনি সরকারের কৃষিমন্ত্রীর দায়িত্বে ছিলেন।


title: মোহাম্মদউল্লাহ

text:
মোহাম্মদউল্লাহ (অক্টোবর ২১, ১৯২১- নভেম্বর ১১, ১৯৯৯) বাংলাদেশের রাষ্ট্রপতি ছিলেন। ১৯৭৩ থেকে ১৯৭৫ পর্যন্ত বাংলাদেশের রাষ্ট্রপতির দায়িত্ব পালন করেন।
বাংলাদেশের দ্বিতীয় রাষ্ট্রপতি বিচারপতি আবু সাঈদ চৌধুরী ১৯৭৩ সালের ২৪ ডিসেম্বর পদত্যাগ করেন। তৎকালীন গণপরিষদের স্পীকার জনাব মোহাম্মদউল্লাহ বিনা প্রতিদ্বন্দ্বিতায় বাংলাদেশের তৃতীয় রাষ্ট্রপতি নির্বাচিত হন।
তার জন্ম লক্ষ্মীপুর জেলার রায়পুর উপজেলায়। তিনি ঢাকা বিশ্ববিদ্যালয় থেকে ১৯৪৩ সালে ইতিহাস বিভাগে স্নাতক ডিগ্রী এবং ১৯৪৮ সালে কলকাতার রিপন কলেজ ও ঢাকা বিশ্ববিদ্যালয় থেকে এলএলবি ডিগ্রি অর্জন করেন।
১৯৫০ সাল থেকেই তিনি আওয়ামী লীগ এর রাজনীতিতে সক্রিয় থেকে বিভিন্ন পদে দায়িত্ব পালন করেন। বাংলাদেশের প্রথম গণপরিষদে তিনি স্পিকার নির্বাচিত হন। বাংলাদেশের দ্বিতীয় রাষ্ট্রপতি বিচারপতি আবু সাঈদ চৌধুরী ১৯৭৩ সালের ২৪ ডিসেম্বর পদত্যাগ করলে তৎকালীন গণপরিষদের স্পিকার হিসেবে সংবিধান অনুযায়ী অস্থায়ী রাষ্ট্রপতি নিযুক্ত হন। পরবর্তীতে ১৯৭৪ সালের ২৪ জানুয়ারি দেশের তৃতীয় রাষ্ট্রপতি নির্বাচিত হন। ২৭ জানুয়ারি তিনি শপথ গ্রহণ করেন। ১৯৭৫ সালের ২৫ জানুয়ারি পর্যন্ত তিনি বাংলাদেশের রাষ্ট্রপতির দায়িত্ব পালন করেন।
১৯৮০ সালে তিনি বিএনপি -তে যোগ দেন। বিচারপতি আব্দুস সাত্তারের সময়ে ভাইস প্রেসিডেন্ট হিসেবে দায়িত্ব পালন করেন। এরপর ১৯৯১ সালে বিএনপি থেকে সংসদ সদস্য (সাংসদ) নির্বাচিত হন। ১৯৯৬ সালের নির্বাচনের আগে তিনি পুনরায় আওয়ামী লীগে যোগ দেন।
১৯৯৯ সালের ১১ নভেম্বর তিনি শেষ নিঃশ্বাস ত্যাগ করেন এবং তাকে বনানী কবরস্থানে দাফন করা হয়।


title: আবুল হাসান চৌধুরী

text: আবুল হাসান চৌধুরী ১৯৫১ সালের এপ্রিলে ঢাকায় জন্মগ্রহণ করেন। তার পিতা ছিলেন বাংলাদেশের দ্বিতীয় রাষ্ট্রপতি আবু সাঈদ চৌধুরী এবং তারা দাদা আবদুল হামিদ চৌধুরী ছিলেন পূর্ব পাকিস্তান প্রাদেশিক পরিষদের স্পিকার। ঢাকায় প্রাথমিক ও মাধ্যমিক শিক্ষা শেষ করার পর তিনি অক্সফোর্ড বিশ্ববিদ্যালয় থেকে উচ্চতর শিক্ষা গ্রহণ করেন।


title: বাংলাদেশের ইতিহাস

text: সাত্তারকে প্রধান বিচারপতি [[আফম আহসানউদ্দিন চৌধুরী|এ এফ এম আহসানউদ্দিন চৌধুরী]] পদচ্যুত করেন। লেফটেন্যান্ট জেনারেল [[হুসেইন মুহাম্মদ এরশাদ]] সামরিক আইন ঘোষণা করেন এবং প্রধান সামরিক আইন প্রশাসক হন। তিনি মন্ত্রিপরিষদের রাষ্ট্রপতি হিসেবে দায়িত্ব পালন করেন এবং ডেপুটি মার্শাল ল' অ্যাডমিনিস্ট্রেটর হিসাবে নৌবাহিনী ও বিমানবাহিনী প্রধানদের নিয়োগ করেন। এরশাদের মার্শাল ল' শাসনের অধীনে রাজনৈতিক নিপীড়ন ব্যাপক মাত্রায় বৃদ্ধি পায়। যাইহোক, সরকার প্রশাসনিক সংস্কারের ক্ষেত্রে একটি সুসংঘবদ্ধ কাঠামো প্রণয়ন করে। দেশের আঠার জেলাকে ৬০ টি জেলায় বিভক্ত করা হয়। দেশে উপজেলা ব্যবস্থাও প্রবর্তন করা হয়।


title: আবু সাঈদ

text: আবু সাঈদ জুন ৬, ১৯৯৬ সালে থেকে জুলা্ই ২০০১ সাল পর্যন্ত বাংলাদেশের তথ্যমন্ত্রী ছিলেন। আবু সাঈদ ১৯৭০ সালে তৎকালীন পাকিস্তান ন্যাশনাল অ্যাসেম্বলির সদস্য ছিলেন ১৯৭২ সালে গঠিত ৩৪ সদস্য বিশিষ্ট বাংলাদেশের সংবিধান প্রণয়ন কমিটির সদস্য ছিলেন। ১৯৭৫ সালে তিনি বঙ্গবন্ধু শেখ মুজিবুর রহমান কর্তৃক পাবনা জেলার গভর্নর নিযুক্ত হন। তিনি সামরিক শাসকের একজন কঠোর সমালোচক ছিলেন। ২০১৩ সালে আবু সায়ীদ রাজশাহী বিশ্ববিদ্যালয় থেকে পিএইচডি ডিগ্রী লাভ করেন তার পিএইচডি গবেষণার বিষয় ছিল ”ইন্ডিপেন্ডেন্স অফ বাংলাদেশ: এ ডিপলোমেটিক ওয়ার”। ২০১৪ সালে আবু সায়ীদ জাতীয় সংসদ নির্বাচনে তিনি স্বতন্ত্র প্রার্থী হিসেবে পাবনা ১ আসনে প্রতিদ্বন্দ্বীতা করেন এবং পরাজিত হন।


title: শাহরুখ খান

text: তার প্রযোজিত তৃতীয় ছবি "চলতে চলতে" (২০০৩) ব্যবসাসফল হয়, ২০০৪ সালে তিনি আরেকটি প্রতিষ্ঠান স্থাপন করেন রেড চিলিস এন্টারটেনমেন্ট নাম দিয়ে এবং এখান থেকে "ম্যায় হুঁ না" (২০০৪) চলচ্চিত্রটি প্রযোজনা করেন যা বলিউডে দারুন ব্যবসা করে। ২০০৫ সালে তিনি কল্পকাহিনী নিয়ে "পহেলি" চলচ্চিত্রটি নির্মাণ করেন যা অ্যাকাডেমি পুরস্কারের জন্য ভারত থেকে মনোনয়ন পায়, তবে পুরস্কার জিততে পারেনি। ভারতের চলচ্চিত্র জগতে "পহেলি" তেমন সফলতা পায়নি। একই বছর তিনি "কাল" নামে একটি চলচ্চিত্র সহ-প্রযোজনা করেন। এ ছবিতে তিনি অভিনয় না করলেও একটি আইটেম গানের দৃশ্যে মালাইকা অরোরা খানের সাথে অভিনয় করেন। "কাল" মোটামুটি সফলতা পায়।


title: মৃণাল সেন

text:
১৯৫৫ সালে মৃণাল সেনের প্রথম পরিচালিত ছবি "রাতভোর" মুক্তি পায়। এই ছবিটি বেশি সাফল্য পায় নি। তাঁর দ্বিতীয় ছবি "নীল আকাশের নীচে" তাঁকে স্থানীয় পরিচিতি এনে দেয়। তাঁর তৃতীয় ছবি "বাইশে শ্রাবন" থেকে তিনি আন্তর্জাতিক পরিচিতি পান।
১৯৬৯ সালে তাঁর পরিচালিত ছবি "ভুবন সোম" মুক্তি পায়। এই ছবিতে বিখ্যাত অভিনেতা উৎপল দত্ত অভিনয় করেছিলেন। এই ছবিটি অনেকের মতে মৃণাল সেনের শ্রেষ্ঠ ছবি। তাঁর কলকাতা ট্রিলোজি অর্থাৎ "ইন্টারভিউ" (১৯৭১), "ক্যালকাটা ৭১" (১৯৭২) এবং "পদাতিক" (১৯৭৩) ছবি তিনটির মাধ্যমে তিনি তৎকালীন কলকাতার অস্থির অবস্থাকে তুলে ধরেছিলেন। মধ্যবিত্ত সমাজের নীতিবোধকে মৃণাল সেন তুলে ধরেন তাঁর খুবই প্রশংসিত দুটি ছবি "এক দিন প্রতিদিন" (১৯৭৯) এবং "খারিজ" (১৯৮২) এর মাধ্যমে। "খারিজ" ১৯৮৩ সালের কান আন্তর্জাতিক চলচ্চিত্র উৎসবে বিশেষ জুরি পুরস্কার পেয়েছিল। ১৯৮০ সালের চলচ্চিত্র আকালের সন্ধানে। এই ছবিতে দেখানো হয়েছিল একটি চলচ্চিত্র কলাকুশলীদলের একটি গ্রামে গিয়ে ১৯৪৩ খ্রীষ্টাব্দের দুর্ভিক্ষের উপর একটি চলচ্চিত্র তৈরির কাহিনী। কিভাবে ১৯৪৩ এর দুর্ভিক্ষের কাল্পনিক কাহিনী মিলেমিশে একাকার হয়ে যায় সেই গ্রামের সাধারণ মানুষদের সাথে সেটাই ছিল এই চলচ্চিত্রের সারমর্ম। আকালের সন্ধানে ১৯৮১ সালের বার্লিন আন্তর্জাতিক চলচ্চিত্র উৎসবে বিশেষ জুরি পুরস্কার হিসাবে রুপোর ভালুক জয় করে। মৃণাল সেনের পরবর্তীকালের ছবির মধ্যে উল্লেখযোগ্য মহাপৃথিবী (১৯৯২) এবং অন্তরীন (১৯৯৪)। এখনও অবধি তাঁর শেষ ছবি আমার ভুবন মুক্তি পায় ২০০২ সালে।


title: পূর্ণিমা (অভিনেত্রী)

text: ২০১১ সালে চিত্রনায়ক আলমগীর প্রযোজিত শাহ আলম কিরণ পরিচালিত "মাটির ঠিকানা" মুক্তি পায়। ছায়াছবিটি বানিজ্যিক সফলতা লাভ করে। পাশাপাশি মুক্তি পায় আরেক চিত্রনায়ক সোহেল রানা প্রযোজিত আহমেদ নাসির পরিচালিত মায়ের জন্য পাগল। এটিও বানিজ্যিক সফলতা লাভ করে ও পূর্ণিমা মেরিল-প্রথম আলো পুরস্কার-এর তারকা জরিপ শাখায় শ্রেষ্ঠ চলচ্চিত্র অভিনয়শিল্পী (নারী) বিভাগে মনোনয়ন লাভ করেন। ২০১৩ সালে মুক্তিপ্রাপ্ত জজ ব্যারিস্টার পুলিশ কমিশনার চলচ্চিত্রটি বানিজ্যিক সফলতা লাভ করে। বড় বাজেটের এ ছায়াছবিতে অভিনয় করেন রাজ্জাক, সোহেল রানা, আলমগীর, ও শাকিব খান। ২০১৪ সালে সোহানুর রহমান সোহান পরিচালিত "লোভে পাপ পাপে মৃত্যু" চলচ্চিত্রটি মুক্তি পায়। এতে পূর্ণিমার বিপরীতে ছিলেন রিয়াজ। কন্যা সন্তান জন্মানোর পর তিনি অভিনয় থেকে বিরতি নেন এবং ২০১৬ সালে ফিরে আসেন প্রতিবন্ধীদের নিয়ে নির্মিত চলচ্চিত্র "বন্ধ দরজা" দিয়ে।


title: প্রীতি জিনতা

text: জিন্টা কুন্দন শাহের "ক্যায়া কেহনা" ছবিতে তার কর্মজীবনের প্রথম শুটিং শুরু করেন। ছবিটির মুক্তি পিছিয়ে যায় এবং তা ২০০০ সালে মুক্তি পায়। তার অপর একটি চলচ্চিত্র "সোলজার"-এর মুক্তিও পিছিয়ে গেলে "দিল সে.."-ই হয়ে ওঠে তার মুক্তিপ্রাপ্ত প্রথম চলচ্চিত্র। ছবিটিতে তিনি শাহরুখ খান ও মনীষা কৈরালার সাথে অভিনয় করেন। ছবিতে তাকে দিল্লির এক মধ্যবিত্ত তরুণী ও শাহরুখ খানের চরিত্রের বাগদত্তা হিসেবে দেখা যায়। ছবিটি কোন নবাগতের জন্য অপ্রত্যাশিত ছিল, কারণ ছবিতে তার উপস্থিতি ছিল মাত্র ২০ মিনিট। তা সত্ত্বেও তিনি তার কাজ দিয়ে সকলের দৃষ্টি কাড়েন। শাহরুখ খানের সাথে একটি দৃশ্যে জিন্টা তাকে জিজ্ঞেস করেন, "তুমি কি কুমার", এই দৃশ্যটি আলোচিত হয় এবং তিনি তার অভিনয়ের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারে মনোনীত হন। তিনি তার প্রথম কেন্দ্রীয় ভূমিকায় কাজ করেন মারপিঠধর্মী-নাট্য চলচ্চিত্র "সোলজার" (১৯৯৮)-এ। ববি দেওলের বিপরীতে অভিনয় করা এই ছবিটি সে বছরের অন্যতম বাণিজ্যিক হিট চলচ্চিত্র ছিল। তিনি এই দুটি কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।


title: সুজন সখি

text: সুজন সখি ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। ছায়াছবিটি পরিচালনা করেছেন শাহ আলম কিরণ। এটি ১৯৭৫ সালে প্রখ্যাত চলচ্চিত্রকার খান আতাউর রহমান পরিচালিত ফারুক ও কবরী সারোয়ার জুটিকে নিয়ে নির্মিত "সুজন সখী" ছবির রঙিন পুনঃনির্মাণ। পরিচালক জহিরুল হক সালমান-শাবনূর জুটিকে নিয়ে এই ছবি নির্মাণের ঘোষণা দিলেও পরে তিনি মারা যাওয়ার পর শাহ আলম কিরণ এই চলচ্চিত্রটি পরিচালনা করেন। এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প নিয়ে নির্মিত ছবিটি পরিবেশনা করেছে ফেয়ার ফিল্মস। এতে নাম চরিত্রে অভিনয় করেছেন সালমান শাহ ও শাবনূর। এছাড়াও অন্যান্য ভূমিকায় রয়েছেন রাইসুল ইসলাম আসাদ, সাদেক বাচ্চু, আনোয়ারা প্রমুখ।


title: বিদ্যা সিনহা সাহা মীম

text: ২০১৫ সালের ঈদুল ফিতরে মীমের বহুল প্রতীক্ষিত ছবি "পদ্ম পাতার জল" মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি "ব্ল্যাক"-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত "সুইটহার্ট"। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি "সেই মেয়েটি"। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত "আমি তোমার হতে চাই"। এই ছবিতেও তার বিপরীতে অভিনয় করেছেন বাপ্পি চৌধুরী।


title: সাজঘর

text: সাজঘর ২০০৭ সালে মুক্তিপ্রাপ্ত একটি বাংলাদেশী বাংলা সিনেমা, এটি পরিচালনা করেন শাহ আলম কিরণ। নন্দিত কথা সাহিত্যিক হুমায়ুন আহমেদ এর রচিত সাজঘর গ্রন্থর কাহিনির উপর ভিক্তি করে সিনেমাটি নির্মিত হয়েছে| সিনেমাটি তিনটি বিভাগে জাতীয় চলচ্চিত্র পুরস্কার অর্জন করে।সাজঘর চলচ্চিত্রের সঙ্গীত পরিচালনা করেছেন ইমন সাহা এবং গীত রচনা করেছেন শাহ আলম সরকার ও মুন্সি ওয়াদুদ।


title: বাংলাদেশের চলচ্চিত্র

text:
গত তিন বছরের মতো ২০১১ সালেও চলচ্চিত্রশিল্প ছিল শাকিব খাননির্ভর। ২০১১ সালে শাকিব অভিনীত মোট ১৩টি ছবি মুক্তি পায়। এর মধ্যে সুপারহিট ছিল তোর কারণে বেঁচে আছি, মাটির ঠিকানা, মনের জ্বালা, টাইগার নাম্বার ওয়ান ও প্রিয়া আমার জান ছবিগুলো। তবে শাকিবের অন্য ছবিগুলো ব্যবসা করতে পারেনি।
নায়িকাদের মধ্যে সবচেয়ে বেশি ছবি মুক্তি পেয়েছে অপু বিশ্বাসের। মোট ১১টি ছবির মধ্যে ব্যবসাসফল ছবির তালিকায় জায়গা করে নিয়েছে তোর কারণে বেঁচে আছি, মনের জ্বালা ও প্রিয়া আমার জান।মারুফের ব্যস্ততাও ছিল চোখে পড়ার মতো। এ বছর তাঁর ব্যবসাসফল ছবি ছিল এক টাকার ছেলে কোটি টাকার মেয়ে। অপুর পরই নায়িকাদের মধ্যে যাঁর নাম সবার আগে উঠে এসেছিল, তিনি সাহারা। বছরের অন্যতম সেরা ব্যবসাসফল ছবি টাইগার নাম্বার ওয়ান-এ অভিনয় করেছিলেন তিনি। ইমন ব্যস্ত ছিলেন চলচ্চিত্র নিয়েই। এ বছর ইমনের ছবিগুলোর মধ্যেগার্মেন্টস কন্যা আলোচিত ছবি হিসেবেই উঠে আসে।
২০১১ সালটা নিপুণেরও কেটেছে ভালোভাবেই। বছরের সেরা ব্যবসাসফল ছবি ও মোটামুটিভাবে সফল দুটি ছবি টাইগার নাম্বার ওয়ান ও বস নাম্বার ওয়ান দিয়ে নিপুণ সেরা নায়িকাদের দৌড়ে টিকে যান ভালোভাবেই। চলচ্চিত্রের পাশাপাশি মডেলিংয়ে নিজেকে প্রতিষ্ঠিত করেছেন নিরব। ২০১১ সালেই তিনি হাতে পেয়েছেন চারটি ছবি। নতুনদের মধ্যে নিরব নির্মাতাদের দৃষ্টিও কেড়েছেন সফলভাবে। পূর্ণিমা বছরের শুরুতে ভালোভাবেই ব্যস্ত সময় পার করেছিলেন। বছরের দ্বিতীয় সেরা ব্যবসাসফল ছবি মাটির ঠিকানা উপহার দেন তিনি। এরপর ইমপ্রেস টেলিফিল্মসের তিনটি ছবি একসঙ্গে হাতে নিয়ে বেশ আলোচনায় ছিলেন। এর বাইরে ২০১১ সালের সর্বাধিক ছবির অভিনেতা ছিলেন মিশা সওদাগর। ২০১১ সালেই তিনি প্রবল প্রতিদ্বন্দ্বিতা করে শিল্পী সমিতির সাধারণ সম্পাদক পদে নির্বাচিত হয়েছেন। এ বছর ৩৫টি বাণিজ্যিক ধারার ছবির মধ্যে মিশার অভিনীত ছিল মোট ২১টি।


title: পরীমনি

text: মুক্তির আগেই ২৩টি চলচ্চিত্রে অভিনয়ের জন্য চুক্তিবদ্ধ হয়ে রীতিমত হৈ চৈ ফেলে দিয়েছিলেন পরী মনি। ছবি মুক্তির আগেই মিডিয়ায় নানা ধরনের খবরের জন্ম দিয়ে আলোচিত-সমালোচিত হয়েছেন তিনি। শাহ আলম মন্ডল পরিচালিত "ভালোবাসা সীমাহীন" তার অভিনীত প্রথম চলচ্চিত্র। কিন্তু তিনি আলোচনায় আসেন নজরুল ইসলাম খানের "রানা প্লাজা" চলচ্চিত্রে চুক্তিবদ্ধ হওয়ার পর থেকে। পরবর্তীতে ওয়াজেদ আলী সুমন পরিচালিত "পাগলা দিওয়ানা" ও "দরদিয়া", এস এ হক অলীকের "আরো ভালোবাসবো তোমায়" চলচ্চিত্রে অভিনয় করেন। ২০১৫ সালে মুক্তিপ্রাপ্ত তার অন্যান্য উল্লেখযোগ্য চলচ্চিত্রগুলো হল মনজুড়ে তুই, লাভার নাম্বার ওয়ান, নগর মাস্তান, মহুয়া সুন্দরী। ২০১৬ সালে মুক্তি পায় "মন জানে না মনের ঠিকানা", "পুড়ে যায় মন", ওয়াজেদ আলী সুমনের অ্যাকশনধর্মী "রক্ত", এবং শফিক হাসানের "ধূমকেতু"। ২০১৭ সালে মুক্তি পায় "কত স্বপ্ন কত আশা", "আপন মানুষ", "সোনা বন্ধু", এবং মালেক আফসারীর "অন্তর জ্বালা"।, গিয়াসউদ্দিন সেলিমের "স্বপ্ন জাল", ইনোসেন্ট লাভ, দেবাশীষ বিশ্বাসের "মন জ্বলে", সৈকত নাসিরের "পাষাণ", "নদীর বুকে চাঁদ", এবং "বুকের মাঝে প্রেমের আগুন"। তাছাড়া জনপ্রিয় হবার পর পরীমণি বেশ কয়েকটি টিভি বিঙ্গাপনে অভিনয় করেছেন (লাক্স, স্যান্ডেলিনা, ওয়াল্টন ইত্যাদি) ।


title: শাবনূর

text: শাবনূরের প্রথম চলচ্চিত্র "চাঁদনী রাতে" ১৯৯৩ সালে মুক্তি পায়। ছবিটি পরিচালনা করেন এহতেশাম এবং তার বিপরীতে নায়ক ছিল সাব্বির। এই ছবিটি ব্যর্থ হয়। পরে চিত্র নায়ক সালমান শাহের সাথে জুটি বেধে ১৪টি চলচ্চিত্রে অভিনয় করেন যার প্রায় সবগুলোই ছিল ব্যবসায়িক মানদন্ডে সফল। সালমান শাহ-শাবনূর জুটির প্রথম ছায়াছবি জহিরুল হক পরিচালিত "তুমি আমার" ১৯৯৪ সালে মুক্তি পায়। একই বছর শাহ আলম কিরণ তাদের নিয়ে ফারুক-কবরী জুটির "সুজন সখী" চলচ্চিত্রের রঙিন পুনঃনির্মাণ "সুজন সখি" নির্মাণ করেন। ১৯৯৫ সালে "স্বপ্নের ঠিকানা", ১৯৯৬ সালে "স্বপ্নের পৃথিবী", "তোমাকে চাই", ১৯৯৭ সালে শিবলি সাদিক পরিচালিত "আনন্দ অশ্রু" এ জুটির উল্লেখযোগ্য ছবি। পরে তিনি নায়ক রিয়াজ এর বিপরীতে অভিনয় করে দারুন সফলতা অর্জন করেন। রিয়াজের বিপরীতে ১৯৯৭ সালে "মন মানেনা" ও "তুমি শুধু তুমি" এবং ১৯৯৯ সালে অভিনীত "ভালবাসি তোমাকে" ও "বিয়ের ফুল" ছায়াছবিগুলো ব্যবসা সফল হয়। পাশাপাশি তিনি অভিনেতা ফেরদৌসের সাথেও সফল হন। এছাড়াও তিনি মান্না, শাকিব খানের সাথে অভিনয় করে সফল হয়েছেন। এসময়ে তিনি "ভালবাসি তোমাকে" চলচ্চিত্রের জন্য শ্রেষ্ঠ অভিনেত্রী বিভাগে বাচসাস পুরস্কার লাভ করেন এবং ১৯৯৮ ও ১৯৯৯ সালের চলচ্চিত্রের জন্য পর্যন্ত টানা দুইবার তারকা জরিপে শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো পুরস্কার লাভ করেন।


title: ইসির

text: নর্স মিথোলজিতে দ্বিতীয় দেবতা বংশ ভানির এর উল্লেখ করা হয়েছেঃ দেবতা ঞ্জোরোর এবং তার সন্তানেরা ফ্রেয়ার ও ফ্রেজা হচ্ছে উল্লেখযোগ্য ভানির দেবতা যারা ইসির-ভানির যুদ্ধে ইসিরদের হাতে বন্দী হন। ভানিরেরা প্রধানত চাষাবাদ ও উর্বরতার দেবতা এবং ইসিরেরা শক্তি ও যুদ্ধের দেবতা।


title: নর্স পুরাণ

text: বেঁচে যাওয়া গ্রন্থগুলোতে দেবতা ওডিনকেও অনেকবার উল্লেখ করা হয়েছে। একচক্ষুবিশিষ্ট, নেকড়ে ও কাক পাঁশে, এবং বর্শা হাতে, ওডিন সারা বিশ্বময় জ্ঞানের অন্বেষণ করেন। আত্মত্যাগের উদাহরণ হিসেবে, তিনি রুনিক বর্ণমালার জ্ঞান আরোহণের জন্য মহাজাগতিক গাছ,ইগড্রাসিল, থেকে আত্মহত্যা করেন, যে জ্ঞান পরে তিনি মানুষকে দান করেন, এবং জ্ঞান, কবিতা ও মৃত্যুর সাথে তাকে সম্পর্কিত করা হয়। মৃত্যুর সঙ্গে ওডিনের একটি শক্তিশালী সংশ্লেষ আছে; ওডিনকে ভালহালার শাসনকর্তা হিসেবে দেখানো হয়, যুদ্ধে মৃত অর্ধেককে যেখানে "ভ্যালকেরিরা" বয়ে নিয়ে যায়।ওডিনের স্ত্রী হচ্ছে শক্তিশালী দেবী "ফ্রিগ" যে ভবিষ্যৎ দেখতে পারে কিন্তু কাউকে বলে না, এবং যার সাথে তার একটি প্রিয় ছেলে আছে, বালডর। বালডর নিজের মৃত্যু সম্পর্কে একগাথা স্বপ্ন দেখার পর, তার মৃত্যু লোকি ব্যবস্থা করেছিল, এবং মৃত্যুর পর "বালডর" হেল নামক জায়গায় বসবাস করতে থাকে, যা একই নামের দেবী শাসন করে।


title: নর্স পুরাণ

text: এই সময়ে নর্স পৌরাণিক কথা ও কিংবদন্তীর ব্যাপক প্রকাশের ফলে, নর্স দেবতা ও বীরদের প্রসঙ্গ ইউরোপের বিভিন্ন সাহিত্য সংস্কৃতিতে ছড়িয়ে পরে, বিশেষ করে স্ক্যান্ডিনেভিয়া, জার্মানি, এবং ব্রিটেনে। বিংশ শতাব্দির শেষের দিকে, নর্স পুরাণের প্রসঙ্গ বৈজ্ঞানিক কল্পকাহিনী ও কল্পনামূলক সাহিত্য, রোল প্লেইং ভিডিও গেমস, এবং পরবর্তীতে অন্যান্য সংস্কৃতি যেমন জাপানী অ্যানিমেশনে ছড়িয়ে পরে।


title: সাইদ নুরসি

text: শক্তিশালী লেখনী ছাড়াও তার অনুসৃত পন্থার কারণেও তার আন্দোলন দ্রুত সাফল্য লাভ করে। তিনি বস্তুবাদ ও নাস্তিকতাকে বিজ্ঞান, যুক্তি ও সত্যতার যুগের শত্রু বিবেচনা করতেন এবং এগুলোর উৎস বস্তুবাদী দর্শনকে দায়ী করেন। তিনি এগুলোর বিরুদ্ধে রিসালায়ে নুরে যুক্তি উপস্থাপন করেন। তিনি তার ছাত্রদের শক্তিপ্রয়োগ জাতীয় কাজ থেকে দূরে থাকতে বলেন। ধর্মীয় পুনর্জাগরণে ভূমিকা রাখায় ধর্মনিরপেক্ষ সরকারের কারণে তাকে তার জীবনের অধিকাংশ সময় বন্দীদশা বা নির্বাসনে কাটাতে হয়। তাঁর সমাজমুখি ও জনপ্রিয় কর্মকাণ্ডে সমাজের অবস্থা দ্রুতই বদলাতে থাকে। তৎকালীন শাসকগোষ্ঠী বিষয়টিকে ভালভাবে নেয়নি। যে কারণে তাঁকে ১৯৩০-১৯৫০ এর মধ্যে কয়েকবার জেলে যেতে হয়। সারা বিশ্বে বর্তমানে সভ্যতার যে সঙ্ঘাতের পদধ্বনি দেখা যাচ্ছে এর ব্যাপারে তিনি প্রায় সিকি শতাব্দী আগেই মুসলমান তথা সমগ্র বিশ্ববাসীকে সতর্ক করেছিলেন এবং এ থেকে উত্তরণের অন্যতম পথ হিসেবে ‘ডায়ালগ’ এবং ‘কো-একজিস্টেন্স’কে অন্যতম সমাধান বলে অভিহিত করেছিলেন।তিনি নাস্তিক্যতাকে তুরস্কে ঠেকানোর জন্য পশ্চিমা পাদ্রিদের সাথে ঐক্যের চেষ্টা করেছিলেন। তার ঐতিহাসিক ‘দামাস্কাস সেরমন’ জাতিধর্ম নির্বিশেষে সবার সাথে সৌহার্দ্য রক্ষার অন্যতম নীতিনির্ধারণী বক্তৃতা বলে অনেকেই অভিহিত করেছেন।


title: টমাস এডওয়ার্ড লরেন্স

text: লরেন্সই একমাত্র কর্মকর্তা নন যিনি আরব বিদ্রোহে সরাসরি অংশ নিয়েছেন। কিন্তু, বিশাল আরব উপদ্বীপে নিজের বৃত্তের মধ্যে তিনি অচিরেই প্রভাবশালী ও জনপ্রিয় হয়ে উঠেন। তিনি ছিলেন সেখানকার আরব বিদ্রোহের মস্তিষ্ক। তিনি বিচ্ছিন্ন আরব গোত্রগুলোকে সংঘটিত করেছেন এবং কায়রোর সাথে তাদের যোগাযোগের ভিত রচনা করেন সামরিক কুশলী হিসেবে সফলতা অর্জন করেন। তার সেকেন্ড ফ্রন্ট তুর্কীদের যুদ্ধে ব্যস্ত রাখে এবং অন্য স্থানে যুদ্ধে অংশ নেয়া থেকে বিরত রাখে। মদিনা থেকে দামেস্ক পর্যন্ত রেল সংযোগ অচল করে দেয়া ছিল তার গেরিলা তৎপরতার মুখ্য উদ্দেশ্য। এহেন কাজে লরেন্স এতোটাই সফল হয়েছিলেন যে আরব বেদুইনদের কাছে তিনি "আমির ডায়নামাইট" নামে পরিচিত ছিলেন। এ সফলতার মূলে ছিল, নেতৃত্বের ক্ষমতা ও বাচনভঙ্গির মাধ্যমে মরুভূমির বিভিন্ন অঞ্চলের শেখদের সহায়তা অর্জন, একটি একীভূত আরব জাতির স্বপ্ন দেখা যা আরব রাজাদের স্বপ্নেরই শামিল, যখন আরব বেদুইন যোদ্ধাদের উৎসাহে ভাটা পড়তো তখন নিজের উদাহরণ দিয়ে তাদেরকে উৎসাহিত করা, যুদ্ধে পরাজিত শত্রুদের অর্থ-সম্পদ তাদের মধ্যে বন্টন করে দেয়া এবং তাদেরকে বিভিন্ন ঘুষের প্রলোভন দেখানো।


title: আধুনিকতা

text: আধুনিকতাবাদের আরেকজন অগ্রদূত ছিলেন ফ্রেডরিখ নিৎশে (১৮৪৪-১৯০০)। তাঁর দর্শনে মনস্তাত্ত্বিক তাড়নাগুলো, বিশেষ করে "ক্ষমতার ইচ্ছা" কেন্দ্রীয় বিষয় ছিল। "নিৎশে প্রায়ই জীবনকে ক্ষমতার ইচ্ছা বা প্রবৃদ্ধি ও স্থায়িত্বের সাথে এক করে দেখেন।" অন্যদিকে, হেনরি বার্গসন (185২-1941) বৈজ্ঞানিক দৃষ্টির ঘড়ি ধরা সময় এবং ব্যক্তিবিশেষের অভিজ্ঞতার আলোকে আপেক্ষিক সময়ের মধ্যে পার্থক্যে জোর দিয়েছেন। সময় এবং চেতনা নিয়ে তাঁর কাজের "বিংশ শতাব্দীর ঔপন্যাসিকদের উপর একটি বড় প্রভাব ছিল," বিশেষত ডরোথি রিচার্ডসন, জেমস জয়েস এবং ভার্জিনিয়া ওলফ (188২-1941) এর মত আধুনিকবাদী চেতনা-প্রবাহ ভিত্তিক ঔপন্যাসিকদের মধ্যে। বার্গেনের দর্শনেরএসবের বাইরেও élan vital বা জীবনশক্তির গুরুত্ব ছিল, যা "সবকিছুর সৃজনশীল বিবর্তন নিয়ে আসে।" বুদ্ধিবৃত্তির গুরুত্ব অস্বীকার না করলেও তাঁর দর্শনও স্বতঃস্ফূর্ততাকে চড়া মূল্য দেয়।


title: নর্স পুরাণ

text: নর্স পুরাণ দেবতাদের অবস্থা এবং তাদের পারস্পরিক আদানপ্রদানকে কেন্দ্র করে আবর্তিত হয়েছে যা তারা অন্যান্য প্রাণীদের সাথে করে থাকে, যেমন মানবজাতি ও যোটনার, অন্যান্য সত্তা যা তাদের বন্ধু, প্রিয়তমা, শত্রু বা দেবতাদের পরিবারের সদস্যরা। উৎস গ্রন্থে অনেক দেবতাদের কথা উল্লেখ করা হইয়েছে।ব্যক্তিগত নাম এবং জায়গার নামকে প্রমাণ হিসেবে ধরে, ভাইকিং যুগে স্ক্যান্ডিনেভিয়াদের মধ্যে সবচেয়ে জনপ্রিয় দেবতা ছিল থর, যিনি কঠোর ভাবে নিজের শত্রুদের দমন করেন, হাতে পর্বত-চূর্ণকারী, বজ্রময় হাতুড়ী মিয়োলনীর নিয়ে। পুরানে, থর বহু সংখ্যক যোটনার হত্যা করেছেন যারা দেবতা ও মানবতার শত্রু ছিল, এবং স্বর্ণকেশী সুন্দরী দেবী "সিফ" এর সাথে বিবাহ বন্ধনে আবদ্ধ ছিলেন।


title: নর্স পুরাণ

text: ওডিনকেও মৃত লোকদের থেকে তার অংশের অর্ধেক ভাগ করে নিতে হয় শক্তিশালী দেবী; ফ্রাইয়া এর সাথে।তিনি সুন্দর, ইন্দ্রি়পরায়ণ, একটি পালকের আলখাল্লা পরেন, এবং "সিধ" (জাদুবিদ্যা) চর্চা করেন। তিনি যুদ্ধে গমন করেন নিহতদের মধ্যথেকে নির্বাচিত করার জন্য যাদের তিনি নিজের পরকাল ক্ষেত্র "ফোকভ্যাঙে" নিয়ে আসেন। ফ্রাইয়া তার হারিয়ে যাওয়া স্বামী "ওড" এর জন্য কাঁদেন যাকে তিনি খুঁজতে দূরে কোন স্থানে চলে যান। ফ্রাইয়ার ভাই, দেবতা "ফ্রেই"কে গন্থসমূহে অনেকবার উল্লেখ করা হেয়েছে , এবং তাকে আবহাওয়া, রাজকীয়তা, মানব যৌনতা এবং কৃষির সাথে সম্পর্কিত করা হয় যা মানবকুলে শান্তি ও আনন্দ বয়ে আনে।সুন্দরী জটুন "গের্ডকে" একনজর দেখে তার প্রেমে পরে যান এবং তাকে কামনা করেন ও তার প্রেমকে জয় করেন, কিন্তু তার ভবিষ্যৎ দুর্ভাগ্যের মূল্যে। তাদের পিতা হচ্ছেন শক্তিশালী দেবতা "এনজোর্ড"। এনজোর্ডকে জোরালোভাবে জাহাজ এবং সমুদ্রে ভ্রমণ সঙ্গে যুক্ত করা হয়, এবং তাই সম্পদ ও সমৃদ্ধির সাথেও। ফ্রেইয়া এবং ফ্রেই এর মা হচ্ছেন এনজোর্ডের বোন (উৎস গ্রন্থে তার নাম দেয়া নেই)। যাইহোক, স্কিং এবং শিকারের দেবী স্কাদীর সাথে তার প্রণয় সম্পর্কে আরও তথ্য রয়েছে। তাদের সম্পর্ক অসুখী ছিল কারণ স্কাদী তার প্রিয় পাহাড়গুলো থেকে না পারতো দূরে থাকতে না এনজোর্ড থাওতে পারতো সমুদ্রতীর থেকে। একসাথে, ফ্রেইয়া, ফ্রেই এবং এনজোর্ডকে দেবতাদের একটি অংশ তৈরি করা যা "ভানির" নামে পরিচিত।যেখানে "এইসার" এবং "ভানির" তাদের স্বতন্ত্র পরিচয় বজায় রাখে, তারা একসাথে হয়েছিল "এইসার-ভানির যুদ্ধের" ফলে।


title: থর

text: নর্স পুরাণে থর (প্রাচীন নর্স ভাষা: "Þórr") হলেন একজন হাতুড়ি-ধারী দেবতা। তিনি বজ্রবিদ্যুৎ, ঝড়, ওক গাছ, শারীরিক শক্তি, মানবজাতির সুরক্ষা এবং প্রথাগত পবিত্রকরণ অনুষ্ঠান, আরোগ্য ও উর্বরতার দেবতা। বৃহত্তর জার্মানিক পুরাণ ও প্যাগানিজমে থরের অনুরূপ দেবতার নাম প্রাচীন ইংরেজিতে "Þunor" এবং হাই ওল্ড জার্মান ভাষায় "Donar" (রুনিক লিপিতে "þonar")। শব্দটির উৎস সাধারণ জার্মানিক *Þunraz" শব্দটি, যার অর্থ "ঝড়"।


title: নর্স পুরাণ

text: মূল গ্রন্থে অনেক দেবতার উল্লেখ করা হয়েছে যেমন হাতুড়ি-ধারী, মানবতা-সুরক্ষকর্তা বজ্র দেবতা থর, যে নিরলসভাবে তার শত্রুদের সাথে যুদ্ধে লিপ্ত; একচক্ষুবিশিষ্ট, কাক কাঁধে দেবতা "ওডিন", যে চাতুর্যভাবে সারা বিশ্বব্যাপী জ্ঞানের অন্বেষণ করে এবং মানবজাতিকে রুনিক বর্ণমালা দান করেছে; সুন্দর,যাদুবিদ্যা পারদর্শী, পালকের আলখাল্লা পরিহিত দেবী "ফ্রাইয়া" যে যুদ্ধে গমন করে নিহতদের মাঝখান থেকে পছন্দ করার জন্য; প্রতিহিংসাপরায়ণ, স্কিইং দেবী "স্কাদী", যিনি সুমদ্রতটে শীতের পাহাড়ের নেকড়ে ডাক পছন্দ করেন; শক্তিশালী দেবতা "এনজোর্ড" যিনি সাগর ও আগুন উভয়কেই শান্ত করতে পারেন এবং জমি ও সম্পদ দান করেন; দেবতা "ফ্রেই", যার আবহাওয়া এবং কৃষির সাথে সম্পৃক্ততা মানবজাতির জন্য শান্তি ও আনন্দ বয়ে আনে; দেবী "ইদুনা", যিনি আপেল রক্ষা করেন যা চিরযৌবন দান করে; রহস্যময় দেবতা "হাইমডাল", যার নয়টি মা থেকে জন্ম হয়েছে, ঘাসের গজানো শুনতে পারেন, সোনার দাঁত আছে,  এবং একটি আলোড়ন সৃষ্টিকারী শিঙা বহন করেন; এবং যোটান "লোকি", যে দেবী "ফ্রিগের" সুন্দর পুত্র "বালডরের" মৃত্যুর কুটচাল দ্বারা দেবতাদের দুর্ভাগ্য বয়ে আনেন; এবং আরও বিভিন্ন দেব ও দেবী।


title: রসমঞ্জরী

text: রসমঞ্জরী বাংলার এক বিখ্যাত মিষ্টি। মিষ্টি প্রস্তুত করা হয় দুধ, ছানা ও ক্ষীর ও চিনির দ্বারা। মিষ্টিতে ব্যবহৃত ঘন রসের স্বাদের জন্য এই মিষ্টির নাম রসমঞ্জরী। গাইবান্ধার ঐতিহ্যবাহী মিষ্টি এটি। দেখতে রসমালাইয়ের মতো হলেও প্রস্তুত প্রণালির কারণেই এর স্বাদ অনন্য।


title: বালিশ (মিষ্টি)

text: বালিশ মিষ্টির জনক গোয়ানাথ ঘোষাল। হিন্দুদের মধ্যে ঘোষ পরিবার মিষ্টি তৈরিতে বিখ্যাত। নেত্রকোনা শহরের বারহাট্টা রোডের 'গয়ানাথ মিষ্টান্ন ভাণ্ডার'-এর স্বত্বাধিকারী গয়ানাথ ঘোষ শত বছরেরও বেশি সময় আগে বালিশ মিষ্টি উদ্ভাবন করেন। গোয়ানাথের স্বপ্ন ছিল নতুন কোন ধরনের মিষ্টি আবিষ্কার করে অমর হয়ে থাকা। একদিন তিনি বিশাল সাইজের একটি মিষ্টি তৈরি করলেন এবং ক্রেতাদের খেতে দিলেন এবং ক্রেতারা খুব প্রশংসা করলো। এর আকার অনেকটা কোল বালিশের মতো (টাঙ্গাইলের চমচমের মতো)। তাই ক্রেতাদের পরামর্শে মিষ্টিটির নাম রাখেন বালিশ। স্বাদে অতুলনীয় হওয়ায় অল্পদিনেই সর্বত্র ছড়িয়ে পড়ে বালিশের নাম। এর উদ্ভাবক হিসেবে ব্যাপক পরিচিতি পান গয়ানাথ ঘোষও। তাই এক সময় তাঁর নামটিও জড়িয়ে যায় বালিশের সঙ্গে। লোকমুখে বালিশের নাম হয়ে ওঠে 'গয়ানাথের বালিশ'। সে সময়ে শুধু তার দোকানেই এই মিষ্টি বিক্রি হতো। কিন্তু এখন তার দোকান ছাড়াও অন্যান্য দোকানেও বিক্রি হয় বালিশ মিষ্টি।


title: ছানাবড়া

text: লালবাগের ছানাবড়া বাংলার মিষ্টির মধ্যে অন্যতম বিখ্যাত মিষ্টি। পশ্চিমবঙ্গের মুর্শিদাবাদ জেলার লালবাগ শহরে এই মিষ্টির আবির্ভাব। আজ থেকে প্রায় ২০০ বছর আগে এই মিষ্টি আবিষ্কার হয় বলে মনে করা হয়। লালবাগের একটি আদি মিষ্টির দোকানের মালিক ছিলেন নিমাই মণ্ডল। তার হাত ধরেই ছানাবড়ার পথ চলা শুরু। তাঁর দোকান থেকেই নবাবের প্রাসাদে নিয়মিত ছানাবড়া সরবরাহ করা হতো। রুপোর থালায় এক মণ বা দেড় মণ সাইজের পেল্লায় ছানাবড়া সাজিয়ে নবাবরা অতিথিদের অভ্যর্থনা জানাতেন এবং এতে অতিথিদের চোখ নাকি ছানাবড়া-ই হয়ে যেত। সেই থেকেই চোখ ছানাবড়া কথাটার উদ্ভব। আগে এই মিষ্টিটি মুর্শিদাবাদের মধ্যে সীমাবদ্ধ থাকলেও খাগড়ার সোনাপট্টি এলাকার মিষ্টি ব্যবসায়ী পটল সাহা বা পটল ওস্তাদের হাত ধরেই ছানাবড়া মুর্শিদাবাদের গণ্ডি ছাড়িয়ে সারা দেশে ছড়িয়ে পড়ে। কাশিমবাজারের রাজা শ্রী মণীন্দ্রচন্দ্র নন্দী ছিলেন ছানাবড়ার পৃষ্ঠপোষক। তিনি পটল ওস্তাদকে বরাত দিতেন। ছানাবড়ার প্রসিদ্ধ ব্যবসায়ী হিসাবে গোপেশ্বর সাহার নাম ছিল।


title: মিষ্টি

text: বাংলাদেশের বিভিন্ন অঞ্চলে বিশেষ বিশেষ মিষ্টির ক্ষেত্রে বিশেষ পারদর্শিতা অর্জন করেছেন সেখানকার ময়রারা। তাঁদের নিষ্ঠা ও সৃজনশীলতায় ঐতিহ্যবাহী হয়ে উঠেছে সেসব মিষ্টি। এর মধ্যে আছে, মিষ্টি নির্মাণ একটি বিশেষ কলা। যারা মিষ্টি তৈরী করে তাদের বলা হয় ময়রা।


title: সরভাজা

text: সরভাজা হল কৃষ্ণনগরের একটি বিখ্যাত মিষ্টি। দুধের সর ও ঘি দিয়ে তৈরি এই মিষ্টির সুনাম বাংলা তথা ভারতীয় উপমহাদেশে ছড়িয়ে পড়েছে। দুর্গাপুজো, কালীপুজোয় যেমন ভোগ, আমিষ খাওয়া রেওয়াজ, তেমনই জগদ্ধাত্রী পুজো মানেই হরেক রকম মিষ্টি আর কৃষ্ণনগরের জগদ্ধাত্রী পুজোতে সরভাজা চাহিদা অন্য সময়ের থেকে বেশি থাকে।


title: ময়রা

text:
মিষ্টান্ন প্রস্তুত করে যে সম্প্রদায় তাদেরকে ময়রা বলে। তারা মোদকজাতি নামেও পরিচিত। কুরি ও মধুনাপিত পেশাগত দিক বিবেচনায় ময়রাদের সেমগোত্রীয়। প্রাচীন ও মধ্যযুগীয় বাঙালী সমাজে তাঁরা পৃথক সম্প্রদায় হিসাবে পরিচিত হত। ময়রাদের তৈরী মিষ্টির সাধারন উপকরণগুলো হল দুধ, ছানা, ময়দা, ঘি, গুড় এবং চিনি।
হিন্দু ধর্মের আচর ও রীতির সাথে দুধের যোগসূত্র থাকায় ময়রার পেশাকে পবিত্র পেশা হিসাবে দেখা হতো। ধর্মীয় অনুষ্ঠানে দুধ ও মিষ্টান্ন সরবরাহ করে তার পবিত্রতা রক্ষা করে বলে হিন্দু সমাজে ময়রাদের অবস্থান উঁচুতে। হিন্দুদের সামাজিক বর্ণ বিভাজনে ময়রারা নবশাক সম্প্রদায়ভুক্ত। ব্রাহ্মনগন তাঁদের ছোঁয়া অন্ন ও জল গ্রহণ করেন।


title: ময়রা

text: ১৮৩০ সালের আদমশুমারী অনুযায়ী ঢাকায় ৩৮২ ঘর হিন্দু ঘোষ পরিবারছিল। এসময়ে অল্প সংখ্যক মুসলিম মিষ্টি প্রস্তুতকারীও বসবাস করতেন। এ সকল মুসলিম মিষ্টপ্রস্তুতকারীগন মোরব্বাওয়ালা হিসাবে পরিচিত ছিলেন। ঢাকার বিখ্যাত মিষ্টির মধ্যে অন্যতম ছিল, সন্দেশ, রসগোল্লা, মতিচুর, মিহিদানা, মোরব্বা, নকুল, মুরাগি, শকর পারা, জিলাবি বা জিলাপি, বালুশাহী, খাজা, পেড়া, বুনদিয়া, আমৃত্তি প্রভৃতি। অতীতে ঢাকার চক বাজার, উর্দু রোড, ফরাশগঞ্জ, লালবাগ ও বাংলাবাজার মিষ্টির জন্য বিখ্যাত ছিল। কালাচাঁদ গন্ধবণিক, মরণ চাঁদ ও সীতারাম মিষ্টান্ন ভাণ্ডার এই তিনটি দোকান ছিল পুরোন ঢাকার বিখ্যাত মিষ্টি বিক্রির স্থান।


title: ছানার জিলাপি

text: ছানার জিলাপি বাংলার মিষ্টির মধ্যে অন্যতম। নদিয়ার মুড়াগাছা অঞ্চলে এই মিষ্টান্নটির উত্পত্তি। কবিকঙ্কনের চন্ডিমঙ্গল ছানার উল্লেখ পাওয়া যায়। সেই ছানার বিভিন্ন মিষ্টির মধ্যে এটি অন্যতম কুলীন মিষ্টান্ন। পান্তুয়া গোত্রের এই মিষ্টিটি নদিয়ার মুড়াগাছা ছাড়াও মেদিনীপুরের মেচেদা ও পাশকুড়ার সুনাম আছে। এছাড়াও কলকাতার ভূপতি রায় দোকানের ছানার জিলাপি বিখ্যাত ছিল। বর্তমানে ভূপতি রায়ের দোকান আর নেই।


title: মিষ্টি

text: মিষ্টি হলো চিনির বা গুড়ের রসে ভেজানো ময়দার গোলা কিংবা দুধ- চিনি মিশিয়ে তৈরি বিভিন্ন আকৃতির ছানার অথবা ময়দার টুকরো করা খাবার। বাঙালির খাওয়া-দাওয়ায় মিষ্টি একটি অতি জনপ্রিয় উপকরণ। বাঙালির কোন উপলক্ষ-অনুষ্ঠানই মিষ্টি ছাড়া পূর্ণতা পায় না। মিষ্টির নাম শুনলেই জিভে জল আসে। বাংলাদেশে মিষ্টিকে পণ্য করে গড়ে উঠেছে অগণিত নামী-দামী মিষ্টি-বিক্রয়কেন্দ্র। সেই আদিযুগের লাড্ডু থেকে শুরু করে সন্দেশ, কালোজাম পেরিয়ে আজ মিষ্টির প্রকারভেদ শিল্পের পর্যায়ে চলে গেছে। বিভিন্ন রকমের মিষ্টি স্বাদ, আকারে এমনকি নামকরণে ভিন্নতা নিয়ে জনপ্রিয়।


title: জয়নগরের মোয়া

text: জয়নগরের মোয়া হল কনকচূড় ধানের খই, খেজুর গুড় ও গাওয়া ঘিয়ের তৈরী একটি অতি জনপ্রিয় মিষ্টান্ন। ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহর এই মিষ্টান্নটির জন্য খুব বিখ্যাত। জয়নগর শহরের পূর্ণচন্দ্র ঘোষ ওরফে বুঁচকিবাবু এবং নিত্যগোপাল সরকারকে জয়নগরের মোয়ার বাণিজ্যিক বিপণনের পথিকৃৎ বলে ধরা হয়। পরবর্তীতে কলকাতায় এটির জনপ্রিয়তা বৃদ্ধি পায়। এটি অনেক জনপ্রিয় মিষ্টি মাঝে মাঝে এতে সহজলভ্য উপাদান ও সুগন্ধি যুক্ত করা হয়। এই মোয়া শিল্পের সাথে কলকাতার দক্ষিণ শহরতলির প্রায় এক লক্ষ মানুষ জড়িত।


title: সাহারা (অভিনেত্রী)

text:
সাহারা (জন্ম: ১৯ জুন, ১৯৯০) একজন বাংলাদেশী জনপ্রিয় চলচ্চিত্র অভিনেত্রী। সাহারার চলচ্চিত্র জগতে পথচলা শুরু হয়েছিল শাহাদাত হোসেন লিটন পরিচালিত "রুখে দাড়াও" ছবির মাধ্যমে।
অনেক পরিশ্রম করে ঢাকার চলচ্চিত্রে নিজেকে নাম্বার ওয়ান নায়িকা হিসেবে নিজেকে প্রতিষ্ঠা করেন এই অভিনেত্রী। শাকিব খান এর সাথে তার জুটি সর্বাধিক জনপ্রিয়তা পায়।


title: মমতাজ আলীয়া আকবরী

text: মমতাজ আলীয়া আকবরী (প্রত্যাশা) (জন্ম: ৭ জুলাই, ১৯৮২) বাংলাদেশের একজন মডেল, উপস্থাপক ও অভিনেত্রী। তিনি ২০০২ সালে লাক্স আনন্দধারা মিস বাংলাদেশ প্রতিযোগীতায় অংশ নিয়ে সেরা দশের মধ্যে জায়গা করে নেন। তিনি বিভিন্ন নাটক ও সিরিয়ালে অভিনয় করছেন। তাঁর উল্লেখযোগ্য প্রচারিত ধারাবহিক নাটকের মধ্যে রয়েছে ‘এ টিম’, ‘রেস্টুরেন্ট ২১’, ‘অগ্নিপথ’, ‘মেঘের খেয়া’, ‘রান’, ‘দুর দেশ’ ‘শেষের রাত্রি’, ‘সোসাইটি’ এবং এক ঘন্টার নাটকের মধ্যে রয়েছে ‘সুরঞ্জনা’, ‘দৃষ্টি দান’, ‘শেষের রাত্রি’ ইত্যাদি।


title: চিত্তরঞ্জন সাহা

text: চিত্তরঞ্জন সাহা (জানুয়ারি ১, ১৯২৭ - ডিসেম্বর ২৬, ২০০৭) বাংলাদেশের প্রকাশনা শিল্পের একজন পথিকৃৎ। তিনি বাংলা একাডেমী বইমেলার উদ্যোক্তা। বাংলাদেশের স্বনামধন্য প্রকাশনা প্রতিষ্ঠান "পুঁথিঘর" এবং "মুক্তধারা"র প্রতিষ্ঠাতা ছিলেন তিনি। ১৯৭১ সালে স্বাধীন রাষ্ট্র হিসাবে বাংলাদেশ প্রতিষ্ঠিত হওয়ার পর মূদ্রণ ও প্রকাশনা শিল্পের বিকাশে তিনি গুরুত্বপূর্ণ ভূমিকা রেখে স্মরণীয় হয়ে আছেন।


title: মাহমুদ কলি

text: অভিনেতা মাহমুদ কলি হচ্ছেন বাংলাদেশের স্বনামধন্য চিত্রনির্মাতা আজিজুর রহমান বুলি এর ছোট ভাই । মূলত ভাই এর সহায়তায় এবং নিজের অভিনয় পারদর্শিতার মাধ্যমে বাংলাদেশ চলচ্চিত্রে প্রবেশ করেন।


title: অপি করিম

text: সৈয়দা তুহিন আরা অপি করিম (জন্ম: ১ মে, ১৯৭৯) বিশিষ্ট বাংলাদেশী মডেল এবং অভিনেত্রী। অপি করিম ১৯৯৯ সালে লাক্স ফটোজেনিক প্রতিযোগিতায় 'মিস ফটোজেনিক' খেতাব অর্জন করেন। তিনি বাংলা টেলিভিশন নাটকে এবং বাংলা চলচ্চিত্রে অভিনয় করেছেন। নাটক, টেলিফিল্ম, উপস্থাপনা, সিনেমা, মঞ্চ, বিজ্ঞাপন, নাচ আবার পড়াশোনা- সব ক্ষেত্রেই তার দ্যুতি ছড়ানো প্রতিভা। এছাড়া তিনি আমেরিকান ইন্টারন্যাশনাল ইউনিভার্সিটি বাংলাদেশ এর আর্কিটেকচারের একজন অনুষদ সদস্য।


title: আবুল কালাম মোহাম্মদ যাকারিয়া

text: আবুল কালাম মোহাম্মদ যাকারিয়া (১৯১৮ - ২৪ ফেব্রুয়ারি ২০১৬) বাংলাদেশের একজন স্বনামধন্য শৌখিন পুরাতাত্ত্বিক, গবেষক, প্রাচীন পুঁথি সংগ্রাহক এবং প্রত্নবস্তু সংগঠক।


title: বিদ্রোহী পদ্মা (২০০৬-এর চলচ্চিত্র)

text: বিদ্রোহী পদ্মা এটি ২০০৬ সালে মুক্তিপ্রাপ্ত একটি বাংলাদেশী চলচ্চিত্র। আকসার ইবনে শাইখ এর উপন্যাস "বিদ্রোহী পদ্মা" অবলম্বনে বাংলাদেশের স্বনামধন্য চলচ্চিত্র নির্মাতা বাদল খন্দকার ছবিটি পরিচালনা করেন। এবং বাংলাদেশী বাংলা স্যাটেলাইট টিভি চ্যানেল এনটিভি ছবিটি প্রযোজনা করে। ছবির প্রধান চরিত্রগুলোতে অভিনয় করেন বাংলাদেশের সুপার স্টার হিরো খ্যাত অভিনেতা ইলিয়াস কাঞ্চন, চম্পা, রিয়াজ, পপি, শামস সুমন ও শহীদুল আলম সাচ্চু।


title: সাহারা (অভিনেত্রী)

text:
বাংলাদেশের চলচ্চিত্র জগতের অন্যতম
জনপ্রিয় অভিনেত্রী সাহারা ২০০৪ সালে শুরু করেন অভিনয় জীবন। তবে শুরুটা মসৃণ হয়নি। "রুখে দাড়াও" তেমন চলেনি, কিন্তু সাহারা নজর কারতে সক্ষম হন। যদিও তার অতিরিক্ত সাবধানী পোশাকের কারণে সমালোচিত হন। দ্বিতীয় চলচ্চিত্রে আর একি ভুল করেননি সাহারা। "ভাড়াটে খুনি"তে নিজেকে উপস্থাপন করেন অনেক সাহসী ও আকর্ষণীয় করে। তবে শুধু সংক্ষিপ্ত পোশাক পরে শরীর প্রদর্শন নয়, অভিনয় প্রতিভাতেও সাহারার ছিলেন দুর্দান্ত। যার ফলাফল নতুন নতুন চলচিত্র হাতে পান সাহারা।


title: বুরকা এভেঞ্জার

text: বোরকা অ্যাভেঞ্জার হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়।


title: সুবর্ণা মুস্তাফা

text: সুবর্ণা মুস্তাফা (জন্ম: ২ ডিসেম্বর, ১৯৫৯) বাংলাদেশের একজন স্বনামধন্য অভিনেত্রী। তিনি প্রখ্যাত অভিনেতা গোলাম মুস্তাফার মেয়ে এবং ক্যামেলিয়া মোস্তফার বোন। বাংলাদেশের নাট্যজগতে সুবর্ণা এক বিশেষ স্থান অধিকার করে আছেন। আশির দশকে তিনি ছিলেন দেশের সবচেয়ে জনপ্রিয় টিভি অভিনেত্রী। বিশেষ করে আফজাল হোসেন এবং হুমায়ুন ফরীদির সাথে তার জুটি ব্যাপক দর্শক সমাদর লাভ করে। সুবর্ণা মঞ্চ এবং চলচ্চিত্রেও প্রচুর অভিনয় করেছেন। তিনি ঢাকা বিশ্ববিদ্যালয়ের ইংরেজি বিভাগ থেকে ডিগ্রী লাভ করেন।


title: নোয়াখালী দাঙ্গা

text:
বেঁচে যাওয়া হিন্দুরা দুই ধাপে নোয়াখালী ও ত্রিপুরা( বর্তমান কুমিল্লা) ছেড়েছিল। গনহত্যা,ধর্ষণ এবং জোরপূর্বক ধর্মান্তকরন শুরুর হওয়ার সাথে সাথেই প্রথম পর্যায়ে হিন্দুরা কলকাতা পালিয়ে বেঁচেছিল।কলকাতায় দুর্গত আশ্রয় প্রার্থীদের আসার সংখ্যা ধিরে ধিরে কমে এসেছিল যখন সরকার ও বিভিন্ন সংগঠন নোয়াখালী ও কুমিল্লাতে ত্রান বিতরনের ঘোষণা দিল। ১৯৪৭ সালে কোন বিকল্প হাতে না পেয়ে অবশেষে কংগ্রেস যখন ভারত বর্ষের বিভাজন মেনে নেয় তখন ত্রাণ কার্যক্রম বন্ধ হয়ে যায়। দাঙ্গায় পীড়িত ও আর্ত সহায় সম্বলহীন হিন্দুরা ত্রিপুরা,আসাম এবং পশ্চিমবঙ্গের বিভন্ন জায়গাতে চলে আসে যে জায়গা গুলো ভারতের ভিতর পড়েছিল। শুধু মাত্র আসামের রাজধানী গৌহাটিতেই ৫০,০০০ উপরের রিফিউজিদের অস্থায়ী আশ্রয়ের ব্যবস্থা করা হয়েছিল।
বিখ্যাত ইতিহাসবিদ রাকেশ ব্যাটবলের মতে,এই দুরবস্থা কখনই স্বাভাবিক হয়নি হিন্দুদের জন্য। বিক্ষিপ্ত ভাবে দাঙ্গা চলছিল এবং পুলিশ বাহিনীও নুন্যতম প্রতিরোধের ব্যবস্থা করতে পারেনি। ফেড্রিক ব্যুরোস ফেড্রিক পেঠিক-লরেন্স এর একটি রিপোর্ট উল্লেখ করেন,নভেম্বরের শুরুর দিকের একটি ঘটনায় একজন সিনিয়র আই.সি.এস অফিসার ও তাঁর পুলিশ বাহিনী একটি ক্যাম্পে দুর্গত হিন্দুদের রক্ষার চেষ্টা কালে তিন বার মুসলিম সসস্ত্র বাহিনীর দ্বারা আক্রমণের শিকার হয়। তখন বাধ্য হয়ে পুলিশ উন্মুক্ত গোলাবর্ষণ শুরু করলে ৭ জন নিহত হয় এবং ১০ জন আহত হয়। বাংলা সাময়িকী ‘দেশের বাণী’ তাদের একটি সংবাদে নোয়াখালীর একজন উদ্ধারকর্মীর বরাত দিয়ে উল্লেখ করে, দাঙ্গা পরবর্তী চার মাস পার হয়ে গেলেও হিন্দুরা তাদের বাড়িতে ফিরতে পারেনি।
১৯৪৬ সালের ২৯ সেপ্টেম্বর বঙ্গীয় প্রাদেশিক সরকার একটি অর্ডিন্যান্স পাশ করে যেখানে বলা হয়, দাঙ্গা বিষয়ক কোন সংবাদ এমনকি সত্য সংবাদও প্রকাশ করা যাবে না।যে সকল বিষয় সংযুক্ত থাকলে যে কোন বিবৃতি,বিজ্ঞাপন,বিজ্ঞপ্তি,সংবাদ,বা মতামত নিষিদ্ধ হবে সেগুলো হল; (১)যে সকল স্থানে দাঙ্গা সংগঠিত হয়েছে সে সকল স্থানের নাম (২) যে উপায়ে ভিক্টিমদের কে মারা বা নির্যাতন করা হয়েছে (৩) যে সকল সম্প্রদায় নির্যাতিত হয়েছে এবং যে সকল সম্প্রদায় নির্যাতন করেছে তাদের নাম (৪)যে সকল স্থান বা মন্দির বা উপাসনালয় যে গুলো ধ্বংস করা হয়েছে সেগুলর নাম । রমেশ চন্দ্র মজুমদারের মতে,এক সপ্তাহ বিভিন্ন সংবাদ পত্রে দাঙ্গার ঘটনা প্রকাশ করার কারনেই এই অর্ডিন্যান্স জারি করা হয়।


title: মান্দাই গণহত্যাকাণ্ড

text: ৭ জুন বিকেলে পরিস্থিতি খারাপ হয়ে যায়। সন্ধ্যাবেলায় জিরানিয়া ব্লকের বড় আকারে অগ্নিসংযোগ ও লুটপাটের খবর পাওয়া গেছে। ৭:০০ পিএম-এ শর্মা জেলা ম্যাজিস্ট্রেট অফিসে গিয়েছিলেন, যেখানে তিনি অতিরিক্ত জেলা ম্যাজিস্ট্রেট এম.এল. দাশগুপ্তকে পরিস্থিতি পরিদর্শনের জন্য নিয়োগ দিয়েছিলেন, যিনি সেনা বাহিনীতে দুটি ক্যাম্পের আবেদন করেছিলেন। সেনা ইউনিটগুলি শুধুমাত্র পতাকা মিছিলের আদেশ দিয়েছিল এলাকাতে। এদিকে শর্মার রিপোর্ট পাওয়া গেছে যে, চম্পকনগর এলাকায় পরিস্থিতি গুরুতর হয়ে ওঠে এবং দাঙ্গাগুলি বারামুরহাটে তীর্থযাত্রায় বাঙালি হিন্দু গ্রামে অগ্নিসংযোগ করে।


title: লন্ডনের মহাগ্নিকাণ্ড

text:
১৬৬৪ এবং ১৬৬৫ সালে দুটি বর্ষার পর,নভেম্বর ১৬৬৫ পর্যন্ত লন্ডন এক ব্যতিক্রমী খরায় আক্রান্ত হয়েছিল, এবং ১৬৬৫এর দীর্ঘ গ্রীষ্মের পর কাঠের দালানগুলো শুষ্ক জ্বালানীতে পরিণত হয়েছিল। ২ সেপ্টেম্বর; রোববার মধ্যরাতে পুডিং লেনে অবস্থিত থমাস ফেরিনার বেকারী হতে একটু আগুনের উদ্ভব হয়েছিল।পরিবারটি উপরের সিঁড়িতে আটকা পড়েছিল, কিন্তু সিঁড়ির একটি জানালা হতে ঘরে যাওয়ার জন্য ব্যবস্থা করেছিল, একটি চাকরাণী ব্যতীত যে চেষ্টা করতে ভয় পেয়েছিল, এবং প্রথম দগ্ধ হলো।প্রতিবেশীরা আগুন নেভাতে সাহায্য করতে চেয়েছিল; একঘন্টা পরে যাজকীয় বিভাগের কনস্টেবলরা পৌঁছেছিল এবং রায় দিল যে লাগোয়া ঘরবাড়ি এই আগুন ছড়ানোর কারণ হতে পারে। গৃহকর্তা দৃঢ়প্রতিজ্ঞা করল, এবং মহামান্য ব্লাডওয়র্থ, একমাত্র যার অধিকার ছিল তাদের ইচ্ছা অগ্রাহ্য করার, তলবকৃত হলেন।
যখন ব্লাডওয়র্থ পৌঁছলেন, আগুনের শিখাগুলো লাগোয়া ঘরগুলো,দাহ্য পদার্থ স্পর্শ করল।এভাবেই আগুন ছড়ালো।যেসব ফাইল এই নিবন্ধে ব্যবহৃত হয়েছে সেগুলোসহ লন্ডনের অগ্নিকান্ডের আরো কিছু ফাইল দ্বারাই গ্যালারীটি গঠিতঃ


title: ভারতের সাধারণ নির্বাচন, ২০১৪

text: ২০০৯ সালের সাধারণ নির্বাচনের পর ২০১১ সালে আন্না হাজারে প্রমুখ সমাজকর্মীদের দুর্নীতি-বিরোধী আন্দোলন বিশেষ গুরুত্ব পেয়েছিল। ২০১২ সালে গোয়া ও পাঞ্জাবের বিধানসভা নির্বাচনে বিজেপি জয়লাভ করেছিল। যদিও ক্ষমতাসীন উত্তরাখণ্ড, হিমাচল প্রদেশ ও কর্ণাটক রাজ্যের বিধানসভা ভোটে জাতীয় কংগ্রেসের কাছে পরাজিত হয়েছিল। ২০১২ সালের রাষ্ট্রপতি নির্বাচনেও বিজেপি নিজের প্রার্থীর জয় নিশ্চিত করতে সক্ষম হয়নি। কারণ, সেই নির্বাচনে শিবসেনা ও জনতা দল (সংযুক্ত) বিজেপির সঙ্গে জোট করতে চায়নি। অন্যদিকে, অন্ধ্রপ্রদেশ ভেঙে তেলঙ্গানা রাজ্য গঠনের উদ্দেশ্যে তেলঙ্গানা আন্দোলন চলেছিল। কেন্দ্রীয় সরকার প্রথমে তেলঙ্গানা রাজ্য গঠনে রাজি না হওয়ায় আন্দোলন জোরদার হয়। বিদর্ভ ও গোর্খাল্যান্ড রাজ্যের দাবিতেও আন্দোলন চলতে থাকে। অন্ধ্রপ্রদেশের প্রাক্তন মুখ্যমন্ত্রী ওয়াই. এস. আর. রেড্ডির ছেলে ওয়াই. এস. জগন্মোহন রেড্ডি কংগ্রেস পরিত্যাগ করে পৃথক ওয়াইএসআর কংগ্রেস গঠন করলে ওই রাজ্যের পরিস্থিতি বদলে যায়। কারণ, অন্ধ্রের অনেক রাজনীতিবিদ তাঁকে সমর্থন করেন।


title: ২০১৭ উত্তরাখণ্ড ভূমিকম্প

text: ২০১৭ উত্তরাখণ্ড ভূমিকম্প ৬ ফেব্রুয়ারি ভারতের উত্তরাখণ্ড রাজ্যের রুদ্রপ্রয়াগ জেলার নিকটে ১৬.১ কিলোমিটার (১০ মাইল) গভীরে ৫.১ মাত্রায় অনুভূত হয়। ভূকম্পনটি ভারতের জাতীয় রাজধানী দিল্লী এনসিআর এবং পার্শ্ববর্তী গুড়গাঁও, পাঞ্জাব এবং ভারতের উত্তরাঞ্চলের অন্যান্য স্থান থেকেও ৩০ সেকেন্ড অবিরতভাবে অনুভূত হয়। উপকেন্দ্রের আশপাশে বিভীষিকা সহ ১জন আহত হয়। ভবনসমূহে অনেক ফাটল পরিলক্ষিত হয়।


title: উত্তরপ্রদেশ

text: ২০০৭ সালের ২৩ নভেম্বর ২৫ মিনিটের মধ্যে লখনউ, বারাণসী ও ফৈজাবাদ আদালতে পরপর বোমা বিস্ফোরণ ঘটে। এই বিস্ফোরণগুলিতে ২৮ জন নিহত এবং বেশ কয়েকজন আহত হন। জৈস-এ-মোহাম্মদ জঙ্গিরা রাহুল গান্ধীকে অপহরণের পরিকল্পনা করেছিল। উত্তরপ্রদেশ পুলিশ ও কেন্দ্রীয় নিরাপত্তা বাহিনী সেই জঙ্গিদের গ্রেফতার করার পরই এই বিস্ফোরণের ঘটনাগুলি ঘটে। বিস্ফোরণের পাঁচ মিনিট আগে টিভি স্টেশনগুলিতে ই-মেল করে ইন্ডিয়ান মুজাহিদিন জঙ্গিরা এই বিস্ফোরণগুলির দায় স্বীকার করেছিল। প্রথম বিস্ফোরণটি ঘটে বারাণসী দেওয়ানি আদালত ও কালেক্টরয়েটে দুপুর ১টা ৫ মিনিট থেকে ১টা ৭ মিনিটের মধ্যে। এরপর দুপুর ১টা ১২ মিনিট থেকে ১টা ১৫ মিনিটের মধ্যে ফৈজাবাদ আদালতে এবং ১টা ৩২ মিনিটে লখনউ আদালতে বিস্ফোরণ ঘটে। বিস্ফোরণের উদ্দেশ্য ছিল আদালতে কর্মরত আইনজীবীদের হত্যা করা।


title: ২০০৪ ঢাকা গ্রেনেড হামলা

text: ২০০৪ সালের সারাদেশে জঙ্গিদের বোমা হামলা এবং গোপালগঞ্জে পুলিশি নির্যাতনের প্রতিবাদে ২১ আগষ্ট বিকেলে ঢাকা মহানগর আওয়ামী লীগ ঢাকার বঙ্গবন্ধু এভিনিউয়ের আওয়ামী লীগ দলীয় কার্যালয়ের সামনে এক সমাবেশের আয়োজন করে। সমাবেশের প্রধান অতিথি শেখ হাসিনা অনুষ্ঠানস্থলে বিকেল পাঁচটায় পৌঁছালে, একটি ট্রাকের ওপর তৈরি মঞ্চে তিনি কুড়ি মিনিটের বক্তৃতা শেষে বিক্ষোভ মিছিল শুরু করার ঘোষণা দেন। বঙ্গবন্ধু কন্যা মঞ্চ থেকে নিচে নেমে আসতে থাকেন। ঠিক এমন সময় শুরু হয় মঞ্চ লক্ষ্য করে গ্রেনেড হামলা। মাত্র দেড় মিনিটের মধ্যে বিস্ফোরিত হয় ১১টি শক্তিশালী গ্রেনেড। এতে ঘটনাস্থলেই ১২ জন এবং পরে হাসপাতালে আরও ১২ জন নিহত হন।


title: নকশাল আন্দোলন

text: সম্প্রতি ২০০৯ সালের মে মাসে পশ্চিমবঙ্গের লালগড়ে পুলিশদের তাড়িয়ে দেয় এবং ক্ষমতাসীন কমিউনিস্ট পার্টির কর্মিদের উপর হামলা চালায়। এ এলাকায় মাওবাদী জঙ্গীরা তাদের প্রভাব বাড়াচ্ছে এই অভিযোগে রাজ্য সরকার জুনের প্রথম দিকে পুলিশ এবং আধা সামরিক বাহিনীর সমন্বয়ে অভিযান চালিয়ে লালগড় পুনরুদ্ধার করে। মাওবাদী নেতা কিষেনজি এক সাক্ষাতকারে বলেন- “তারা পশ্চিমবঙ্গে ক্ষমতাসীন বাম এবং তাদের পুলিশ বাহিনীর বিরুদ্ধে নিজেদের জন্য মুক্তাঞ্চল গড়ে তুলতে চায়। আর তারই শুরু হিসেবে তারা লালগড়ে ঘটনাটি ঘটিয়েছে। ১৯৭০ সালের পরে তারা আবার সংগঠিত হয়েছে আর ২০১১ সাল নাগাদ কলকাতাতে তারা সশস্ত্র আন্দোলন পরিচালনা করবে।“


title: ভারতে জরুরি অবস্থা (১৯৭৫-১৯৭৭)

text: পাশাপাশি শুরু হয়েছিল শিল্প-সংস্কৃতির ওপর নিষেধাজ্ঞা ও অত্যাচার। তাই ১৯৭৫ সালে বহু নাট্যকর্মীর ওপর নৃশংস অত্যাচার নেমে এসেছিল। ১৯৭৫ সালের ডিসেম্বরে নাট্যকার অমল রায়ের ওপর একদল সশস্ত্র গুন্ডা আক্রমণ করেছিল এবং ১৯৭৬ সালের মার্চ মাসে শ্রী সত্যজিৎ রায়ের বাড়িতে পুলিশ খানাতল্লাশি চালিয়েছিল। ১৯৭৬ সালে বারাকপুরে নটতীর্থ ‘নিজবাসভূমে’ নাটকটি মঞ্চস্থ করার সঙ্গে সঙ্গে পুলিশ এসে হাজির হয়েছিল। কিন্তু সৌভাগ্যবশত শিল্পীরা তার আগেই সরে গিয়েছিলেন। ১৯৭৬ সালে নৈহাটিতে মুকুন্দদাস যাত্রাসমাজ শরৎচন্দ্রের ‘অভাগী স্বর্গ’ গল্পের পালারূপ অভিনয় করতে গেলে তাঁদের ওপর আক্রমণ চালানো হয়েছিল। এছাড়া তারকেশ্বরে ‘হে রাজবিদ্রোহী’, হাওড়ার শিবপুরে ‘দিন আসবেই’, বসিরহাটে ‘লাসবিপণি’, শ্রীরামপুরে ‘রক্তের জোয়ারে শুনি’ প্রভৃতি নাটকগুলি মঞ্চস্থ হলে এগুলির ওপরও আক্রমণ চালানো হয়েছিল।৪


title: নোয়াখালী দাঙ্গা

text: ১৯৪৬ নোয়াখালীর দাঙ্গার প্রতিক্রিয়া হিসেবে বিহারে দাঙ্গার সুত্রপাত হয়। ৩০ অক্টোবর থেকে ৭ নভেম্বরের মধ্যকার সংগঠিত বিহার দাঙ্গার ফলে ভারত বিভাজন ত্বরান্বিত হয়। ২৫ থেকে ২৮ অক্টোবরের মধ্যে বিহারের ছাপরা এবং শরণ জেলায় দাঙ্গা ছড়িয়ে পরে। শীঘ্রই পাটনা, মুঙ্গের, ভাগলপুরে দাঙ্গা ছড়িয়ে পড়ে। ফলে সরকারের পক্ষে আইন শৃঙ্খলা পরিস্থিত স্বাভাবিক রাখা ক্রমেই কঠিন হয়ে ওঠে এবং ধর্মের ভিত্তিতে ভারত বিভাজন অবশ্যম্ভাবী হয়ে ওঠে। পরিকল্পিতভাবে সৃষ্ট দাঙ্গার নারকীয়তা-বীভৎসতা দেখে গান্ধী-নেহেরু তথা কংগ্রেস নেতৃত্ব জিন্নাহের নেতৃত্বে থাকা মুসলিম লীগের ভারত ভাগের দাবী মেনে নেন। ফলে ভারত বিভাগের মাধ্যমে ভারত ও পাকিস্তান নামে নতুন দুটি রাষ্ট্রের সৃষ্টি হয়।


title: এমান্ডা সাইফ্রেড

text: ২০০৯ এর জানুয়ারির শেষের দিকে তিনি “মাইরিয়াদ পিকচারস” এর সাথে সংযুক্ত হন অস্কার উইল্ডের কমেডি “এ উমেন অভ নো ইম্পরটেন্স” এর জন্য। ২০০৯ এ তিনি “আলবার্ট নবস্” এর জন্য সময় নির্ধারণ করলেও সময় জঠিলতার জন্য বাদ পড়েন এবং তাঁর জায়গায় “মিয়া অয়াসিকস্কা” অভিনয় করেন। ক্যাথরিন হার্ডউইকের ছবি “রেড রাইডিং হুড”(২০১১) এ প্রধান অভিনেত্রী হিসাবে ভালেরি ভূমিকায় অভিনয় করেন। যেটি ১১ই মার্চ ২০১১ এ মুক্তি পায়। এটি সমালোচকদের নেতিবাচক সমালোচনা লাভ করলেও, ৪২ মিলিয়ন ইউএস ডলার এ নির্মিত এই ছবি সারা বিশ্বে ৯০ মিলিয়ন ইউএস ডলার ব্যবসা করে। এছাড়াও তিনি এন্ড্রু নিকল এর ছবি “ইন টাইম” এ মূল ভূমিকায় সিলভিয়া ওয়েইস চরিত্রে অভিনয় করেন। ছবিটি অক্টোবর ২০১১ এ মুক্তি লাভ করে এবং সমালোচকদের মিশ্র প্রতিক্রিয়াসহ সারাবিশ্বে ১৭২ মিলিয়ন ইউএস ডলার এর ব্যবসা করে। এছাড়াও সেফ্রেড ২০১১ সালে জাপানি রুপচর্যা পণ্য ‘ক্লে দে পিউ বিউটে’ এর মডেল হন।


title: আন্তোনিও বান্দেরাস

text: ১৯৯৫ সালে তিনি কয়েকটি প্রধান হলিউডের ছবিতে অভিনয় করেন, যার মধ্যে রবার্ট রদ্রিগেজ পরিচালিত চলচ্চিত্র "দেসপারেদো" এবং অ্যাকশন চলচ্চিত্র "অ্যাসাসিন্স" এ খল অভিনেতা হিসেবে সিলভেস্টার স্ট্যালোনের সাথে অভিনয় করেন। ১৯৯৬ সালে তিনি অ্যান্ড্রু লয়েড ওয়েবার এবং টিম রাইসের সঙ্গীতধর্মী চলচ্চিত্র "ইভিটা"তে ম্যাডোনার সাথে অভিনয় করেন। ১৯৭৮ সালের ওয়েস্ট এন্ড প্রোডাকশনের ছবির পুনঃনির্মিত এই ছবিতে তিনি ডেভিড এ্যাসেক্স অভিনীত চরিত্রের ভূমিকায় অভিনয় করেন করেন। ১৯৯৮ সালের চলচ্চিত্র "দ্য মাস্ক অব জরো"তে তিনি কিংবদন্তি মুখোশধারী তরবারিচালক জরোর ভূমিকায় অভিনয় করেন। ১৯৯৯ সালে তিনি নর্থম্যানদের সাথে মানুষখেকো দানবদের যুদ্ধে এক মুসলমানের বন্দী হওয়ার ঘটনা নিয়ে নির্মিত "থার্টিনথ ওয়ারিয়র" ছবিতে অভিনয় করেন। ১৯৯৯ তিনি পরিচালক আত্মপ্রকাশ করেন "ক্রেজি ইন অ্যালাবামা" ছবির মধ্য দিয়ে। এতে প্রধান চরিত্রে অভিনয় করেন তার প্রাক্তন স্ত্রী মেলানি গ্রিফিথ।


title: আন্তোনিও বান্দেরাস

text: ২০১১ সালে স্প্যানিশ পরিচালক পেদ্রো আলমোদোভারের পরিচালনায় বান্দেরাসের প্রত্যাবর্তন ঘটে রহস্য-থ্রিলার "দ্য স্কিন আই লিভ ইন" ছবিতে। আলমোদোভারের ছবিতে অভিনয় করেই বান্দেরাস আন্তর্জাতিক অঙ্গনে পরিচিতি লাভ করেন। ১৯৯০ সালে "টাই মি আপ! টাইম মি ডাউন!" ছবির পর তার দুজন একসাথে কাজ করে নি। "স্কিন আই লিভ ইন" তিনি তার হলিউডের ছবিতে অভিনয় করা "ল্যাটিন প্রেমিক" চরিত্রে অভিনয়ের ধাঁচ থেকে বেড়িয়ে আসেন এবং একজন প্লাস্টিক সার্জন হিসাবে অভিনয় করেন, যে তার মেয়ের ধর্ষণের পর প্রতিশোধ-পরায়ণ হয়ে ওঠে। অ্যাসোসিয়েটেড প্রেস অনুসারে এটি বান্দেরাসের সাম্প্রতিক সময়ে করার তার সবচেয়ে শক্তিশালী চরিত্র।


title: জ্যাঙ্গো আনচেইন্ড

text: জোনাহ হিল স্কটি হারমোনি, একজন জুয়াড়ি যিনি ক্যান্ডির কাছে পোকার খেলায় হারে, চরিত্রে অভিনয়ের প্রস্তাব দেওয়া হয়, কিন্তু "দ্য ওয়াচ " ছবির সিডিউল জটের কারণে কিন্তু এই চরিত্রে অভিনয় করতে পারেন নি। পরে সাচা ব্যারন কোহেনকে এই চরিত্রের জন্য প্রস্তাব দেওয়া হয়, তিনিও "লা মিজারেবল" ছবির সিডিউলের কারণে এই চরিত্র ছেড়ে দেন। ফলে স্কটি ও পোকার খেলা বাদ দিয়ে চলচ্চিত্রটি নির্মিত হয়। হিল পরে অন্য একটি চরিত্রে অভিনয় করেন। জোসেফ গর্ডন-লেভিট বলেন তিনি এই চলচ্চিত্রে অভিনয় করতে খুবই আগ্রহী ছিলেন কিন্তু তার পরিচালিত প্রথম চলচ্চিত্র "ডন জন" নিয়ে ব্যস্ত হয়ে পড়লে তিনি আর এই চলচ্চিত্রে অভিনয় করতে পারেন নি। একজন নির্দয় বাগান মালিক ক্যালভিন ক্যান্ডির ভূমিকায় লিওনার্দো ডিক্যাপ্রিও এই চলচ্চিত্রেই প্রথম খল চরিত্রে অভিনয় করেন।


title: অ্যালেক্সা ভেগা

text: ১৯৯৬ সালে, ভেগা তরুণ জো হার্ডিং চরিত্রে অভিনয় করেন "টুইস্টার" চলচ্চিত্রে। তিনি অতিথি চরিত্রে অভিনয় করেছেন, "ইআর", "ফলো দ্য স্টারস হোম", "ঘোস্ট হুইসপার", এবং "দ্য বার্নি ম্যাক শো" ইত্যাদি টেলিভিশন ধারাবাহিকে। তিনি ২০০১ সালে বিশ্বব্যাপী পরিচিত হয়ে ওঠেন "স্পাই কিডস" চলচ্চিত্রের কারমেন কর্তেজ চরিত্রের জন্য। প্রথম "স্পাই কিডস" চলচ্চিত্র বিপুল জনপ্রিয়তা অর্জন করে, এবং পরবর্তীকালে দুটি ধারাবাহিক, "" এবং "" চলচিত্রায়িত হয়েছিলো। এই তিনটি চলচ্চিত্রের শুটিং চলাকালীন সময়, তিনি নিজের স্টান্ট বা শারীরিক কসরতের অধিকাংশই নিজে সঞ্চালিত করেছেন। ভেগা পরবর্তীতে ২০১১ সালের ধারাবাহিক, "" চলচ্চিত্রেও অভিনয় করেন।


title: আন্তোনিও বান্দেরাস

text: ২০০১ সালে তিনি রবার্ট রদ্রিগেজের সাথে জুটি গড়েন। রবার্ট তাকে "স্পাই কিডস" চলচ্চিত্র ত্রয়ীতে অভিনয় করার সুযোগ দিয়েছিলেন। একই বছর তিনি অ্যাঞ্জেলিনা জোলির বিপরীতে মাইকেল ক্রিসফারের "অরিজিনাল সিন" ছবিতে অভিনয় করেন। ২০০২ সালে তিনি রেবেকা রমিজন-স্ট্যামোসের বিপরীতে ব্রায়ান দে পালমা পরিচালিত "ফেমমে ফাতলে" ছবিতে এবং সালমা হায়েকের বিপরীতে জুলি টেইমরের "ফ্রিদা" ছবিতে অভিনয় করেন।


title: দি অ্যামেজিং স্পাইডার-ম্যান (২০১২-এর চলচ্চিত্র)

text: এন্টারটেইনমেন্ট উইকলিতে প্রথমে প্রকাশিত হয় মেরি জেন ওয়াটসন ও গোয়েন স্টেসি দুটি চরিত্রই থাকবে, পরে দ্য র‍্যাপ ওয়েবসাইটে বলা হয় শুধু গোয়েন স্টেসি থাকবে। ২০১০ সালের আগস্টে দ্য হলিউড রিপোর্টার-এ প্রকাশিত তালিকায় নাম আসা শিল্পীরা হলেন লিলি কলিন্স, অফেলিয়া লভিবন্ড, ইমোজেন পুটস, টেরেসা পালমার, এমা রবার্টস, ও মেরি এলিজাবেথ উইনস্টেড। ২০১০ সালে সেপ্টেম্বর মাসে ভ্যারাইটি ম্যাগাজিনের তালিকায় এদের সাথে এমা স্টোন ও মিয়া ওয়াসিকভস্কার নাম যুক্ত হয় এবং পরে আরো যুক্ত হয় ডায়ানা অ্যাগ্রন, জর্জিনা হেইগ ও ডমিনিক ম্যাকএলিগটদের নাম। ২০১০ সালে ৫ অক্টোবর এমা স্টোনকে চূড়ান্ত পছন্দ হিসেবে নির্বাচন করা হয়।


title: দ্য কুইক অ্যান্ড দ্য ডেড (১৯৯৫-এর চলচ্চিত্র)

text: সনি পিকচার্স শ্যারনের পছন্দ নিয়ে দ্বিধান্বিত ছিল কারণ তখন ক্রো তেমন জনপ্রিয় মুখ ছিল না। জিনি হেকম্যান-এর হেরড চরিত্রের জন্য ট্রাইস্টার পিকচার্সকে শ্যুটিংয়ের স্থান পরিবর্তন করে ডুরাঙ্গো থেকে মেক্সিকোর অ্যারিজোনার টাকসনে নিতে হয়। স্যাম রকওয়েল দ্য কিড চরিত্রের জন্য অডিশন দিয়েছিল, কিন্তু পরে এই চরিত্রে অভিনয় করেন লিওনার্দো ডিক্যাপ্রিও. সনি পিকচার্স ডিক্যাপ্রিওর চরিত্রের ব্যাপারেও দ্বিধান্বিত ছিল। ফলে শ্যারন স্টোন নিজে ডিক্যাপ্রিওর পারিশ্রমিক দেওয়ার সিদ্ধান্ত নেয়।


title: কেভিন স্পেসি

text: ১৯৯৬ সালে স্পেসি "আ টাইম টু কিল" ছবিতে ডিস্ট্রিক্ট এটর্নি চরিত্রে অভিনয় করেন। ১৯৯৭ সালে "আলবিনো অ্যালিগেটর" চলচ্চিত্রের মাধ্যমে তার চলচ্চিত্র পরিচালনায় অভিষেক হয়। সে বছর তিনি অপরাধ-নাট্যধর্মী "এল.এ. কনফিডেনশিয়াল" চলচ্চিত্রে গোয়েন্দা অফিসার জ্যাক ভিন্সেস চরিত্রে অভিনয় করেন। এই চলচ্চিত্রে অভিনয়ের জন্য তিনি সেরা অভিনেতা হিসেবে বাফটা পুরস্কার, এবং সেরা পার্শ্ব অভিনেতা হিসেবে শিকাগো ফিল্ম ক্রিটিকস অ্যাসোসিয়েশন পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার, ও ন্যাশনাল সোসাইটি অফ ফিল্ম ক্রিটিকস পুরস্কার এর মনোনয়ন লাভ করেন। পরের বছর তিনি "দ্য নেগোশিয়েটর", "হার্লিবার্লি" ছবিতে অভিনয় করেন, এবং পিক্সার অ্যানিমেশন স্টুডিওজের "অ্যা বাগ্‌স লাইফ" ছবিতে কণ্ঠ দেন। স্পেসি ১৯৯৯ সালের "অ্যামেরিকান বিউটি"-এ একজন ভগ্নোদ্যম পিতার চরিত্রে অভিনয়ের জন্য সারাবিশ্বে সমাদৃত হন এবং তিনি শ্রেষ্ঠ অভিনেতার জন্য একাডেমি পুরস্কার লাভ করেন। একই বছর তিনি হলিউড ওয়াক অফ ফেম তারকা হিসেবে সম্মানিত হন। এছাড়া তিনি "দ্য আইসম্যান কমেথ"-এ অভিনয়ের জন্য তিনি শ্রেষ্ঠ অভিনেতার জন্য লরন্স অলিভিয়ে পুরস্কার লাভ করেন এবং টনি পুরস্কারের মনোনয়ন লাভ করেন।


title: আন্তোনিও বান্দেরাস

text: লা মভিদা মাদ্রিলেনা নামে স্পেনের স্বৈরাচার পরবর্তী সাংস্কৃতিক আন্দোলনের সময় বান্দেরাস ছোটখাট দোকানে কাজ করতে শুরু করেন। মঞ্চে কাজ করার সময়, বান্দেরাস স্প্যানিশ পরিচালক পেদ্রো আলমোদোভারের দৃষ্টি আকর্ষণ করেন। তিনি ১৯৮২ সালে তাকে "ল্যাবরিন্‌থ অব প্যাশন" ছবিতে অভিনয়ের সুযোগ করে দেন। পাঁচ বছর পরে তিনি একই পরিচালকের "ল অব ডিজায়ার" ছবিতে কাজ করেন। এতে তিনি একজন সমকামী চরিত্রে অভিনয় করেন এবং এই চরিত্রের জন্য তাকে প্রথম অন্য কোন পুরুষের সাথে চুম্বন দৃশ্যে দেখা যায়। বান্দেরাস পরে আলমোদোভারের ১৯৮৬ সালের "ম্যাটাডোর" ছবিতে কাজ করেন। পরে একই পরিচালকের আন্তর্জাতিকভাবে প্রশংসিত "উইমেন অন দ্য ভার্জ অব আ নার্ভাস ব্রেকডাউন" (১৯৮৮) ছবিতে অভিনয় করেন। দুই বছর পর বান্দেরাস আলমোদোভারের বিতর্কিত "টাই মি আপ! টাই মি ডাউন" ছবিতে মানসিক রোগী চরিত্রে অভিনয় করে খ্যাতি অর্জন করেন। এই ছবির সাফল্য তাকে হলিউডে প্রবেশ করতে সাহায্য করেছিল। ১৯৮০-এর দশকে আলমোদোভারের চলচ্চিত্রে নিয়মিত অভিনয় করার জন্য আলমোদোভারকে বান্দেরাসের আন্তর্জাতিক কর্মজীবন শুরুর কৃতিত্ব দেওয়া হয়।


title: এম্পায়ার স্টেট বিল্ডিং

text: বিশ্বের ১ম গগনচুম্বী অট্টালিকা হিসেবে এম্পায়ার স্টেট বিল্ডিংয়ে একশতেরও অধিক তলা রয়েছে। এতে, ৬,৫০০ জানালা এবং ৭৩টি এলিভেটর বা লিফট রয়েছে। এছাড়া, রাস্তার সমান্তরাল থেকে ১০২তম তলা পর্যন্ত ১,৮৬০টি সোপান রয়েছে। এর সর্বমোট মেঝের আয়তন ২,৭৬৮,৫৯১ বর্গফুট (২৫৭,২১১ বর্গমিটার)। প্রায় ২ একর (৮,০৯৪ বর্গমিটার) জমির উপর এটি অবস্থিত। এক হাজার ব্যবসা প্রতিষ্ঠান রয়েছে। ১০১১৮ জিপ কোডও নিজ নামে সংরক্ষণ করেছে। ২০০৭ সাল পর্যন্ত প্রায় একুশ হাজার শ্রমিক প্রতিদিন কাজ করছেন। এরফলে আমেরিকায় বিল্ডিংটি পেন্টাগনের পর ২য় বৃহত্তম অফিস কমপ্লেক্স হিসেবে স্বীকৃতি পেয়েছে।


title: বিশ্ব বাণিজ্য কেন্দ্র, কলকাতা

text: বিশ্ব বাণিজ্য কেন্দ্র, কলকাতা পশ্চিমবঙ্গের রজধানী কলকাতার উপকণ্ঠে রাজারহাট নিউটাউন অঞ্চলে অবস্থিত। বর্তমানে বিশ্ব বাণিজ্য কেন্দ্রের বিল্ডিংটি নির্মাণাধীন। এটি ভারতের তৃতীয় ও পূর্ব ভারত এর প্রথম ওয়ার্ল্ড ট্রেড সেন্টার। ওয়ার্ল্ড ট্রেড সেন্টারটি ২১৯ মিটার উচু হবে যা পূর্ব ভারতের দ্বিতীয় উচ্চতম (প্রথম দ্যা ফরটি টু) অট্টালিকা বা টাওয়ার। বিল্ডিংটি ৫১ তলা বিশিষ্ট হবে। এটি নেতাজি সুভাষচন্দ্র বসু আন্তর্জাতিক বিমানবন্দরের কাছে অবস্থিত।


title: এশিয়া

text: এশিয়া ( বা ) পৃথিবীর সবচেয়ে বড় ও সবচেয়ে জনবহুল মহাদেশ, প্রাথমিকভাবে পূর্ব ও উত্তর গোলার্ধে অবস্থিত। এটি ভূপৃষ্ঠের ৮.৭% ও স্থলভাগের ৩০% অংশ জুড়ে অবস্থিত। আনুমানিক ৪৩০ কোটি মানুষ নিয়ে এশিয়াতে বিশ্বের ৬০%-এরও বেশি মানুষ বসবাস করেন। অধিকাংশ বিশ্বের মত, আধুনিক যুগে এশিয়ার বৃদ্ধির হার উচ্চ। উদাহরণস্বরূপ, বিংশ শতাব্দীর সময়, এশিয়ার জনসংখ্যা প্রায় চারগুণ বেড়ে গেছে, বিশ্ব জনসংখ্যার মত।


title: তাইপে ১০১

text: তাইপে ১০১ () একটি সুপরিচিত বহুতল ভবন যা তাইওয়ানের, জিনই জেলার, তাইপে শহরে অবস্থিত। এর পূর্বের নাম ছিল তাইপে ওয়ার্ল্ড ফাইন্যান্সিয়াল সেন্টার। ২০০৪ সাল থেকে ২০১০ সাল পর্যন্ত এটি ছিল বিশ্বের সর্বোচ্চ ভবন। ২০১০ সালে উদ্বোধনের পর বুর্জ খলিফা এর স্থলাভিষিক্ত হয়। তাইপে ১০১ এর নকশা প্রনয়ন করেছে সি ওয়াই লি এন্ড পার্টনার্স এবং নির্মাণ করেছে কেটিআরটি জয়েন্ট ভেঞ্চার। উদ্বোধনের পর থেকে এই ভবনটি আধুনিক তাইওয়ানের প্রতিচ্ছবি হিসাবে বিবেচিত হয়ে আসছে এবং এটি ২০০৪ সালের Emporis Skyscraper Award অর্জন করে। তাইপে ১০১ থেকে করা আতশবাজির দৃশ্য ইংরেজি নববর্ষের অনুষ্ঠানে সারা বিশ্বে সম্প্রচারিত হয়। এছাড়াও এ ভবনটি ভ্রমন বিষয়ক জার্নাল আর আন্তর্জাতিক মিডিয়াতে প্রায়শই স্হান পায়।


title: ৭ বিশ্ব বাণিজ্য কেন্দ্র

text: ৭ বিশ বাণিজ্য কেন্দ্র (৭ বি বা কে) বলতে বুঝায় নিউইয়র্ক নিন্ম মেনহাটানে অবস্থিত বিশ্ব বাণিজ্য কেন্দ্রের পাদ্ দেশে একই যায়গায় অবস্থিত দুইটি দালান। বর্তমান অবকাঠামটি দ্বিতীয় দালান যা বিশ্ব বাণিজ্য কেন্দ্র ভবনের নাম ও ঠিকানা বহন করছে। মূল বিশ্ব বাণিজ্য কেন্দ্রের মূল কাঠামো ১৯৮৭ সালে প্রতিষ্ঠিত হয়েছিল আর সেপ্টেম্বর ১১ আক্রমনে তা ভুলুণ্ঠিত হয়েছিল। বর্তমান দালানটি ২০০৬ সালের মে মাসে উন্মুক্ত করা হয়।  নিউ ইয়র্ক ও নিউ জার্সির বন্দর কতপক্ষের নিকট থেকে লীজ নিয়ে ল্যারি সিল্ভেরস্তিন উভয় দালান গড়ে তুলেছেন।


title: টোকিও স্কাই ট্রি

text: টোকিও স্কাই ট্রি জাপানের টোকিওতে অবস্থিত বিশ্বের সর্বোচ্চ টাওয়ার। এটি একই সঙ্গে বিশ্বের দ্বিতীয় বৃহত্তম ভবনও। অনেকে এটিকে বিশ্বের সবচেয়ে উঁচু ভবন হিসেবেও অভিহিত করে থাকে। কিন্তু না, এটি শুধু সবচেয়ে উঁচু টাওয়ার। সবচেয়ে উঁচু ভবন হলো দুবাইতে অবস্থিত ‘বুর্জ খলিফা’ ভবনটি। টোকিও’র পূর্বাঞ্চলে জনবহুল অসাকুসা এলাকায় এটি অবস্থিত।


title: ডেট্রয়েট

text:
ডেট্রয়েট এবং এর প্রতিবেশী অঞ্চলগুলো যুক্তরাষ্ট্রের অন্যতম শিল্পাঞ্চল। বিশেষ করে বিশ্বের তিনটি বড় গাড়ি নির্মাতা, জেনারেল মোটরস, ফোর্ড এবং ক্রিসলার এর প্রধান সদর দপ্তর এবং উৎপাদন কেন্দ্র এই অঞ্চলে অবস্থিত। ডেট্রয়েট বিশ্ব-বাণিজ্যের অন্যতম গুরুত্বপূর্ণ কেন্দ্র। এখানে এবং উইন্ডসরে পৃথিবীর বেশ কিছু বড় আন্তর্জাতিক ফার্ম রয়েছে। প্রায় ৮০,৫০০ মানুষ ডেট্রয়েটের বাণিজ্যকেন্দ্রে বিভিন্ন পেশায় নিয়োজিত যা শহরটির সমগ্র কর্মসংস্থানের ২১%।
এই অঞ্চলের প্রায় চার হাজার কারখানা রয়েছে। স্থানীয় মোটর-শিল্প প্রধানত মেট্রো ডেট্রয়েট অঞ্চলে অবস্থিত।নতুন গাড়ি উৎপাদন, বিক্রয় এবং মোটর-শিল্প সংশ্লিষ্ট চাকরি যুক্তরাষ্ট্রের কর্মসংস্থানের দশ ভাগের এক ভাগ। এছাড়া এই এলাকা প্রকৌশল সংশ্লিষ্ট কাজের জন্যও অত্যন্ত গুরুত্বপূর্ণ। ২০০৪ সালের বর্ডার ট্রান্সপোর্টেশন পার্টনারশিপের এক গবেষণায় দেখা যায় যে, উইন্ডসর-ডেট্রয়েট অঞ্চলের ১৫০,০০০ কর্মসংস্থান এবং ১৩ বিলিয়ন ডলারের বার্ষিক উৎপাদন প্রধানত ডেট্রয়েটের আন্তর্জাতিক সীমান্ত পারাপারের উপর নির্ভর করে।


title: ওয়ার্ল্ড ট্রেড সেন্টার

text: ওয়ার্ল্ড ট্রেড সেন্টার বা "বিশ্ব বাণিজ্য কেন্দ্র" () মার্কিন যুক্তরাষ্ট্রের নিউ ইয়র্ক শহরের ম্যানহাটান এলাকায় অবস্থিত ৭টি ভবনের একটি স্থাপনা। স্থপতি মিওরু ইয়ামাসাকির নকশায় প্রণীত এই স্থাপনাটি সবচেয়ে উঁচু দুটি ভবনের নামানুসারে টুইন টাওয়ার নামেও খ্যাত ছিলো। নিউ ইয়র্ক ও নিউ জার্সির বন্দর কর্তৃপক্ষের জমিতে তাদের অর্থায়নে এই স্থাপনাটি নির্মিত হয়। ১৯৬০ সালে ডেভিড রকফেলার, এবং তাঁর ভাই নিউ ইয়র্কের গভর্নর নেলসন রকফেলারের উদ্যোগে এর কাজ শুরু হয়। ২০০১ সালের জুলাই মাসে ল্যারি সিলভারস্টেইন স্থাপনাটিকে বন্দর কর্তৃপক্ষের কাছ থেকে ইজারা নেন। স্থাপনাটির মোট ব্যবহারযোগ্য দাপ্তরিক এলাকা ছিলো ১৩.৪ মিলিয়ন বর্গফুট (1.24 million m²), যা ম্যানহাটানের মোট দাপ্তরিক এলাকার চার শতাংশের কাছাকাছি।


title: দক্ষিণ এশিয়ার বিশ্ব ঐতিহ্যবাহী স্থানসমূহের তালিকা

text:
এ অঞ্চলে অবস্থানকারী ভারতে সর্বোচ্চ ৩২টি স্থান রয়েছে যা বৈশ্বিকভাবে ৬ষ্ঠ স্থানে অবস্থান করছে। তালিকায় সর্বাগ্রে নেপালের সাগরমাথা জাতীয় উদ্যানকে চিহ্নিত করা হয়। এছাড়াও কাঠমান্ডু উপত্যকা নেপালে রয়েছে। নেপাল থেকে সর্বমোট চারটি স্থান তালিকায় ঠাঁই পেয়েছে। শ্রীলঙ্কায় ৮টি ও বাংলাদেশে ৩টি স্থান রয়েছে। পাকিস্তানে ৬টি স্থান থাকলেও একটি বিপদাপন্ন অবস্থায় আছে। আফগানিস্তানেও দুইটি স্থান থাকলেও উভয়টিই বিপন্ন হিসেবে চিহ্নিত। প্রত্যেক বছরই ইউনেস্কোর বিশ্ব ঐতিহ্যবাহী কমিটি এ তালিকায় নতুন স্থান অন্তর্ভুক্ত করে কিংবা শর্তাবলীর আলোকে বাদ দেয়। তালিকায় অন্তর্ভুক্তিতে ১০টি শর্ত আরোপ করা হয়েছে:
৬টি সাংস্কৃতিক ঐতিহ্যকেন্দ্র (i–vi) ও ৪টি প্রাকৃতিক স্থান (vii–x)। কিছু স্থান ‘মিশ্রিত স্থান’ হিসেবে বিবেচিত যাতে সাংস্কৃতিক ও প্রাকৃতিক মিশ্রণ ঘটেছে। দক্ষিণ এশিয়ায় সর্বমোট ৪৩টি সাংস্কৃতিক ও ১২টি প্রাকৃতিক স্থান রয়েছে। কিন্তু কোন মিশ্রিত স্থান অত্র অঞ্চলে নেই।


title: ম্যাকডোনাল্ড’স

text:
বিশ্বের অন্যতম বৃহৎ ফাস্ট ফুড চেইন স্টোর হিসেবে ম্যাকডোনাল্ডসের ৬টি মহাদেশের ১১৯টি দেশে শাখা রয়েছে। ঐ দেশ ও অঙ্গরাজ্যগুলোতে তাদের মোট শাখার সংখ্যা ৩১,০০০-এরও বেশি। ৩১ জানুয়ারি, ১৯৯০ সালে ম্যাকডোনাল্ড’স কর্তৃপক্ষ রাশিয়ার মস্কোতে তাদের একটি শাখা খোলে। প্রথম দিনেই ঐ শাখায় মোট বিক্রির পরিমাণ এখন পর্যন্ত তাদের সর্বোচ্চ। ম্যাকডোনাল্ডসের সবচেয়ে বড় রেস্তোরাঁটি রয়েছে চীনের বেইজিংয়ে।
নব্বুইয়ের দশকে সবচেয়ে বেশী প্রাতিষ্ঠানিক শাখা খোলা হয়। বলা হয়ে থাকে যে, বিশ্বের কোন না কোন স্থানে প্রতি ছয় ঘন্টায় একটি করে ম্যাকডোনাল্ডসের নূতন শাখা খোলা হয়েছিল।


title: দ্বিতীয় নিকোলাস (রুশ সম্রাট)

text: জর্মানির এক বিবাহ অনুষ্ঠানে নিকোলাস আলেক্সান্ড্রিয়াকে বিবাহের প্রস্তাব দেন। ২০ এপ্রিল ১৮৯৪ সালে তাদের বাকদান সম্পন্ন হয়। নিকোলাসের পিতা মাতা এই বিয়েতে খুব বেশী উৎসাহী ছিলেন না। ব্রিটেনের রাণী ভিক্টোরিয়া ছিলেন নিকোলাসের আত্মীয়। তিনিও প্রথমদিকে এই বিয়ের বিপক্ষে ছিলেন। ব্যক্তিগতভাবে রানী নিকোলাসকে পছন্দ করলেও রাশিয়ার প্রতি তার বিরূপ মনোভাব ছিল।


title: আলেকজান্ডার নক্স

text: নক্স ১৯৪৪ সালে মার্কিন অভিনেত্রী ডোরিস নোলান (১৯১৬-১৯৯৮)-এর সাথে বিবাহ বন্ধনে আবদ্ধ হন। তাদের বিবাহ ১৯৯৫ সালে তার মৃত্যু পর্যন্ত ঠিকে ছিল। তারা দুজনে ১৯৪৯ সালে ব্রডওয়ে মঞ্চে "দ্য ক্লোজিং ডোর" নাটকে অভিনয় করেছিলেন। তাদের একমাত্র পুত্র অ্যান্ড্রু জোসেফ নক্স (জ. ১৯৪৭) ছিলেন একজন অভিনেতা। অ্যান্ড্রু ১৯৮৭ সালে আত্মহত্যা করেন।


title: ক্যাথরিন জিটা-জোন্স

text: ক্যাথরিন জিটা-জোন্স (ইংরেজি: Catherine Zeta Jones, জন্ম: ২৫ সেপ্টেম্বর ১৯৬৯) একজন ওয়েলসীয় অভিনেত্রী। মঞ্চ অভিনেত্রী হিসেবে ক্যারিয়ার শুরু করে ব্রিটিশ ও মার্কিন টেলিভিশনে অভিনয়ের পর হলিউডে পা রাখেন। ১৯৯৮ সালের "দ্য মাস্ক অব জোরো" চলচ্চিত্রে অভিনয়ের মাধ্যমে বিখ্যাত হয়ে উঠেন এই অভিনেত্রী। পরবর্তীতে ২০০০ সালে "ট্রাফিক" চলচ্চিত্রে অভিনয়ের জন্য সহযোগী অভিনেত্রী হিসেবে গোল্ডেন গ্লোব এ্যাওয়ার্ড জিতে নেন। ২০০২ সালে "শিকাগো" চলচ্চিত্রের জন্য তিনি অস্কার লাভ করেন।


title: নিক জোনাস

text: জোনাসের জন্ম, মার্কিন যুক্তরাষ্ট্রের টেক্সাস রাজ্যের ডেলাস শহরে, তিনি ডেনাইস ("বিবাহপূর্ব নাম" মিলার) এবং পল কেলিন জোনাস দম্পতির সন্তান। জোনাসের বাবা একজন গীতিকার, সঙ্গীতঙ্গ, এবং এসেব্লিস অব গড গির্জার সাবেক নির্ধারিত সচিব, যদিও তার মা একজন সাবেক সঙ্কেতিক ভাষার শিক্ষিকা এবং গায়িকা। নিকের একজন ছোট ভাই রয়েছে, যার নাম, ফ্রাঙ্কি, এবং দু'জন বড় ভাই রয়েছে, যারা হলেন জো এবং কেভিন। জোনাস, মার্কিন যুক্তরাষ্ট্রের নিউ জার্সি রাজ্যের ওয়েকঅফ শহরতলীতে লালিত-পালিত হন এবং তার মায়ের দ্বারা গৃহ শিক্ষা আওতাভুক্ত হন।জোনাসের অভিনয় জীবন শুরু হয়, যখন মাত্র ছয় বছর বয়স থাকাকালীন সময়ে, তার মা একদিন তাকে একটি নাপিতের দোকানে চুল কাটানোর জন্য নিয়ে গিয়েছিল, এবং তিনি সেখানেই দৃষ্টিগোচর হন এবং একজন পেশাদার অনুষ্ঠান ব্যবসার ব্যবস্থাপকের দ্বারা আরোপিত হন। তিনি বিশ্ববিখ্যাত জনপ্রিয় নাট্যমঞ্চ ব্রডওয়ে'তে মাত্র সাত বছর বয়সেই অভিনয় করা শুরু করেন, সেখানে তার অভিনয় করা চরিত্র সমূহ হল টাইনি টিম, চিপ পটস, লিটল জেইক, এছাড়াো গ্যাভরোচে ছাড়াও আরো অনেক চরিত্র সমূহে।


title: রাজ কাপুর

text: ১৯৪০ ও ১৯৫০-এর দশকের অত্যন্ত জনপ্রিয় অভিনেত্রী নার্গিসের সাথে দীর্ঘদিনের গভীর ভালোবাসার সম্পর্কে জড়িয়ে ছিলেন বলে গুজব রয়েছে। বিবাহিত কাপুর অবশ্য এ বিষয়ে জনসমক্ষে কোন মন্তব্য করেননি। এ যুগল অভিনয়কর্মী আওয়ারা ও শ্রী ৪২০-এর ন্যায় বেশ কয়েকটি চলচ্চিত্রে অংশ নিয়েছিলেন। কিন্তু রাজ কাপুর তাঁর স্ত্রী ও পরিবার পরিত্যাগ করেননি। অন্যদিকে চোরি চোরি চলচ্চিত্রের পর নার্গিস তাঁর সাথে সম্পর্ক ত্যাগ করেন ও ১৯৫৭ সালে মুক্তিপ্রাপ্ত মাদার ইন্ডিয়া চলচ্চিত্রে অভিনয়কালীন সুনীল দত্তের সাথে ভালোবাসার সম্পর্কে জড়িয়ে বৈবাহিক সম্পর্ক গড়েন। এছাড়াও কাপুর স্বীকার করেছেন যে, সঙ্গম চলচ্চিত্রে অভিনয়কালীন জনপ্রিয় অভিনেত্রী বৈজয়ন্তীমালা'র সাথে ভালোবাসার সম্পর্ক ছিল তাঁর। বৈজয়ন্তীমালা অবশ্য তাঁর এ বক্তব্য অস্বীকার করেন ও তাঁর সাথে এ ধরণের কোন সম্পর্ক ছিল না বলে জানান। তিনি মন্তব্য করেন যে, তাঁর চলচ্চিত্রের স্বার্থে ও দর্শকমহলে সাড়া জাগানোর লক্ষ্যেই পুরো বিষয়টি চলে এসেছিল। এছাড়াও দক্ষিণ ভারতের অভিনেত্রী পদ্মিনীর সাথেও সম্পর্ক ছিল তাঁর।


title: দ্বিতীয় নিকোলাস (রুশ সম্রাট)

text: নিকোলাস, আলেক্সান্ড্রা ও তার সন্তানদের সাথে আরো ছিল একজন চিকিৎসক ও তিনজন ভৃত্য। তারা স্বেচ্ছায় রাজপরিবারের সাথে এসেছিল। তারা ছিলেন জারের ব্যাক্তিগত চিকিৎসক ইউজেনে বটকিন, তার স্ত্রীর পরিচারিকা আন্না ডেমিডোভা, এবং পাচক ইভান কারিটনভ, এবং চাপরাসী এলেক্সেই ট্রুপ। ফায়ারিং স্কোয়াডে থাকা সৈন্যরা হাঙ্গেরিয়ান ছিল বলে বলা হয়। ইউরোভস্কি যাদেরকে লাটভিয়ান হিসাবে বর্ননা করেন। নিকোলাস তার পুত্রকে কোলে করে নিয়ে আসেন। সম্রাজ্ঞী অনুযোগ করেন যে কক্ষে কোন বসার ব্যবস্থা নেই। এরপর সেখানে দুইটি চেয়ার আনা হয়। সম্রাট ও সম্রাজ্ঞী চেয়ারে বসার পর সৈন্যরা কক্ষে প্রবেশ করে সারিবদ্ধভাবে দাঁড়িয়ে যায়। ইউরোভক্সি ঘোষনা করেন যে উরাল সোভিয়েতদের ওয়ার্কাস ডেপুটিরা তাদের মৃত্যুদন্ডের আদেশ দিয়েছেন। হতভম্ব নিকোলাস বলে ওঠেন, ‘‘কি? কি?” বলেই তিনি পরিবারের অন্য সদস্যদের দিকে ঘুড়ে দাঁড়ান। ইউরোভক্সি দ্রুত পুনরায় ঘোষনাপত্র পাঠ করেন এবং সরাসরি নিকোলাসকে গুলি করেন।


title: নার্গিস (অভিনেত্রী)

text: নার্গিস দত্ত (হিন্দি ভাষা: नर्गिस) বিখ্যাত ভারতীয় চলচ্চিত্র অভিনেত্রী। তিনি একাডেমি পুরস্কার মনোনয়নপ্রাপ্ত চলচ্চিত্র মাদার ইন্ডিয়া-তে "রাধা" চরিত্র অভিনয় করার জন্য সবচেয়ে বিখ্যাত হয়েছেন। তিনি চলচ্চিত্র অভিনেতা সুনীল দত্ত (যে মাদার ইন্ডিয়াতে তার ছেলের চরিত্রে অভিনয় করেছিল)-কে বিয়ে করেন। তাদের ছেলের নাম সঞ্জয় দত্ত যে বর্তমানে ভারতের চলচ্চিত্রাঙ্গণে বেশ জনপ্রিয় অভিনেতা।


title: জেনা রোলান্ডস

text: রোলান্ডস ১৯৫৪ সালের ৯ই এপ্রিল চলচ্চিত্র পরিচালক জন ক্যাসাভেটিজের সাথে বিবাহ বন্ধনে আবদ্ধ হন। তারা কার্নেগি হলের আমেরিকান একাডেমি অব ড্রামাটিক আর্টের শিক্ষার্থী থাকাকালীন একে অপরের সাথে পরিচিত হন। তাদের তিন সন্তান জন্মগ্রহণ করে। তারা হলেন নিক ক্যাসাভেটিজ, আলেকজান্ড্রা ক্যাসাভেটিজ ও জো ক্যাসাভেটিজ। জন ক্যাসাভেটিজ ১৯৮৯ সালের ৩রা ফেব্রুয়ারি মারা যান। পরবর্তীতে ২০১২ সালে রোলান্ডস ব্যবসায়ী রবার্ট ফরেস্টকে বিয়ে করেন।


title: কিরণ জুনেজা

text: কিরণ জুনেজা অথবা কিরণ জোনেজা হলেন একজন অভিজ্ঞ ভারতীয় অভিনেত্রী। তিনি সাধারণত হিন্দি চলচ্চিত্রে কাজ করে থাকেন। তিনি বিখ্যাত চলচ্চিত্র নির্মাতা রমেশ সিপ্পি এর দ্বিতীয়তম স্ত্রী। তিনি ভারতের নয়া দিল্লির পাঞ্জাবি বাগ এলাকা থেকে এসেছেন এবং তার পিতা একজন ডাক্তার ছিলেন।


title: নিক জোনাস

text:
নিকোলাস জেরি জোরাস (জন্ম সেপ্টেম্বর ১৬, ১৯৯২) হলেন একজন মার্কিন গায়ক, গীতিকার, অভিনেতা এবং রেকর্ড প্রযোজক। জোনাস মাত্র সাত বছর বয়স থেকেই নাট্যমঞ্চে অভিনয় করা শুরু করেন, এবং ২০০২ সালে তিনি তার আত্বপ্রকাশকারী একক প্রকাশ করেন। ২০০৪ সালে তিনি তার নিজেস্ব নামের শিরোনামিক তার প্রথম আত্বপ্রকাশকারী অ্যালবাম প্রকাশ করেন, যেটি সামান্ন পরিমানে সাফল্য পেয়ে যায়, যদিও এটি জনপ্রিয় রেকর্ড লেবেল কলাম্বিয়া রেকর্ডস-এর মনোযোগ আকর্ষন করে। জোনাস তার বড় ভাইদেরকে নিয়ে একটি ব্যান্ড গঠন করেন, ব্যান্ডটির সদস্য ছিলেন জো এবং কেভিন, এবং যেটি জোনাস ব্রাদার্স নামে পরিচিত ছিল। ২০০৫ সালে, মাত্র ১৩ বছর বয়সে নিকের টাইপ ১ ডায়বেটিস ধরা পরে। ২০০৬ সালে ব্যান্ডদলটি তাদের আত্বপ্রকাশকারী স্টুডিও অ্যালবাম "ইট'স এবাউট টাইম" রেকর্ড লেবেল কলাম্বিয়া রেকর্ডের মাধ্যমে প্রকাশ করে, যেটি বাণিজ্যিকভাবে সাফল্য অর্জন করতে ব্যর্থ হয়। জনপ্রিয় রেকর্ড রেকর্ড লেবেল হলিউড রেকর্ডস-এর সাথে চুক্তিবদ্ধ হওয়ার পর, ২০০৭ সালে ব্যান্ডদলটি নিজেস্ব- শিরোনামিক দ্বিতীয় স্টুডিও অ্যালবাম প্রকাশ করে, যেটি তাদের সাফল্যমন্ডিত রেকর্ড বয়ে আনে। ঐ সময়কালে ব্যান্ডদলটি জনপ্রিয় মার্কিন শিশুতোষ টেলিভিশন চ্যানেল ডিজনি চ্যানেল-এর বিশিষ্ঠ ব্যক্তিত্বের অধিকারী হয়ে উঠে, এছাড়াও এর মাধ্যমে বিশাল পরিমানে ভক্ত এবং সমর্থক আর্জন করতে সক্ষম হয়, এর পরবর্তীতে ২০০৮ সালে মুক্তিপ্রাপ্ত তাদের বিশ্বব্যাপী সাফল্যমন্ডিত গীতিকাব্যমূলক চলচ্চিত্র "ক্যাম্প রক"-এ হাজির হয়।
ব্যান্ডদলটি ২০০৮ সালে তাদের তৃতীয় স্টুডিও অ্যালবাম, "এ্য লিটল বিট লঙ্গার" প্রকাশ করে, যেটিও দলটির জন্য বানিজ্যিকভাবে সফলতা বয়ে আনে; অ্যালবামটির মূল এককটি মার্কিন যুক্তরাষ্ট্রের সেরা গান সমূহের তালিকা "বিলবোর্ড" হট ১০০-এ সেরা পাচঁ নম্বরে উঠে আসে। তাদের চতুর্থ স্টুডিও অ্যালবাম লাইনস, ভাইনস এন্ড ট্রায়িং টাইমস প্রকাশ করে, যদিও এটি এখনও সেরা ২০০ অ্যালবামের তালিকা "বিলবোর্ড" ২০০-এ এখন পযন্ত সাফল্যের তালিকায় রয়েছে, যেটি রেকর্ড পরিমান বিক্রয়ও হয়েছিল। ২০০৯ থেকে ২০১০ পযন্ত জোনাস এবং তার ভাইয়েরা ডিজনি চ্যানেল-এর ধারাবাহিক "জোনাস"-এ অভিনয় করেন। এর পরবর্তীতে জোনাস ব্রাদার্স যখন ব্যান্ডদলটি ভাঙ্গার খবর নিশ্চিত করে, তারপর নিক নতুন একটি ব্যান্ড গঠন করে, যেটি নিক জোনাস এন্ড দ্য এডমিনিস্ট্রেশন নামে পরিচিত, তারা ২০১০ সালে তাদের আত্বপ্রকাশকারী অ্যালবাম "হু আই এম" প্রকাশ করে, যেটি মাঝারি পরিমানে বানিজ্যিকভাবে সাফল্য অর্জন করে। এর পরবর্তীতে, জোনাস নাট্যমঞ্চের কাজে মনোনিবেশ করেন, এবং মার্কিন টেলিভিশন চ্যানেল এনবিসি-এ প্রচারিত গীতিকাব্যমূলক দৃশ্যকাব্যের ধারাবাহিক "স্মাশ"-এ অাবর্তক ভূমিকায় অভিনয় করেন। ২০১৩ সালে জোনাস ব্রাদার্স ব্যান্ডটি আবারো পুনর্মিলিত হয়, যদিও তারা সৃজনশীল পার্থক্যের কারণে আনুষ্ঠানিকভাবে বিচ্ছিন্ন হয়।


title: এক্সবক্স (কনসোল)

text:
অরিজিনাল "এক্সবক্স" নভেম্বর ১৫, ২০০১ সালে উত্তর আমেরিকায়, ফেব্রুয়ারি ২২, ২০০২ সালে জাপানে, এবং মার্চ ১৪, ২০০২ সালে অস্ট্রেলিয়া ও ইউরোপে মুক্তি পায়। গেমিং কনসোল মার্কেটে এটিই ছিলো মাইক্রোসফটের প্রথম প্রবেশ।
অন্তর্ভুক্ত এক্সবক্স লাইভ সেবা নভেম্বর ২০০২ সালে অবমুক্ত করা হয়, যেখানে প্লেয়াররা ব্রডব্যান্ড সংযোগ সহ বা ছাড়া অনলাইনে গেম খেলতে পারতো।


title: মোস্ট ওয়েলকাম

text: 'মোস্ট ওয়েলকাম' ছবিটি ঈদুল ফিতর উপলক্ষে ২০ আগস্ট ২০১২ তারিখে দেশজুড়ে বিভিন্ন হলে মুক্তি পায় এবং মুক্তির পরপরই বিপুল জনপ্রিয়তা অর্জন করে। বিশেষত তরুণসমাজে ছবিটি ব্যাপক সাড়া ফেলে দেয়। বিভিন্ন পত্রিকার তথ্যানুসারে 'মোস্ট ওয়েলকাম' ছবিটি এই ঈদে মুক্তিপ্রাপ্ত ছয়টি ছবির মধ্যে সর্বাধিক ব্যবসাসফল ছবি। নায়ক-প্রযোজক এম এ জলিল অনন্ত পত্রিকায় দেওয়া এক সাক্ষাৎকারে জানান, ছবিটি ২৩ টি হলে মুক্তি দেওয়া হয়েছে। এছাড়া দেশের বাইরেও ছবিটি মুক্তি দেওয়া হয়েছে বলে তিনি জানান। দর্শকদের বিপুল চাহিদার কারণে স্টার সিনেপ্লেক্সসহ বেশকিছু সিনেমা হল ছবিটি দ্বিতীয়বার প্রদর্শন শুরু করে। দর্শকচাহিদা বিবেচনা করে মোস্ট ওয়েলকামের কমপক্ষে আরও ১০টি প্রিন্ট বৃদ্ধির সিদ্ধান্ত নেন এম এ জলিল অনন্ত।


title: প্রোটিয়াস (ভিডিও গেইম)

text: ২০১৩ সালের ৩০শে জানুয়ারি উইন্ডোজ এবং ম্যাকের জন্য প্রোটিয়াস মুক্তি পায় এবং একই বছরের ৮ এপ্রিল লিনাক্সের জন্য মুক্তি পায়। যখন ২০১২ সালে প্রাক-অর্ডারসমূহ উন্মুক্ত হয়, একটি হস্তনির্মিত বস্তু সংস্করণও পাওয়া যায়। একটি সংস্করণ যা বক্সড সংস্করণের সাথে শিল্পকর্ম, শব্দ এবং গেইম উন্নয়নের খসড়াকে অন্তর্ভুক্ত করে। গেইমটি যখন উন্নয়নের পর্যায়ে ছিল তখন ক্ষমা প্রার্থনা করেন ও মুক্তির শেষ দিকে তা অর্পিত হয় এবং ক্রেতাগণের অনুরোধের ভিত্তিতে ফেরত দিতে মত প্রকাশ করেন।


title: রুডিমেন্টাল ডিস্কোগ্রাফি

text: তাদের অভিষেক স্টুডিও অ্যালবাম "হোম" মুক্তি পায় ২০১৩ সালের এপ্রিলে। অ্যালবামটি ইউকে অ্যালবাম চার্টের প্রথম স্থান দখল করে। ১৪ই মে ২০১২ সালে তারা অ্যালবামটির প্রধান একক গান হিসেবে জন নিউম্যানের সাথে সমন্বিতভাবে "ফিল দ্য লাভ" গানটি মুক্তি দেয়। যুক্তরাজ্যে তাদের সর্বপ্রথম গান হিসেবে এটি ইউকে সিঙ্গেলস চার্টে প্রথম স্থান অর্জন করে। এজাড়াও গানটি অস্ট্রেলিয়া, বেলজিয়াম ও নেদারল্যান্ডসের সেরা পাঁচ গানের একটি হিসেবে জায়গা করে নিয়েছিল। ২০১২ সালের ১৮ই নভেম্বর তারা এই অ্যালবামের দ্বিতীয় একক গান জন নিউম্যান ও অ্যালেক্স ক্লেইর-এর সাথে সমন্বিতভাবে "নট গিভিং ইন" প্রকাশ করে। এটি মুক্তির পরই ইউকে সিঙ্গেলস চার্টের ১৪তম স্থান অর্জন করে। ইলা ইরা'র সাথে সমন্বিতভাবে "ওয়েটিং অল নাইট" ব্যান্ডটির তৃতীয় একক হিসেবে ২০১৩ সালে মুক্তি পায় এবং একই বছরের ১৪ এপ্রিল তারিখে ইউকে সিঙ্গেলস চার্টের প্রথম স্থানে পৌঁছায়। এর পরের একক গান বেকি হিলের সাথে সমন্বিতভাবে "পাওয়ারলেস"।


title: দ্য জাকার্তা পোস্ট

text: ১৯৮৩ সালের মার্চে ওয়ানান্দির অফিসের এক বৈঠকে সিনার হারাপানের স্টক শেয়ার, প্রকাশক সহ আরও অনেক বিষয়ের সিদ্ধাত গৃহীত হয়। পরের মাসের, ২৫শে এপ্রিলে, প্রথম সংস্করণ — ৮ পৃষ্ঠাসহ  — প্রকাশিত হয়। পত্রিকাটির প্রথম নিউজরুম ছিল "কম্পাস" পত্রিকার প্রাক্তন লন্ড্রি ঘর, একটি একতালা গুদামঘর; প্রথমদিকের কর্মচারীদেরকে মুদ্রণযন্ত্র ব্যবহার করে হাতেই এর নমুনা তৈরি করতে হতো। প্রথম কয়েক মাস ব্যাপী, লেখকগণ ইন্দোনেশীয় গণমাধ্যমে পূর্বপ্রকাশিত সব খবরাখবর ভাষান্তর করে ছাপাতেন, যা এরপর বিদেশী টেলিগ্রাম প্রতিষ্ঠানগুলো কিনে নিত। সম্পাদকদের মাঝে প্রকৃত সাংবাদিকতা বিরল ছিল কারণ সম্পাদকগণ প্রথম দিকে সুহারতোর সরকারের নিউ অর্ডারের ছাড়পত্র জটিলতায় জড়াতে চান নি।


title: মোজাইক (ব্রাউজার)

text: আজ থেকে ২৫ বছর আগে, ১৯৯৩ সালের ২৩-এ জানুয়ারি এটি সর্বপ্রথম মুক্তি পায়। এবং এটির সর্বশেষ ভার্সন ১৯৯৭ সালে ৭ জানুয়ারি প্রকাশ পায়; যা আজ থেকে ২১ বছর পূর্বে। এটি C প্রোগ্রামের উপর ভিত্তি করে লিখিত হয়েছে। এটি AmigaOS, Classic Mac OS, Unix, OpenVMS এবং Microsoft Windows অপারেটিং সিস্টেমে চলে। এই ব্রাউজারের ভাষা ছিল ইংলিশ। এর লাইসেন্স দিয়েছিল Proprietary


title: ফ্ল্যাশ মব

text: সর্ব প্রথম ফ্ল্যাশ মব করা হয়েছিল ২০০৩ সালে ম্যানহাটনে হারপার্স ম্যাগাজিনের জেষ্ঠ সম্পাদক বিল ওয়াসিক এটি করার উদ্যোগ নেন। শব্দটি পূর্বের শব্দ "স্মার্ট মব" দ্বারা অনুপ্রানিত। ফ্ল্যাশ মবের প্রথম উদ্যোগ তেমনভাবে সফল ছিল না। অংশগ্রহনকারীদের প্রাথমিকভাবে ৪টি পৃথক পারফর্মেন্স প্রদর্শনের স্থানে প্রেরন করার মাধ্যমে (যেখানে তারা ইভেন্টটি শুরু হওয়ার আগে পুরব ধারণা পেয়েছিলেন) ওয়াসিক ১৭ই জুন, ২০০৩ এ ম্যাসির ডিপার্টমেন্টাল স্টোরে প্রথম সফল ফ্ল্যাশ মবের সময়ে এই ধরনের সমস্যাকে দূর করতে পেরেছিলেন।


title: দ্য বিটল্‌স

text:
দ্য বিটল্‌স এর দ্বিতীয় স্টুডিও অ্যালবাম উইদ দ্য বিটল্‌স মুক্তি পায় ২২ নভেম্বর ১৯৬৩ সালে। এ অ্যালবামটির রেকর্ডিং চলেছে একই বছরের ১৮ জুলাই থেকে ২৩ অক্টোবর পর্যন্ত। এতে জর্জ হ্যারিসনের প্রথম কম্পোজিশান করা গানটি রয়েছে।
১৯৬৪ সালের ফেব্রুয়ারি মাসে দলটি ইংল্যান্ড ত্যাগ করে আন্তর্জাতিক পরিসরে কনসার্ট করার জন্য। তারা যুক্তরাষ্ট্রের এক টিভি অনুষ্ঠানে সঙ্গীত পরিবেশন করে । ৭৩ লক্ষ দর্শক— সে দেশের ৪০% মানুষ এ অনুষ্ঠান দেখেন। এর ফলে তাদের আন্তর্জাতিক খ্যাতি আরও বেড়ে যায়। জন লেনন পরিচিত ছিলেন "সুদর্শন বিটল" হিসেবে, পল ম্যাককার্টনি "মিষ্টি বিটল", জর্জ হ্যারিসন "শান্ত বিটল", ও রিঙ্গো স্টার "রসাত্নক বিটল" হিসেবে পরিচিত ছিলেন। এ হার্ড ডে’স নাইট ১৯৬৪ সালে মুক্তি পায়। এতে ব্যান্ডটি তাদের রক অ্যান্ড রোল ধারা অব্যাহত রাখে। এটি প্রকৃতপক্ষে বিটল্‌সের সদস্যদের অভিনীত কয়েকদিন আগের মুক্তি পাওয়া একই শিরোনামের একটি হাস্যরসাত্নক চলচিত্রের গানের অ্যালবাম। চলচিত্রটি আন্তর্জাতিক ভাবে প্রচন্ড জনপ্রিয় হয়। এ গানের অ্যালবামের রেকর্ডিং-এ জর্জ হ্যারিসন ব্যবহার করেন ১২ তারের রিকেনবেকার গীটারটি। একই বছরের একেবারে শেষভাগে, বড়দিনের আগে বিটল্‌স ফর সেল মুক্তি পায়। তারা সর্বমোট ১২ টি স্টুডিও অ্যালবাম প্রকাশ করে। তাদের সর্বশেষ অ্যালবাম 'লেট ইট বি' ১৯৭০ সালের মে মাসে মুক্তি পায়। ১৯৬০ দশক পুরটুকুই দ্য বিটল্‌স বিশ্ব সঙ্গীতজগতে রাজত্ব করেছে।
দ্য বিটল্‌স-এর ভাঙ্গনের পেছনে একাধিক কারণ ছিল। মূলত ব্যক্তিগত মতের অমিলের রেশ ধরেই ১৯৬৮ সাল থেকে তাদের দলে ভাঙ্গনের সূত্রপাত হয়। ১৯৭০ সালে 'দ্য বিটল্‌স-এর আনুষ্ঠানিক ভাঙ্গন হয়। ভাঙ্গনের পর চার বিটল ব্যক্তিগত সঙ্গীত ক্যারিয়ারে প্রবেশ করেন। ১৯৮০ সালে জন লেনন-এর মৃত্যর পর ১৯৯৪ সালে বাকি তিন বিটল একত্রিত হয়েছিলেন।


title: হাইটেইল

text: হাইটেইল প্রথমে ইউসেন্ডইট নামে শুরু হয়েছিল ২০০৪ সালে। শুরু করেছিলেন তিন জন: রনজিৎ কুমারম, আমির শেখ এবং খালিদ শেখ। প্রথম দিকে আমির বিজ্ঞাপনের দ্বায়িত্ব নিয়েছিলেন, কুমারম ব্যবহারকারী অভিজ্ঞতার বিষয়টি দেখতেন এবং খালিদ কারিগরি কাজ করতেন। ২০০৪ সালের মে মাসের মধ্যে এর ব্যবহারকারী দাড়ায় ৩০০,০০০ এবং প্রতি মাসেই ৩০ ভাগ হারে বাড়ছিল। ঐ বছরের সেপ্টেম্বরে ক্যামব্রিয়ান ভেন্চারস এতে ২৫০০০০ ডলার বিনিয়োগ করে। প্রথমে এটি ব্যবহার করা হত বড় ফাইল পাঠাতে যেমন ছবি, ভিডিও, অডিও ফাইল ইত্যাদি যা ইমেইলের মাধ্যমে পাঠানো যেত না এটাচমেন্টের সীমিত আকারের জন্য।


title: ডাব্লিউডাব্লিউই র

text: ২4 সেপ্টেম্বর, ২01২ তারিখে, হুলু প্লাস WWE এর সাথে একাধিক বছরের চুক্তিতে স্বাক্ষরিত হয়েছিল, যা কোম্পানির সমস্ত টিভি শো এবং তার কিছু ওয়েব সিরিজের স্ট্রিম প্রবাহে রইলো। রাউন্ডের পর্বগুলি নিম্নলিখিত দিনটি দেখার জন্য উপলভ্য 90 মিনিটের সংস্করণ হিসাবে উপলব্ধ, সম্পূর্ণ সংস্করণ নয় যা মার্কিন যুক্তরাষ্ট্রের নেটওয়ার্কে গত রাতে দেখানো হয়েছে। [60]


title: প্যালিওজোয়িক

text: মধ্য পালিওজোয়িক মহাযুগ অত্যন্ত স্থিতিশীল সময় ছিল। বরফ যুগের সময় সমুদ্রপৃষ্ঠের উচ্চতা কমে যায়, কিন্তু সিলুরিয়ান এবং ডেভোনিয়ান যুগে ধীরে ধীরে এই উচ্চতা পুনরুদ্ধার হয়। বাল্টিকা এবং লউরেনশিয়ার ধীরগতির সংযোগ এবং গন্ডোয়ানা হতে পৃথকীকৃত ক্ষুদ্র অঞ্চলগুলি উত্তরদিকে সরে আসার কারণে তুলনামূলক উষ্ণ অনেক অঞ্চল সৃষ্টি হয় যাদের অগভীর সামুদ্রিক তলদেশ ছিল। মহাদেশীয় সীমানায় অনেক গাছ জন্মানো শুরু হয় এবং এর ফলে অক্সিজেনের মাত্রা বাড়তে থাকে এবং কার্বন ডাইঅক্সাইডের মাত্রা কমতে থাকে যদিও এই হার খুব অল্প ছিল। কোন একটি ঘটনার কারণে এন্টার্কটিকা ও পশ্চিম গন্ডোয়ানার দূরবর্তী দক্ষিণ সীমানা কমবর্ধমান হারে অল্প অল্প অনুর্বর হতে থাকে। ডেভোনিয়ান যুগ শেষ হয় টার্নওভার পালসেস তত্ত্বের সিরিজের মাধ্যমে যা মধ্য পালিওজোয়িকের অধিকাংশ মেরুদণ্ডী প্রাণীকে ধ্বংস করে দেয় যদিও মোট প্রজাতির বৈচিত্র্যতায় কোন লক্ষণীয় হ্রাস দেখা যায় নি।


title: পুয়ের্তো রিকো

text: দ্বিতীয় বিশ্বযুদ্ধের পরে দ্বীপটির অর্থনৈতিক অবস্থার উন্নতি ঘটতে শুরু করে। সেসময় দ্বীপটিতে হালকা শিল্পকারখানা ও সেবাখাত যেমন ব্যাংকিং খাত বিকাশের প্রকল্প হাতে নেয়া হয়। পর্যটন শিল্প একটি প্রধান শিল্পে পরিণত হয়, প্রতি বছর লক্ষ লক্ষ পর্যটক এখানে বেড়াতে আসতে শুরু করে। এত কিছুর পরেও দ্বীপটির অর্থনীতি বিশ্ববাজার, পর্যটক ও মার্কিন যুক্তরাষ্ট্রের বিভিন্ন ভর্তুকির উপর ব্যাপকভাবে নির্ভরশীল হয়েই থাকে। ১৯৮০-র দশকে মার্কিন যুক্তরাষ্ট্রে অর্থনৈতিক মন্দার সময়ে পুয়ের্তো রিকোতে বেকারত্বের হার ব্যাপক বেড়ে যায় এবং অনেক পুয়ের্তোরিকান অধিবাসী সুযোগের সন্ধানে মার্কিন যুক্তরাষ্ট্রের মূল ভূখণ্ডে অভিবাসন করেন। তবে ২০০০-এর দশকের শুরুর দিকে অনেক পুয়ের্তোরিকান দ্বীপটিতে ফেরত আসেন ও সেখানে ব্যবসা শুরু করেন, শিল্পকারখানায় বা অন্যান্য অর্থনৈতিক খাতে যোগ দেন কিংবা অবসরজীবন কাটাতে শুরু করে।


title: এল নিনো

text:
এল নিনো হচ্ছে সমুদ্রের উপরিভাগের জলের তাপমাত্রার একটি নীরবচ্ছিন্ন পরিবর্তন যখন গড় মানের সাথে তুলনা করা হয়। আরও সুনির্দিষ্ট ভাবে বলতে গেলে, পূর্ব-কেন্দ্রীয় গ্রীষ্মমন্ডলীয় শান্ত সমুদ্রের পানির গড়পড়তা তাপমাত্রা যখন কমপক্ষে ০.৫°সেলসিয়াস (০.৯°ফারেনহাইট) হ্রাস-বৃদ্ধি ঘটে তখন। যখন এটি পাঁচ মাসের কম সময় ধরে সংঘটিত হয়, তখন এ্টি এল নিনো অথবা লা নিনোর শর্ত পূরণ করে, যদি এই ব্যতিক্রম পাঁচ মাস বা তারও অধিক সময় ধরে চলতে থাকে তখন এটিকে এল নিনো অথবা লা নিনো নামে অভিহিত করা হয়। সাধারণত এটি ২-৭ বছরের যে কোন সময়ে এবং ৯ মাস থেকে ২ বছর পর্যন্ত চলতে পারে।
এল নিনোর প্রথম লক্ষণগুলো হচ্ছে:


title: জেট স্ট্রিম

text: এল নিনো ঘটার সময়, ক্যালিফোর্নিয়ার অধিক দক্ষিণ-পশ্চিমাঞ্চলে, ঝড়ের ফলে বর্ধিত বৃষ্টিপাতের সম্ভাবনা রয়েছে। ENSO- এর নিনো অংশে, স্বাভাবিকের চেয়ে শক্তিশালী এবং দক্ষিণ-মেরু পোলার জেট স্ট্রিমের কারণে উপকূলে এবং দক্ষিণ-পূর্বের বরাবর বৃদ্ধি পায়। দক্ষিণে রকি এবং সিয়েরা নেভাদা পর্বতমালায় সর্ববৃহৎ তুষারপাত হয়, এবং উচ্চ মধ্যপশ্চিম এবং গ্রেট লেক স্টেট রাজ্যের তুলনায় এটি স্বাভাবিকের চেয়ে কম। শুষ্ক মৌসুমে স্বাভাবিক তাপমাত্রার নীচে ৪৮ টি নিম্নচাপ উত্তর স্তর থাকে, এবং উপসাগরীয় উপকূলের তাপমাত্রা স্বাভাবিক তাপমাত্রার নীচে দেখায়। উত্তরাঞ্চলীয় উপদ্বীপের গ্রীষ্মমন্ডল জুড়ে উপট্রোপিক জেট স্ট্রিম বৃদ্ধি পেয়েছে, প্রশান্ত মহাসাগরীয় সমুদ্র অঞ্চলে বর্ধিত পরিচলন, যা স্বাভাবিকের নিচে আটলান্টিক মহাসাগরের অভ্যন্তরে ক্রান্তীয় সাইক্লোজেনেসিস হ্রাস করে এবং পূর্ব প্রশান্ত মহাসাগর জুড়ে ক্রান্তীয় ঘূর্ণিঝড়ের কার্যকলাপ বৃদ্ধি করে। দক্ষিণ গোলার্ধে, উপট্রোপিকাল জেট স্ট্রিম বিষুব অঞ্চলে বিচ্ছিন্ন হয়, বা উত্তরে তার স্বাভাবিক অবস্থার সমতলে, যা মহাদেশের কেন্দ্রীয় অংশে পৌঁছার দিক থেকে সম্মুখবর্তী সিস্টেম এবং মিশ্র বজ্রঝড়কে অপসারিত করে।


title: ২০১৬ ম্যাসেডোনিয়ার বন্যা

text: ৬ আগস্ট ২০১৬র  বিকেল  সিইডিটি ৫টা ৩০ মিনিটে রাজধানী স্কোপিজে ভারী বৃষ্টি শুরু হয় ফলসরূপ প্রবল বাতাস ও বন্যা হয়। মাঝখানে রাত প্রায় ৩:৩০ নাগাদ দুর্যোগ তুঙ্গে হয়ে, পরদিন সকাল ৯:৩০ নাগাদ বৃষ্টি বন্ধ হয়। ম্যাসেডোনিয়া-র আবহাওয়া দপ্তরের খবর অনুযায়ী স্কোপজেতে ২ ঘন্টায় ৯৩ লিটার প্রতি বর্গ মিটার(১.৯ ইম্প গালন/বর্গ ফুট) বৃষ্টিপাত হয়েছিল, যা পুরো আগস্ট  মাসের গড় বৃষ্টিপাতের সমতুল্য, কিছু কিছু প্রভাবিত  এলাকায় জলস্তর  ১.৫মিটার(৪ ফুট ১১ইঞ্চি) উচ্চতায় পৌঁছেছিল, যেখানে ম্যাসেডোনিয়ার পুলিশ ও সেনাবাহিনী দ্বারা বেঁচে থাকা এবং অন্যান্য ক্ষতিগ্রস্তদের জন্য চিরুনি তল্লাসি করা হয়। আবহাওয়া দপ্তরের প্রতিবেদন যে ঝড়ের প্রথম দুই ঘন্টায় ৮০০র বেশী বজ্রপাত রেকর্ড করা হয়, যা আগামী পাঁচ ঘণ্টা চলতে থাকে। অন্তত ২১ জন মারা যান, আরও কয়েক ডজন আহত বা নিখোঁজ হন। স্থানীয় প্রতিবেদনের খবর অনুযায়ী ৬৫ বার শহরের মধ্যে অ্যাম্বুলেন্স ডাকতে হয়, ২০ টিরও বেশি মানুষের চিকিত্সা করা হয় এবং সেনাবাহিনীর সাহায্য নেওয়া হয়। শহরের উত্তর-পূর্ব দিকের তিনটি গ্রাম ধ্বসের কারণে বিচ্ছিন্ন হয়ে পড়ে।


title: পুয়ের্তো রিকো

text: ১৯৫২ সাল থেকে পুয়ের্তোরিকানরা তাদের দ্বীপটির মর্যাদা নিয়ে বিতর্কে লিপ্ত হয়। কেউ কেউ যায় দ্বীপটি জনরাষ্ট্র হিসেবে বজায় থাকুক, আবার কেউ কেউ চায় দ্বীপটি মার্কিন যুক্তরাষ্ট্রের ৫১তম অঙ্গরাজ্যে পরিণত হোক, আবার কেউ কেউ দ্বীপটির পূর্ণ স্বাধীনতা চায়। এই বিষয়গুলির উপর পুয়ের্তো রিকোতে অনেকগুলি গণভোট অনুষ্ঠিত হয়েছে। সংখ্যাগরিষ্ঠ জনগণই জনরাষ্ট্র মর্যাদা কিংবা অঙ্গরাজ্য মর্যাদার পক্ষে সমান সমান পক্ষপাতিত্ব প্রদর্শন করেছে।


title: পুয়ের্তো রিকো

text: পুয়ের্তো রিকোর জলবায়ু মৃদু ক্রান্তীয় ধরনের। মূল দ্বীপটির অভ্যন্তরে রয়েছে একটি পর্বতময় অঞ্চল, যাকে একটি উর্বর উপকূলীয় সমভূমি চারপাশে ঘিরে রেখেছে। পুয়ের্তো রিকোর ভূসংস্থান ও জলবায়ু চিনি ও কফির মত অর্থকরী ও রপ্তানিমুখী শস্য উৎপাদনের জন্য অত্যন্ত অনুকূল। ১৮শ শতকের শেষভাগেই এই রপ্তানিকৃত শস্যগুলি দ্বীপটির অর্থনীতিতে গুরুত্বপূর্ণ ভূমিকা রাখা শুরু করে। কিন্তু এভাবে অর্জিত অর্থের বেশির ভাগই স্পেনের কাছে চলে যায় এবং দ্বীপটিতে নিজস্ব কোনও ভারসাম্যবিশিষ্ট, বৈচিত্র্যময় অর্থনীতির বিকাশ ঘটেনি। পুয়ের্তো রিকোর ইতিহাসের সিংহভাগ সময় ধরেই এর অর্থনীতি বৈদেশিক বাজারের চাহিদা ও দামের অস্বাভাবিক হ্রাস-বৃদ্ধির উপর নির্ভরশীল।


title: পুয়ের্তো রিকোর অর্থনীতি

text: পুয়ের্তো রিকোর অর্থনীতি ক্যারিবীয় অঞ্চলের সবচেয়ে গতিশীল অর্থনীতির একটি। এটি ডোমিনিকান প্রজাতন্ত্রের পরেই এ অঞ্চলের ২য় বৃহত্তম অর্থনীতি। বর্তমানে কৃষিখাতের চেয়ে শিল্পখাতে অর্থনৈতিক কর্মকাণ্ডের পরিমাণ বেশি। মার্কিন যুক্তরাষ্ট্রের বাজারে শুল্কমুক্ত প্রবেশাধিকার এবং কর ছাড়ের কারণে পুয়ের্তো রিকোতে মার্কিন ব্যবসা প্রতিষ্ঠানগুলি ১৯৫০-এর দশক থেকে বড় আকারে বিনিয়োগ শুরু করে। এখানে মার্কিন ন্যূনতম মজুরির আইন বলবৎ আছে। চিনির উৎপাদনের পরিবর্তে দুগ্ধজাত দ্রব্য ও অন্যান্য গবাদি পশুদ্রব্য উৎপাদন বর্তমানে কৃষিখাতে উপার্জনের প্রধান উপায়। পর্যটন শিল্পও ঐতিহ্যগতভাবে একটি বড় শিল্প। ২০০৭ সালে পুয়ের্তো রিকোতে প্রায় ৬০ লক্ষ পর্যটক বেড়াতে আসেন।


title: ১৮৭৬ সালের ঘূর্ণিঝড় (বাংলাদেশ)

text: ৩১ অক্টোবর প্রবল সামুদ্রিক ঝড়ের আকার নিয়ে বাকেরগঞ্জএর উপকূলের উপর দিয়ে বয়ে যায়। ঝড়ের কেন্দ্র ৩-১৩.৬ মিটার, বাতাসের তীব্রতা ২২০ কিমি/ঘন্টা (১৪০ মাইল/ঘন্টা) এবং পানি সমুদ্রতটের থেকে স্বাভাবিকের থেকে ৪০ ফিট (১২ মিটার) উপর দিয়ে বয়ে যায়।


title: ঘূর্ণিঝড় হুদহুদ

text:
ঘূর্ণিঝড় হুদহুদ () : ২০১৪ সালের অক্টোবর মাসের ৬ তারিখ বঙ্গোপসাগরে আন্দামানের নিকটে এক গভীর নিম্নচাপ থেকে উদ্ভূত হয়ে এই ক্রান্তীয় ঘূর্ণিঝড়টি ৮ তারিখ একটি প্রবল সাইক্লোনে রূপ নেয়। ৯ তারিখ তা অতি প্রবল হয়ে উঠে উত্তরপশ্চিমে প্রবাহিত হয়ে ১২ তারিখ ভারতের অন্ধ্রপ্রদেশ ও উড়িষ্যা উপকূলে আছড়ে পড়ে। ঘূর্ণিঝড়টি আছড়ে পড়বার সময়
ঝড়ের গতিবেগ ছিল ঘন্টায় ১৮০ কিলোমিটার ।
অক্টোবরের ১১ তারিখ বিকেলে হুদহুদের অবস্থান ছিল উড়িষ্যা-অন্ধ্র রাজ্য থেকে প্রায় ৩০০
কিলোমিটার দূরে।
পরবর্তীতে ঝড়টি এই দুটি প্রদেশেরই উপকূলীয় অঞ্চলে প্রবল আঘাত হানে । এরপর এই ঝড় উত্তরপ্রদেশ ও নেপালের দিকে অগ্রসর হয়। এর জেরে এই দুই অঞ্চলেও প্রবল বৃষ্টিপাত ও তুষারপাত ঘটে থাকে।


title: বগাকাইন হ্রদ

text: বগাকাইন হ্রদ বা বগা হ্রদ বাংলাদেশের সর্বোচ্চ উচ্চতার স্বাদু পানির একটি হ্রদ। বান্দরবান শহর থেকে প্রায় ৭০ কিলোমিটার দূরে বগাকাইন হ্রদের অবস্থান কেওকারাডং পর্বতের গা ঘেষে, রুমা উপজেলায়। সমুদ্রপৃষ্ঠ থেকে এর উচ্চতা প্রায় ১,২৪৬ ফুট (৩৮০ মিটার) (কিওক্রাডাং-এর উচ্চতা ৩,১৭২ ফুট)। ফানেল বা চোঙা আকৃতির আরেকটি ছোট পাহাড়ের চুড়ায় বগা লেকের অদ্ভুত গঠন অনেকটা আগ্নেয়গিরির জ্বালামুখের মতো।


title: মৃত সাগর

text: মৃত সাগর (, ', "Sea of Salt", আবার , ', "The Sea of Death", এবং ), এর পশ্চিমে পশ্চিম তীর এবং ইসরায়েল , পূর্বে জর্ডান । জিবুতির আসাল হ্রদের পর এটি বিশ্বের দ্বিতীয় সর্বোচ্চ লবণাক্ত পানির প্রাকৃতিক আধার। সমুদ্র পৃষ্ঠ থেকে ৪২০ মিটার(১,৩৭৮ ফিট) নিচে এটি পৃথিবীর নিম্নতম স্থলভূমি । এর লবণাক্ততা শতকরা ৩০ ভাগ এবং এটি সমুদ্রের পানির চাইতে ৮.৬ গুণ বেশি লবণাক্ত ।


title: স্বাদু পানি

text: পৃথিবীতে প্রাপ্ত সকল ধরনের পানির মধ্যে লবণাক্ত পানির পরিমাণই সর্বাধিক। মহাসাগর, সাগর এবং ভূ-গর্ভস্থ পানিতে লবণাক্ততার পরিমাণ প্রায় ৯৭ শতাংশ। মাত্র ২.৫% থেকে ২.৭৫% পানি সুপেয় পানির মর্যাদা পেয়েছে। তন্মধ্যে আবার ১.৭৫% থেকে ২% বরফ, তুষার, হিমবাহে বিদ্যমান রয়েছে। ভূ-গর্ভস্থ পানির স্তর এবং মাটিতে ০.৭% থেকে ০.৮% মিষ্ট পানি রয়েছে। এছাড়াও, ০.০১ শতাংশেরও কম হ্রদ, নদী, খাল-বিল, জলাভূমিতে আছে। স্বাদুপানির ৮৭ শতাংশ হ্রদগুলোতেই বিদ্যমান। তন্মধ্যে - ২৯% আফ্রিকার হ্রদ, ২৩% রাশিয়ার বৈকাল হ্রদ এবং ১৪% বিশ্বের অন্যান্য হ্রদে রয়েছে। জলাশয়ের মাঝে পরিবেশের ভারসাম্য বজায় রক্ষার্থে নদ-নদীগুলোয় স্বল্প পরিমাণে সুপেয় পানি রয়েছে। এক্ষেত্রে আমাজন নদী অগ্রণী ভূমিকা পালন করছে। এছাড়াও, বায়ুমণ্ডলে ০.০৪% সুপেয় পানি বাষ্পাকারে ভাসমান অবস্থায় আছে। বিশ্বের অধিকাংশ স্বাদু পানিই হিমায়িত অবস্থায় বরফপ্রাচীরে আছে। অনেক দেশের এলাকাই সুপেয় পানির অভাবে গুরুতর সমস্যা ভুগছে, পরিবেশের ভারসাম্য নষ্টসহ মরুভূমি হয়ে যাচ্ছে।


title: ভিক্টোরিয়া হ্রদ

text: ভিক্টোরিয়া হ্রদ () আফ্রিকা মহাদেশের বৃহত্তম এবং পৃথিবীর তৃতীয় বৃহত্তম হ্রদ। ক্ষেত্রফলের দিক দিয়ে এটি পৃথিবীর দ্বিতীয় বৃহত্তম বিশুদ্ধ পানির আধার। তবে গভীরতা তুলনামূলকভাবে কম হওয়ায় এটি পানির আয়তনের দিক দিয়ে বিশ্বে সপ্তম বৃহত্তম। তানজানিয়া, কেনিয়া এবং উগান্ডার মধ্যবর্তী একটি সুউচ্চ মালভূমির উপর এটি অবস্থিত। এ হ্রদে প্রায় ৩০০০ টি ছোট-বড় দ্বীপ রয়েছে, যার অনেকগুলোতেই মানব বসতি রয়েছে। নীল নদ এর দীর্ঘতম উৎস সাদা নীলের উৎপত্তি এ হ্রদ থেকেই।


title: তিতিকাকা হ্রদ

text: সমুদ্রতল থেকে ৩৮১০ মিটার উচ্চতায় অবস্থিত তিতিকাকা হ্রদ পৃথিবীর সর্বোচ্চ হ্রদ, যেখানে বাণিজ্যিক ভিত্তিতে নিয়মিত নৌচলাচল হয়ে থাকে। এর সর্বোচ্চ গভীরতা ২৮৪ মিটার। আয়তনের বিচারে এই হ্রদ পৃথিবীর ১৯ তম বৃহত্তম হ্রদ। এই হ্রদে রীতিমতো বড় জাহাজ চলাচল করে থাকে। উদাহরণ হিসেবে বলা যায় পেরুভিয়ান করপোরেশনের এস এস ওলানটা নামক জাহাজটির কথা। এর ওজন ছিল ২২০০ টন, দৈর্ঘ্য ৭৯ মিটার বা ২৫৯ ফিট। বর্তমানে এই জাহাজটি সংস্কারের অপেক্ষায় আছে।


title: তিলিচো হ্রদ

text: তিলিচো হ্রদ নেপালের মানাং জেলায় অবস্থিত একটি সুউচ্চ হ্রদ। সমুদ্রপৃষ্ঠ থেকে ৪,৯১৯ মিটার (১৬,১৩৮ ফিট) উচ্চতায় এই হ্রদের অবস্থান। নেপালের অন্নপূর্ণা পর্বত অঞ্চলে অবস্থিত তিলিচো হ্রদকে পৃথিবীর সর্বোচ্চ হ্রদ বিবেচনা করা হয়। আরেকটি উৎস থেকে জানা যায়, তিলিচো হ্রদের উচ্চতা ৪,৯৪৯ মিটার (১৬,২৩৭ ফিট)।


title: বৈকাল হ্রদ

text: এই হ্রদে রয়েছে ছোট-বড় ২৭টি দ্বীপ। সবচেয়ে বড় দ্বীপটির নাম ওলখন, যা লম্বায় ৭২ কিলোমিটার। বৈকাল হ্রদ পৃথিবীর মধ্যে সর্ববৃহত্ স্বচ্ছ পানির হ্রদ। বিশালতার কারণে প্রাচীন চীনা পাণ্ডুলিপিতে এই হ্রদকে ‘উত্তর সাগর’ বলে উল্লেখ করা হয়েছে।


title: গ্রেট সল্ট লেক

text: গ্রেট সল্ট লেক যুক্তরাষ্ট্রের উত্তরে ইউটা অঙ্গরাজ্যে অবস্থিত পৃথিবীর পশ্চিম গোলার্ধের সর্ববৃহৎ লবণাক্ত হ্রদ এবং বিশ্বের চতুর্থ বৃহত্তম টার্মিনাল হ্রদ। হ্রদটির গড় আয়তন প্রায় , তবে গভীরতার কারণে বছরের বিভিন্ন সময়ে এই আয়তনের তারতম্য ঘটে। ১৯৬৩ সালে হ্রদটির সবচেয়ে আয়তন নির্ণীত হয়, এই পরিমাণ ছিল , তবে ১৯৮৮ সালে সর্বোচ্চ নির্ণয় করা হয়। ভূপৃষ্ঠ আয়তনের দিক থেকে এটি যুক্তরাষ্ট্রের সর্ববৃহৎ হ্রদ, যা গ্রেট লেক অঞ্চলের অন্তর্গত নয়।


title: বৈকাল হ্রদ

text: বৈকাল হ্রদ "সাইবেরিয়ার নীল নয়ন" বা "সাইবেরিয়ার মুক্তা" নামে পরিচিত। সঞ্চিত পানির আয়তন অনুযায়ী এটি বিশ্বের বৃহত্তম মিষ্টি পানির হ্রদ। এখানে মিষ্টি পানির পরিমাণ উত্তর আমেরিকার গ্রেট লেক্‌সের সবগুলি হ্রদে সঞ্চিত মিষ্টি পানির চেয়ে বেশি। বৈকাল হ্রদ প্রায় ২ কোটি ৫০ লক্ষ বছর পুরনো; এটিই বিশ্বের প্রাচীনতম হ্রদ।


title: গোকিও হ্রদ

text: গোকিও হ্রদ নেপালের সাগরমাথা জাতীয় উদ্যানের অন্তর্গত একটি প্রাকৃতিক হ্রদ। হ্রদটি সমুদ্রপৃষ্ঠ থেকে ৪,৭০০-৫০০ মিটার (১৫,৪০০-১৬,৪০০ ফুট) উচ্চতায় অবস্থিত। সাগরমাথা অঞ্চলের ছয়টি হ্রদ একত্রে গোকিও হ্রদ নামে পরিচিত। এগুলো পৃথিবীর সর্বোচ্চ উচ্চতার অন্যতম স্বাদুপানির হ্রদ এবং এদের মধ্যে থোনাক হ্রদ সবচেয়ে বড়। ২০০৭ সালের সেপ্টেম্বরে, গোকিও এবং সংশ্লিষ্ট ৭,৭৭০ হেক্টরের জলাভূমি রামসার স্থান হিসেবে অন্তর্ভুক্ত হয়।


title: বিশ্বকোষ

text: নগেন্দ্রনাথ বসু সম্পাদিত 'বিশ্বকোষ' নামে বিশ্বকোষের কাজ ১৯০২ সালে শুরু হয়ে ১৯১১ সালে এর প্রকাশনা শেষ হয়। প্রায় সতের হাজার পৃষ্ঠার এই বিশ্বকোষটি ২২ খন্ডে সঙ্কলিত হয়েছিল। তবে বাংলা ভাষায় প্রথম উল্লেখযোগ্য বিশ্বকোষ জাতীয়গ্রন্থ প্রকাশিত হয় 'ভারতকোষ' নামে। প্রকাশকাল ১৮৯৬-১৯০৬। তিন খন্ডে প্রকাশিত 'ভারতকোষ'-এর সঙ্কলক ছিলেন রাজকৃষ্ণ রায় ও শরচ্চন্দ্র দেব। এছাড়াও ১৯৭২ সালে খান বাহাদুর আবদুল হাকিমের সম্পাদনায় ঢাকা হতে প্রকাশিত ৪ খন্ডের মুক্তধারার বাংলা বিশ্বকোষ নাম উল্লেখযোগ্য।ইসলামিক ফাউন্ডেশন বাংলাদেশ কৃর্তক ইসলামি বিশ্বকোষ প্রকাশ করে ৷ যেটির কাজ শুরু হয় ১৯৮০ সালে শেষ হয় ২০০০ সালে ৷


title: মিরাকল সাইন্স এন্ড ফ্যান্টাসি ষ্টোরিস

text: হারসে ১৯৩১ সালে ডল্ডকে সম্পাদক করে "মিরাকল" "সাইন্স এন্ড ফ্যান্টাসি ষ্টোরিস" পত্রিকাটি বের করেন। ডল্ড প্রথম সংখ্যার প্রচ্ছদ তৈরি করেন। ডল্ড এর ভাই, ডগলাস ডল্ড ও পত্রিকাটিতে কাজ করতেন; কিছু সূত্র ডগলাস কে সম্পাদনার কৃতিত্ব প্রদান করলেও সাইফাই গবেষক হাওয়ারড ডেভর  এটাকে হারসের জীবনীর ভুল ব্যাখা মনে করেন। শুধু একটি ইস্যুই সামনে আনেন: ইলিয়ট ডল্ড অসুস্থ হয়ে পড়লে পত্রিকাটিতে কাজ করতে অসমর্থ হন। "মিরাকলে" ভিক্টর রুশো এবং জন মিলার গ্রেগরির গল্প প্রকাশিত হয়েছিল। " " প্রথম সংখ্যার মূল কাহিনীর কৃতিত্ব ডগলাস ডল্ডকে  দেয়া হয় এবং দ্বিতীয় সংখ্যার মূল কাহিনীর জন্য ইলিয়টকে। কিন্তু কল্পবিজ্ঞান গবেষক রিচারড ব্লেয়ার মনে করেন দুটি কাহিনীই দুই ভাইয়ের সহযোগিতার ফসল। কাহিনি গুলোর মান ছিল খুবই খারাপ , কিন্তু উভয় সংখ্যাতেই ইলিয়ট ডল্ড এর আর্টওয়ার্ক ছিল উঁচু মানের, এবং এই কারণেই পত্রিকাটি আজো সংগ্রাহকদের আকাঙ্খিত বস্তুতে পরিনত হয়েছে।


title: প্রভাবতী দেবী সরস্বতী

text: ১১ বছর বয়সে তাঁর প্রথম কবিতা ‘গুরুবন্দনা’ প্রকাশ পায় তত্ত্বমঞ্জরী পত্রিকায়। প্রথম গল্প ‘টমি’ প্রকাশ পায় অর্চনা পত্রিকায় ১৯২২ সালে। জলধর সেন সম্পাদিত 'ভারতবর্ষ' মাসিক পত্রিকায় ১৩৩০ বঙ্গাব্দে তার প্রথম ধারাবাহিক উপন্যাস 'বিজিতা' প্রকাশিত হয়। এটি বাংলা, হিন্দি ও মালায়লম ভাষায় যথাক্রমে ভাঙাগড়া, ভাবী ও কূলদেবম নামে চলচ্চিত্রায়িত হয়েছে। তার উপন্যাস পথের শেষে 'বাংলার মেয়ে' নামে নাট্য রূপায়িত ও সাফল্যের সাথে অভিনীত হয়েছে। বাঁশরী, সারথি, উপাসনা, উদ্বোধন, সম্মিলনী, মোহাম্মদী ইত্যাদি পত্রিকায় লেখালিখি করতেন। ব্রতচারিণী, মহিয়সী নারী, ধুলার ধরনী, রাঙা বৌ, ব্যাথিতা ধরিত্রী, বিধবার কথা ইত্যাদি তার রচিত উল্লেখযোগ্য উপন্যাস। সাবিত্রী বিদ্যালয়ে কাজ করার সময়ে তার সাথে রবীন্দ্রনাথ ঠাকুরের আলাপ হয়। কবি তাকে সাহিত্য রচনায় উৎসাহ প্রদান করেন। তার লেখায় সামাজিক মূল্যবোধ, সনাতন আদর্শের কথা ফুটে উঠতো। শিশুদের জন্যে রচিত ইন্টারন্যাশনাল সার্কাস, কৃষ্ণা সিরিজ ছিল জনপ্রিয়। বাংলা গোয়েন্দা কাহিনী সাহিত্যে তিনিই প্রথম মেয়ে গোয়েন্দা 'কৃষ্ণা'র সৃষ্টি করেন। তিনি কিছু গানও রচনা করেছেন। তিনি শ্যামাপ্রসাদ মুখোপাধ্যায়ের সঙ্গে জামসেদপুরে নিখিল ভারত বঙ্গ-সাহিত্য সম্মেলনের পরিচালিকা ছিলেন।


title: নগেন্দ্রনাথ বসু

text:
রঙ্গলাল মুখোপাধ্যায় ও ত্রৈলোক্যনাথ মুখোপাধ্যায় বাংলা বিশ্বকোষের প্রথম পর্ব সম্পাদিত করেন। তবে পরবর্তী ২২টি পর্ব নগেন্দ্রনাথ বসু নিজে প্রকাশিত করেন, যা ১৯১১ সাল পর্যন্ত ২৭ বছর সময় নেয়। ২৪ পর্ব বাংলা বিশ্বকোষ ১৯১৬ এবং ১৯৩১ সালে প্রকাশিত হয়। নগেন্দ্রনাথ বসু তাঁর প্রথম কর্মজীবনে কবিতা ও উপন্যাস লেখালেখি শুরু করেন এবং দুটি মাসিক পত্রিকায় সম্পাদনায় অংশ নেন। তিনি প্রত্নতাত্বিক অবশিষ্টাংশ পরীক্ষা করার জন্য ব্যাপক ভ্রমণ করেছিলেন। তিনি বাংলা, সংস্কৃত ও উড়িয়াতে প্রাচীন পাণ্ডুলিপি সংগ্রহ করেন এবং পাথর ও তামার প্লেটের উপর অঙ্কন করেছেন। তার পাণ্ডুলিপি সংগ্রহের ফলে কলকাতা বিশ্ববিদ্যালয়ের তরফ থেকে বাংলা বিভাগ চালু করার অনুমতি দেওয়া হয়।
দুটি বিশাল এনসাইক্লোপিডিয়া এবং বাংলা ক্লাসিক ছাড়াও, ইতিহাস ও প্রত্নতত্বের ওপর একাধিক লেখা প্রকাশিত হয়েছে তার।


title: বাংলা ভাষার সংবাদপত্রের তালিকা

text:
দিগদর্শন প্রথম বাংলা সাময়িকপত্র। শ্রীরামপুর মিশনের উদ্যোগে শ্রীরামপুর থেকে ১৮১৮ খ্রিস্টাব্দের এপ্রিল মাসে প্রথম এই পত্রিকা প্রকাশিত হয়। সম্পাদক ছিলেন জন ক্লার্ক মার্শম্যান। চার পৃষ্ঠার পত্রিকাটি ছিল বাংলা-ইংরেজি দ্বিভাষিক পত্রিকা। এখানে বাংলা ও ইংরেজি অনুবাদ একসঙ্গে প্রকাশিত হত। শ্রীরামপুরের সাংবাদিকেরা একটি নিজস্ব ভাষারীতি গড়ে তুলতে সক্ষম হয়েছিলেন। এটি ছিল মাসিক পত্রিকা এবং এখানে ছাত্রদের উপযোগী ইতিহাস, ভূগোল ও বিজ্ঞান সংক্রান্ত নানা রচনা থাকত।
গঙ্গাকিশোর ভট্টাচার্য সম্পাদিত একটি সাপ্তাহিক পত্রিকা। প্রথম প্রকাশ ১২২৫ বঙ্গাব্দ, জুন (?) ১৮১৮ খ্রিস্টাব্দ।


title: দ্য জাকার্তা পোস্ট

text: ১৯৮৩ সালের মার্চে ওয়ানান্দির অফিসের এক বৈঠকে সিনার হারাপানের স্টক শেয়ার, প্রকাশক সহ আরও অনেক বিষয়ের সিদ্ধাত গৃহীত হয়। পরের মাসের, ২৫শে এপ্রিলে, প্রথম সংস্করণ — ৮ পৃষ্ঠাসহ  — প্রকাশিত হয়। পত্রিকাটির প্রথম নিউজরুম ছিল "কম্পাস" পত্রিকার প্রাক্তন লন্ড্রি ঘর, একটি একতালা গুদামঘর; প্রথমদিকের কর্মচারীদেরকে মুদ্রণযন্ত্র ব্যবহার করে হাতেই এর নমুনা তৈরি করতে হতো। প্রথম কয়েক মাস ব্যাপী, লেখকগণ ইন্দোনেশীয় গণমাধ্যমে পূর্বপ্রকাশিত সব খবরাখবর ভাষান্তর করে ছাপাতেন, যা এরপর বিদেশী টেলিগ্রাম প্রতিষ্ঠানগুলো কিনে নিত। সম্পাদকদের মাঝে প্রকৃত সাংবাদিকতা বিরল ছিল কারণ সম্পাদকগণ প্রথম দিকে সুহারতোর সরকারের নিউ অর্ডারের ছাড়পত্র জটিলতায় জড়াতে চান নি।


title: সাপ্তাহিক বিচিত্রা

text: ১৯৭২ সালের মে মাসের প্রথম অথবা দ্বিতীয় সপ্তাহে সাপ্তাহিক বিচিত্রার ১ম বর্ষ, প্রথম সংখ্যার আত্মপ্রকাশ ঘটে। প্রথমে এটির সম্পাদক ছিলেন ফজল শাহাবুদ্দীন। সহকারী সম্পাদক ছিলেন শাহাদত হোসেন। শিল্প সম্পাদক ছিলেন কালাম মাহমুদ। সম্পাদক মন্ডলীর সভাপতি ছিলেন হাসান হাফিজুর রহমান। সম্পাদকীয় সহকারী ছিলেন আহরার আহমেদ এবং শাহরিয়ার কবির। এর পরে নুরুল ইসলাম পাটোয়ারী সাপ্তাহিক বিচিত্রার সম্পাদকের দায়িত্ব পালন করেন। শাহাদত চৌধুরী এই পত্রিকার সম্পাদকের দায়িত্বভার গ্রহণ করেন অনেক পরে। শুরু থেকেই এই পত্রিকাটি পাঠকের মন জয় করে নেয়, এর অনুসন্ধানী প্রতিবেদনগুলোর মধ্য দিয়ে।


title: গিরিশ চন্দ্র সেন

text: অনুবাদক হিসেবে মোটামুটি প্রতিষ্ঠিত হওয়ার পর তিনি কুরআনের অনুবাদের কাজ শুরু করেন। তিনি পর্যায়ক্রমে মোট ১২ টি খন্ডে এই অনুবাদকর্ম সমাপ্ত করেন। 'তাপসমালা'র দুটো খন্ড বের হওয়ার পর ১৮৮১ সালের ১২ ডিসেম্বর কুরআনের প্রথম খন্ড প্রকাশিত হয়। প্রথম খন্ড প্রকাশের সময় গিরিশচন্দ্র অনুবাদকের নাম গোপন রাখেন। কারণ তৎকালীন সময়ে কাজটি যথেষ্ট ঝুঁকিপূর্ণ ছিল। মুসলিম সমাজে এর প্রতিক্রিয়া কি হতে পারে সে সম্পর্কে তাঁর কোন ধারণাই ছিলনা। গ্রন্থটিতে শুধুমাত্র প্রকাশক গিরিশচন্দ্র সেন এবং মুদ্রক তারিণীচরণ বিশ্বাসের নাম ছিল। ৩২ পৃষ্ঠার এই খন্ডের মূল্য ছিল মাত্র চারআনা। কিন্তু গিরিশচন্দ্রের আশঙ্কা সম্পূর্ণ ভুল প্রমাণিত হলো। মুসলমান আলেমসমাজ এই মহৎকর্ম সম্পাদন করার জন্য এই অজ্ঞাতনামা অনুবাদকের প্রশংসা করে ব্রাহ্মসমাজের নিকট পত্র প্রেরণ করেন। তাঁদের প্রশংসাপূর্ণ পত্রের অংশবিশেষ নিন্মে তুলে ধরা হলোঃ


title: আনোয়ারা সৈয়দ হক

text: আনোয়ারার প্রথম ছোটগল্প "পরিবর্তন" ১৯৫৪ সালে দৈনিক সংবাদে প্রকাশিত হয়। ১৯৫৫ সাল থেকে ১৯৫৭ সাল পর্যন্ত তিনি নিয়মিত দৈনিক ইত্তেফাকের কচি কাঁচার আসরে লিখতেন। মাইকেল মধুসূদন কলেজে পড়াকালীন দৈনিক আজাদ, মাসিক মোহাম্মদী ও গুলিস্তা পত্রিকায় তাঁর লেখা গল্প, কবিতা প্রকাশিত হত। গুলিস্তা পত্রিকায় লিখে তিনি পুরষ্কৃতও হয়েছেন। ঢাকা মেডিকেল কলেজে পড়াকালীন লেখালেখির পাশাপাশি তিনি কলেজের বিভিন্ন সাংস্কৃতিক কর্মকান্ডের সাথে জড়িয়ে পড়েন। এই সময়ে ঢাকা থেকে প্রকাশিত প্রথম শ্রেণীর পত্র-পত্রিকা ও বিভিন্ন মেডিকেল জার্নালে তার লেখা ছাপা হত। তার প্রথম উপন্যাস ১৯৬৮ সালে সচিত্র সন্ধানীতে প্রকাশিত হয়। তার "সেই প্রেম সেই সময়" ও "বাজিকর" উপন্যাসে সাধারন মানুষের দুঃখ-দুর্দশা ও আশা-আকাঙ্ক্ষার কথা বর্ণিত হয়েছে। "নরক ও ফুলের কাহিনী" উপন্যাসে লিখেছেন তার ছেলেবেলার কথা। "বাড়ি ও বণিতা" উপন্যাসে চিত্রায়িত হয়েছে মধ্যবিত্ত পরিবারের সামাজিক সমস্যা। উপন্যাস ছাড়া তিনি শিশুদের জন্য সাহিত্য রচনা করেছেন। ১৯৭৭ সালে "ছানার নানার বাড়ি", "বাবার সাথে ছানা" (১৯৮৬), "ছানা এবং মুক্তিযুদ্ধ" (১৯৮৭), ১৯৯০ সালে "তৃপ্তি", "আবেদ হোসেনের জোৎস্না দেখা", ১৯৯২ সালে "হাতছানি", "আগুনের চমক" এবং "মুক্তিযোদ্ধার মা" নামক শিশুতোষ গল্প ও উপন্যাসগুলি প্রকাশিত হয়।